CELEX: 52014PC0180
Language: fi
Date: 2014-03-24
Title: Ehdotus EUROOPAN PARLAMENTIN JA NEUVOSTON ASETUS luonnonmukaisesta tuotannosta, luonnonmukaisten tuotteiden merkinnöistä, Euroopan parlamentin ja neuvoston asetuksen (EU) N:o XXX/XXX (virallista valvontaa koskeva asetus) muuttamisesta ja neuvoston asetuksen (EY) N:o 834/2007 kumoamisesta

|
			
		
		
		52014PC0180
		
			Ehdotus EUROOPAN PARLAMENTIN JA NEUVOSTON ASETUS luonnonmukaisesta tuotannosta, luonnonmukaisten tuotteiden merkinnöistä, Euroopan parlamentin ja neuvoston asetuksen (EU) N:o XXX/XXX (virallista valvontaa koskeva asetus) muuttamisesta ja neuvoston asetuksen (EY) N:o 834/2007 kumoamisesta /* COM/2014/0180 final - 2014/0100 (COD) */
			
				
		
		
			
			   	PERUSTELUT
1.           EHDOTUKSEN TAUSTA
1.1.        Ehdotuksen perustelut ja
tavoitteet
Luomumarkkinoiden kehitys on 10 viime vuoden
aikana ollut dynaamista, kun kysyntä on kasvanut voimakkaasti.
Luonnonmukaisesti tuotettujen elintarvikkeiden maailmanmarkkinat ovat nelinkertaistuneet
vuodesta 1999. Euroopan unionissa luonnonmukaiseen tuotantoon käytettävä
maa-ala on kaksinkertaistunut. luonnonmukaiseen maatalouteen siirretään
vuosittain 500 000 hehtaaria maata. Sisäinen tarjonta ja lainsäädäntökehys
eivät kuitenkaan ole kehittyneet samaan tahtiin markkinoiden laajenemisen
kanssa. Tuotantosäännöissä ei riittävästi oteta huomioon kuluttajien ja
kansalaisten muuttuvia tarpeita ja odotuksia, merkintäsäännöt ovat mutkikkaat,
minkä lisäksi valvonta- ja kauppajärjestelmissä on havaittu puutteita. Lainsäädäntö on monimutkainen ja aiheuttaa paljon
hallinnollista taakkaa, mikä estää pienviljelijöitä liittymästä unionin
luomujärjestelmään. Eräät alan kehityksen kannalta aiemmin tärkeät poikkeukset
eivät enää ole perusteltuja.
Tällä ehdotuksella parannetaan luonnonmukaista
tuotantoa koskevaa lainsäädäntöä seuraavien tavoitteiden saavuttamiseksi:
(1)         
poistetaan esteet unionin luonnonmukaisen tuotannon
kestävän kehityksen tieltä;
(2)         
varmistetaan viljelijöille ja tuottajille reilu
kilpailu ja mahdollistetaan sisämarkkinoiden tehokkaampi toiminta;
(3)         
säilytetään tai parannetaan kuluttajien luottamusta
luonnonmukaisiin tuotteisiin.
1.2.        Yleinen tausta
Antaessaan neuvoston asetusta (EY) N:o
834/2007[1]
luonnonmukaisesta tuotannosta ja luonnonmukaisesti tuotettujen tuotteiden
merkinnöistä neuvosto korvamerkitsi eräitä aiheita, joista komission tuli
esittää kertomus Euroopan parlamentille ja neuvostolle asetuksen (EY) N:o
834/2007 soveltamisesta saatujen kokemusten tarkastelun jälkeen.
Neuvosto hyväksyi komission kertomusta[2] koskevat päätelmänsä
13.–14. toukokuuta 2013 pidetyssä maatalous- ja kalastusasioita käsittelevässä
istunnossa[3]
ja kehotti jäsenvaltioita ja komissiota kehittämään luonnonmukaisen maatalouden
alaa kunnianhimoisesti tarkastelemalla uudelleen nykyistä lainsäädäntökehystä
sen käyttökelpoisuuden parantamiseksi turvaamalla samalla vakauden ja varmuuden
jatkuminen tietyn ajan ja pitäen tavoitteena selvyyden ja yksinkertaistamisen
lisäämistä sekä avoinna olevien asioiden, jotka edellyttävät kehittämistä,
käsittelemistä.
Luonnonmukaista tuotantoa koskevan
lainsäädännön uudelleentarkastelu on osa sääntelyn toimivuutta ja
tuloksellisuutta koskevaa komission ohjelmaa[4].
Uudelleentarkastelu antaa mahdollisuuden
mukauttaa neuvoston asetuksessa (EY) N:o 834/2007 säädettyä komission
täytäntöönpanovaltaa tekemällä ero komissiolle siirretyn säädösvallan ja
komission täytäntöönpanovallan välillä, joista määrätään Euroopan unionin
toiminnasta tehdyn sopimuksen (SEUT-sopimus) 290 ja 291 artiklassa.
1.3.        Voimassa olevat aiemmat
säännökset
Ensimmäinen luonnonmukaista tuotantoa koskeva
unionin säädös annettiin vuonna 1991. Neuvoston asetuksessa (ETY)
N:o 2092/91 määriteltiin luonnonmukainen tuotanto säätämällä
tuotantosäännöt sekä vahvistettiin valvonta- ja merkintövaatimukset ja
luonnonmukaisten tuotteiden tuontia koskevat säännöt. Se loi perustan
kuluttajien ja luomutuottajien suojaamiselle luonnonmukaista tuotantoa koskevia
vääriä ja harhaanjohtavia väitteitä vastaan.
Lainsäädäntöä tarkistettiin kesäkuussa 2007
neuvoston asetuksella (EY) N:o 834/2007, jossa erityisesti
–                        
määriteltiin luonnonmukainen tuotanto tarkemmin
kuvaamalla sen tavoitteita ja periaatteita,
–                        
parannettiin luonnonmukaista tuotantoa koskevien
sääntöjen yhdenmukaisuutta unionissa kieltämällä eläintuotteita koskevat
kansalliset säännöt,
–                        
otettiin käyttöön mahdollisuus tehdä poikkeuksia
jäsenvaltioiden vastuulla oleviin sääntöihin, joskin tiukoin rajoituksin ja
aikarajoin,
–                        
liitettiin luonnonmukaisen tuotannon
valvontajärjestelmä asetuksessa (EY) N:o 882/2004[5] säädettyyn viralliseen
elintarvikkeiden ja rehujen valvontajärjestelmään ja tehtiin yksityisten
tarkastuslaitosten akkreditoinnista pakollista,
–                        
uudistettiin tuontijärjestelmän rakenne: sen
lisäksi, että Euroopan unioni hyväksyy kolmansia maita vastaavuustarkoituksessa,
se hyväksyy myös kolmansissa maissa toimivia tarkastuslaitoksia vastaavuuden
tai säännösten noudattamisen osalta. Perusasetuksesta poistettiin aiempi
järjestelmä, jossa jäsenvaltiot antoivat eräkohtaisia lupia, ja kyseisen
järjestelmän soveltaminen lakkaa vähitellen.
1.4.        Johdonmukaisuus suhteessa
muuhun politiikkaan
Tällä aloitteella pyritään toteuttamaan
tavoitteita, jotka asetetaan tiedonannossa järkevästä sääntelystä Euroopan
unionissa. Yksi tarkistuksen tavoitteista on yksinkertaista lainsäädännöstä
aiheutuvaa taakkaa.
Se on Eurooppa 2020 -strategian yleisen
kehyksen mukainen erityisesti etusijalle asetetun kestävän kasvun sekä
resurssitehokkaamman, vihreämmän ja kilpailukykyisemmän talouden edistämisen
osalta. 
Se on johdonmukainen yhteisen
maatalouspolitiikan (YMP) uudistuksen kanssa, jossa luodaan yleiset puitteet
unionin maatalouden kehittämiseksi vuosina 2014-2020[6]. Uusilla säännöksillä
pyritään kestävään kilpailukykyyn, jotta voidaan turvata taloudellisesti
elinkelpoinen elintarviketuotanto ja unionin maaperusteisten luonnonvarojen
kestävä hoito, jonka osalta luonnonmukaisen tuotannon on tunnustettu olevan
avainasemassa.
Ehdotuksessa otetaan huomioon myös uusi
yhteinen kalastuspolitiikka vesiviljelyn osalta, joka on avainasemassa kestävän
ja pitkän aikavälin elintarviketurvan sekä kasvun ja työllisyyden
varmistamisessa ja joka samalla vähentää luonnonvaraisiin kalakantoihin
kohdistuvaa painetta ravinnoksi käytettävien vesieläinten kysynnän kasvaessa
maailmanlaajuisesti.
Se on myös johdonmukainen sen komission
ehdotuksen kanssa, joka koskee uutta neuvoston ja Euroopan parlamentin asetusta
virallisesta valvonnasta[7];
asetuksen tarkoituksena on vakiinnuttaa yhtenäinen lähestymistapa kaikilla
elintarvikeketjuun liittyvillä aloilla, yksinkertaistaa yleistä
lainsäädäntökehystä ja pyrkiä parempaan sääntelyyn. Erityisesti määritelmiä
yhdenmukaistetaan ja/tai täsmennetään, ja ehdotetaan, että erityiset
valvontasäännökset sisällytetään virallisen valvonnan yhtenäiseen
lainsäädäntökehykseen.
Luonnonmukaisen tuotannon järjestelmä on osa
unionin maataloustuotteiden laatujärjestelmiä yhdessä maantieteellisten
merkintöjen, aitojen perinteisten tuotteiden, EU:n syrjäisimpien alueiden ja
vuoristoalueiden tuotteiden kanssa, kuten korostetaan Euroopan parlamentille,
neuvostolle, Euroopan talous- ja sosiaalikomitealle sekä alueiden komitealle
osoitetussa komission tiedonannossa maataloustuotteiden laatupolitiikasta ja
mainitaan maataloustuotteiden ja elintarvikkeiden laatujärjestelmistä annetussa
Euroopan parlamentin ja neuvoston asetuksessa (EU) N:o 1151/2012[8].
2.           KUULEMISTEN JA
VAIKUTUSTENARVIOINTIEN TULOKSET
2.1.        Kuuleminen
Nykytilannetta analysoitiin perusteellisesti
sellaisten tietojen perusteella, jotka saatiin eri sidosryhmien kuulemisista,
joihin komission yksiköt kutsuivat yli 70 asiantuntijaa ja tutkijaa
keskustelemaan kaikista luomualan nykyisistä ja tulevista haasteista.
Komissio avasi internet-kuulemisen vuoden 2013
alussa. Kyselylomakkeeseen saatiin noin 45 000 vastausta, minkä lisäksi vapaamuotoisia
vastauksia saatiin lähes 1 400. Suurin osa (96 %) vastauksista saatiin Euroopan
unionin kansalaisilta ja loput 4 % sidosryhmiltä.
Lisäksi alan sidosryhmille annettiin tietoa
tarkistuksesta ja niitä konsultoitiin useissa luonnonmukaisen maatalouden
neuvoa-antavan ryhmän kokouksissa.
Jäsenvaltiot pidettiin lainsäädännön
täytäntöönpanosta vastaavina toimivaltaisina viranomaisina ajan tasalla, ja
niitä kuultiin tarkistuksen teknisistä seikoista.
2.2.        Kuulemisten tärkeimmät
tulokset
Julkiseen kuulemiseen vastanneiden
päähuolenaihe olivat ympäristö- ja laatuasiat. Vastaajat toivovat Euroopan
luomusääntöjen lujittamista ja yhdenmukaisia luomusääntöjä kaikille
viljelijöille ja muille toimijoille koko unionissa. Sen vuoksi enemmistö
kannattaa sääntöpoikkeusten poistamista. Odotukset olivat korkealla
luonnonmukaisessa tuotannossa kiellettyjen tuotteiden ja aineiden jäämien
suhteen. Euroopan unionin luomutunnus katsottiin luomutuotteiden osoittajana
samantasoiseksi kansallisten tunnusten kanssa. Valtaosa kansalaisista ja
sidosryhmistä luottaa luonnonmukaisen tuotannon valvontajärjestelmään, jota
niiden mukaan kuitenkin voitaisiin parantaa erityisesti ottamalla käyttöön
sähköinen sertifiointi. Enemmistö kannattaa myös pienviljelijöiden
ryhmäsertifiointia.
Tarve parantaa luonnonmukaista tuotantoa
koskevaa lainsäädäntöä tunnustetaan luomualalla yleisesti. Yleinen mielipide
on, että luonnonmukaisen tuotannon olisi pidettävä kiinni periaatteistaan ja
tavoitteistaan, ja sääntöpoikkeuksista olisi luovuttava.
2.3.        Vaikutusten arviointi
Vaikutusten arvioinnissa verrattiin toisiinsa
kolmea vaihtoehtoista skenaariota:
–                        
Parannettu nykytilanne,
jossa nykyistä lainsäädäntöä parannetaan ja sen täytäntöönpanoa valvotaan
paremmin.
–                        
Markkinalähtöinen vaihtoehto, jossa pyritään luomaan tarvittavat edellytykset, jotta markkinoiden
kehitykseen voidaan vastata dynaamisesti joustavammin säännöin.
Tuotantosääntöihin sisällytettäisiin pitkäaikaisia poikkeussääntöjä.
–                        
Periaateperusteinen vaihtoehto, jossa pyritään
kohdistamaan luonnonmukainen tuotanto uudelleen periaatteisiin, jotka
kuvastuisivat paremmin tuotantosäännöissä. Poikkeussäännöistä luovuttaisiin.
Näitä kolmea vaihtoehtoa on arvioitu suhteessa
siihen, miten niillä päästään YMP 2020 -tavoitteisiin, erityispolitiikkojen
tavoitteisiin ja tarkistuksen toiminnallisiin tavoitteisiin. Niitä on arvioitu
myös tehokkuuden ja vaikuttavuuden osalta. Kaikilla arviointikriteereillä
punnittuna parhaiten toimii periaateperusteinen vaihtoehto, sitten
markkinalähtöinen vaihtoehto ja viimeksi parannettu nykytilanne -vaihtoehto.
Periaateperusteisen vaihtoehdon odotetut
tulokset ovat seuraavat:
–                        
Kuluttajien lisääntyneen luottamuksen myötä
positiivisten markkinanäkyvien odotetaan tukevan luomutuotteiden hintoja ja
houkuttelevan alalle uusia toimijoita.
–                        
Sääntöihin sovellettavien poikkeusten poistamisen
pitäisi edistää luonnonmukaisten tuotantopanosten, erityisesti siementen,
kehittämistä.
–                        
Selkeämmät ja yksinkertaisemmat tuotantosäännöt
tekevät alasta kiinnostavamman.
–                        
Kilpailusta tulee reilumpaa erityisesti kun
yhdenmukaistaminen etenee, säännöt ovat yksinkertaisemmat ja selkeämmät ja
kolmansien maiden tarkastuslaitosten hyväksynnän suhteen siirrytään
vastaavuusjärjestelmästä säännösten noudattamista koskevaan järjestelmään.
–                        
Kuluttajien luottamus lisääntyy paremman
valvontajärjestelmän ja yhdenmukaisten tuotantosääntöjen ansiosta, joissa
otetaan huomioon yhteiskunnan muuttuvat huolenaiheet (jalostajien ja
kauppiaiden soveltama ympäristöjärjestelmä, eläinten hyvinvointi).
–                        
Riskiperusteisen lähestymistavan odotetaan
parantavan valvonnan tehokkuutta ja vaikuttavuutta ja edistävän yhdessä
luotettavamman tuontijärjestelmän kanssa petosten ehkäisyä.
–                        
Luonnonmukaiseen tuotantoon liittyvät positiiviset
ympäristövaikutukset korostuvat, kun poikkeussäännöistä luovutaan.
–                        
Eläinten hyvinvointia parannetaan poistamalla
poikkeuksia.
Vaikutustenarvioinnissa katsottiin parhaaksi
vaihtoehdoksi periaateperusteinen vaihtoehto, johon lisätään parannettu
nykytilanne -vaihtoehdossa ehdotetut parannukset ja eräitä alavaihtoehtoja.
Erityistä huomiota on kiinnitetty koko
prosessin yksinkertaistamiseen. Parhaaksi arvioidun vaihtoehdon myötä
–                        
soveltamisalaa, tuotantosääntöjä, merkintöjä ja
tarkastuksia koskevat säännöt selkeytyvät,
–                        
tehottomat säännökset poistuvat,
–                        
jäsenvaltioiden mahdollisuus myöntää poikkeuksia
sääntöihin kapenee,
–                        
tuontijärjestelmä yksinkertaistuu,
–                        
pienviljelijöihin sovellettavat vaatimukset
yksinkertaistuvat erityisesti ryhmäsertifioinnin ansiosta.
Hallintokustannusten osalta voidaan todeta,
että tällä ehdotuksella 135:stä nykyisestä luomualan toimijoille ja
viranomaisille säädetystä tietovelvoitteesta poistetaan 37.
3.           EHDOTUKSEN OIKEUDELLINEN
SISÄLTÖ
3.1.        Ehdotetun toimen lyhyt kuvaus
Luonnonmukaisen tuotannon on vastaisuudessakin
pidettävä kiinni periaatteistaan, jotka vastaavat hyvin kuluttajien odotuksia.
Kaikki erityiset tuotantosäännöt esitetään
luettavuuden parantamiseksi ehdotetun asetuksen liitteessä.
Tuotantosääntöjä vahvistetaan ja
yhdenmukaistetaan poistamalla poikkeuksia lukuun ottamatta väliaikaisia
toimenpiteitä, jotka ovat tarpeen, jotta luonnonmukainen tuotanto voi jatkua
tai alkaa uudelleen hätätilanteiden jälkeen. Luonnonmukaista tuotantoa
harjoittavia tiloja on hoidettava kokonaan luonnonmukaiseen tuotantoon
sovellettavien vaatimusten mukaisesti, eikä siirtymäkautta voida enää hyväksyä
jälkikäteen. Luonnonmukaisissa jalostetuissa tuotteissa käytettävien
maatalousperäisten aineosien on oltava yksinomaan luonnonmukaisia. Muiden
luonnonmukaisen tuotannon alan toimijoiden kuin viljelijöiden tai merilevää tai
vesiviljeltyjä eläimiä tuottavien toimijoiden on kehitettävä järjestelmä
ympäristötehokkuutensa parantamiseksi, mikroyrityksiä lukuun ottamatta.
Valvontajärjestelmää parannetaan
sisällyttämällä kaikki valvontaa koskevat säännökset yhteen lakitekstiin eli
komission asetusehdotukseen virallisesta valvonnasta ja muista virallisista
toimista elintarvikkeiden ja rehun osalta. Sen vuoksi toimijoiden,
toimivaltaisten viranomaisten sekä valvontaviranomaisten ja tarkastuslaitosten
ei enää vastaisuudessa tarvitse käyttää valvontaan liittyvien säännösten osalta
kahta eri lakitekstiä.
Valvottavuus paranee, kun tuotantosääntöjä
selkeytetään, yksinkertaistetaan ja yhdenmukaistetaan ja poistetaan eräitä
mahdollisia sääntöpoikkeuksia.
Ehdotuksessa halutaan poistaa mahdollisuus myöntää
asetuksessa (EY) N:o 834/2007 säädetty poikkeus eräille
vähittäiskauppiastyypeille, koska se on johtanut jäsenvaltioissa erilaisiin
tulkintoihin ja käytäntöihin ja vaikeuttanut hallintoa, tarkastuksia ja
valvontaa.
Viralliseen valvontaan sovellettavaa
riskiperusteista lähestymistapaa vahvistetaan kumoamalla asetuksessa (EY) N:o
834/2007 säädetty kaikille toimijoille vuosittain tehtävä säännösten
noudattamisen tarkastus. Näin tarkastustiheyttä voidaan mukauttaa asetuksen
(EU) N:o XX/XXX (virallista valvontaa koskeva asetus) mukaisesti annettavilla
delegoiduilla säädöksillä niin, että vähäriskisille toimijoille voidaan tehdä
fyysinen tarkastus harvemmin kuin kerran vuodessa ja/tai tehdä vuotuinen
fyysinen tarkastus kevyempänä, kun taas suuririskisille toimijoille tehtäviä
tarkastuksia voitaisiin tehostaa. Näin toimijoihin kohdistuva valvontapaine
jakautuu reilummin: taakka kevenee niillä, jotka ovat osoittaneet noudattavansa
sääntöjä, ja toimivaltaisten viranomaisten sekä valvontaviranomaisten ja tarkastuslaitosten
resurssien käyttö tehostuu.
Erityisillä uusilla säännöksillä parannetaan
läpinäkyvyyttä mahdollisten valvonnasta perittävien maksujen osalta, ja samalla
vahvistetaan säännöksiä, jotka liittyvät toimijoita koskevien tietojen, mukaan
lukien toimijan sertifiointiasema, julkaisemiseen.
Unionin pienviljelijöitä varten olisi
sallittava ryhmäsertifiointijärjestelmä tarkastus- ja sertifiointikustannusten
sekä niihin liittyvän hallinnollisen taakan alentamiseksi, paikallisten
verkostojen vahvistamiseksi, markkinamahdollisuuksien parantamiseksi ja
yhtäläisten toimintamahdollisuuksien varmistamiseksi suhteessa kolmansien
maiden toimijoihin.
Jäljitettävyyden parantamista ja petosten
ehkäisyä varten vahvistetaan säännöksiä: luomuketjun eri vaiheissa toimijalle
saman tuoteryhmän osalta tehtävät tarkastukset eivät saa olla eri
valvontaviranomaisten tekemiä. 
Säädetään myös säännöksistä sellaisten toimien
yhdenmukaistamiseksi, jotka on toteutettava ei-sallittuja tuotteita tai aineita
havaittaessa. Tällöin saattaa esiintyä tapauksia, joissa viljelijät eivät voi
pitää tuotteitaan kaupan luonnonmukaisina, koska niissä esiintyy tahattomasti
tuotteita tai aineita, joita ei ole sallittu. Komissio voi antaa
jäsenvaltioille luvan myöntää kansallisia tukia tällaisissa tapauksissa
aiheutuneiden tappioiden korvaamiseksi. Lisäksi jäsenvaltiot voivat käyttää
yhteisen maatalouspolitiikan välineitä tällaisten tappioiden korvaamiseksi
kokonaan tai osittain.
Ehdotuksessa esitetään koko unionissa
toteutettavista toimista, joita sovelletaan samoihin laajoihin luokkiin
kuuluvien säännösten noudattamatta jättämisten osalta sen varmistamiseksi, että
toimijoita kohdellaan yhtäläisesti, sisämarkkinat toimivat moitteettomasti ja
kuluttajien luottamus säilyy. Samalla ei kuitenkaan estetä jäsenvaltioiden
vastuulla olevien seuraamusten määräämistä.
Kauppajärjestelmää mukautetaan, jotta Euroopan
unionin ja kolmansien maiden luonnonmukaisen alan toimijoilla olisi
yhtäläisemmät toimintaedellytykset ja jotta kuluttajien luottamus saadaan
varmistettua. Mahdollisuus tehdä kolmansien maiden kanssa vastaavuussopimuksia
säilytetään, mutta yksipuolisen vastaavuuden järjestelmä poistetaan asteittain.
Tarkastuslaitosten hyväksynnän suhteen ehdotetaan siirryttävän vähitellen
säännösten noudattamista koskevaan järjestelmään. 
3.2.        Oikeusperusta 
Euroopan unionin toiminnasta tehty sopimus,
sen 42 artiklan ensimmäinen kohta ja 43 artiklan 2 kohta.
3.3.        Toissijaisuus- ja
suhteellisuusperiaatteet
Ehdotuksessa tarkistetaan olemassa olevaa
laatujärjestelmää, joka on vahvistettu YMP:n puitteissa. Maataloustuotteiden ja
elintarvikkeiden tuotanto ja kauppa Euroopan unionin markkinoilla sekä
luonnonmukaisten tuotteiden sisämarkkinoiden moitteettoman toiminnan
varmistaminen kuuluvat unionin jäsenvaltioiden kanssa jaettuun toimivaltaan.
YMP:aan sisältyvä unionin laajuinen
luomujärjestelmä on tehokkaampi sisämarkkinoiden joustavan kehittymisen
varmistamisessa kuin 28 eri järjestelmää. Lisäksi sen ansiosta voidaan
kansainvälisten kauppakumppaneiden suhteen harjoittaa vahvempaa ja
johdonmukaisempaa kauppapolitiikkaa erityisesti, kun unionin neuvotteluvoima
lisääntyy.
Ehdotuksen myötä yhdenmukaisuus lisääntyy
seuraavilla aloilla:
–          Jäsenvaltiot voivat vastaisuudessa myöntää vähemmän
sääntöpoikkeuksia, jotka johtavat epäreiluun kilpailuun toimijoiden kesken,
riskiin kuluttajien luottamuksen vähenemisestä ja monimutkaiseen lainsäädäntöön
ja kauppakysymyksiin (vaikeudet säännöstenmukaisuuden varmistamisessa).
–          Se, että seuraamukset samasta EU:n luomulainsäädännön
noudattamatta jättämisestä voivat vaihdella jäsenvaltioittain, johtaa
epäreiluun kilpailuun ja sisämarkkinoiden tehottomaan toimintaan.
3.4.        Sääntelytavan valinta
Ehdotettu väline on asetus, koska nykyisten
säännösten on havaittu tarjoavan sopivat puitteet jäsenvaltioille, eikä
muunlainen toimenpide olisi asianmukainen. Direktiivillä luotaisiin
joustavampia sääntöjä, jotka synnyttäisivät epäreilua kilpailua toimijoiden
kesken sekä aiheuttaisivat sekaannusta kuluttajien keskuudessa ja johtaisivat
näitä harhaan. Asetus tarjoaa jäsenvaltioille johdonmukaisen toimintamallin ja
vähentää hallinnollista taakkaa, sillä toimijoiden pitää noudattaa vain yhtä
sääntökokonaisuutta. Suuntaviivojen kaltaisia oikeudellisesti sitomattomia
välineitä pidetään riittämättöminä sääntöjen tulkintaan ja täytäntöönpanoon
liittyvien erojen käsittelemiseksi sekä kansainvälisissä puitteissa
toimimiseksi.
4.           TALOUSARVIOVAIKUTUKSET 
Ehdotukseen sisältyy määrärahoja teknisen avun
toimenpiteisiin. Tarkemmat tiedot talousarviovaikutuksista on säädökseen liittyvässä
rahoitusselvityksessä.
5.           LISÄTIEDOT:
YKSINKERTAISTAMINEN
Ehdotuksessa yksinkertaistetaan ja
selvennetään lainsäädäntöä sekä paikataan sen useita puutteita. Ehdotuksella
poistetaan 37 velvoitetta niistä 135:stä velvoitteesta, jotka nykyisellään
sisältyvät luonnonmukaista maataloutta koskevaan lainsäädäntöön. Ehdotuksella
vähennetään hallinnollista taakkaa huomattavasti. Ehdotuksesta johtuvat
delegoidut säädökset laaditaan samoin periaattein.
Tuotantosääntöjen osalta ehdotuksessa
yksinkertaistetaan huomattavasti asioita toimijoiden ja kansallisten
viranomaisten kannalta, ja jäsenvaltioiden mahdollisuuksia myöntää poikkeuksia
rajoitetaan. Useita tehottomia säännöksiä poistetaan, ja erityisesti
vahvistetaan riskiperusteista lähestymistapaa valvontaan. Tuonnin osalta
tarkastuslaitosten suhteen käyttöön otettava säännösten noudattamista koskeva
järjestelmä on helpommin tuottajien, tarkastuslaitosten ja komission
hallittavissa.
Pienviljelijöiden tilanne yksinkertaistuu
huomattavasti, kun käyttöön otetaan ryhmäsertifiointi, jossa tarkastus- ja
kirjanpitovaatimukset ovat oikeampisuhteiset.
Ehdotuksen tarkoituksena on myös tehdä
lainsäädännöstä käyttäjäystävällisempi. Niinpä yleiset tuotantosäännöt säilyvät
varsinaisessa asetustekstissä, mutta erityiset tuotantosäännöt kerätään
asetuksen liitteeseen.
6.           YHDENMUKAISTAMINEN
Komissio hyväksyi vuonna 2010 asiakirjan KOM
(2010)759, joka koski neuvoston asetuksen (EY) N:o 834/2007 mukauttamista
Lissabonin sopimukseen. Vuosina 2011 ja 2012 käydyt kolmikantakeskustelut päättyivät
mukautusehdotuksen osalta umpikujaan. Tähän ehdotukseen on sisällytetty
mukautusehdotuksesta tarvittavat elementit, muun muassa säännösten rakenne
perussäädöksessä, delegoiduissa säädöksissä ja täytäntöönpanosäädöksissä. . Sen
vuoksi asiakirja KOM (2010) 759 kumotaan vanhentuneena.
2014/0100 (COD)
Ehdotus
EUROOPAN PARLAMENTIN JA NEUVOSTON ASETUS
luonnonmukaisesta tuotannosta,
luonnonmukaisten tuotteiden merkinnöistä, Euroopan parlamentin ja neuvoston
asetuksen (EU) N:o XXX/XXX (virallista valvontaa koskeva asetus) muuttamisesta
ja neuvoston asetuksen (EY) N:o 834/2007 kumoamisesta
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 42 artiklan ensimmäisen kohdan ja 43
artiklan 2 kohdan,
ottavat huomioon Euroopan komission
ehdotuksen,
sen jälkeen kun esitys
lainsäätämisjärjestyksessä hyväksyttäväksi säädökseksi on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[9],
ottavat huomioon alueiden komitean lausunnon[10],
noudattavat tavallista
lainsäätämisjärjestystä,
sekä katsovat seuraavaa:
(1)       Kun otetaan huomioon, että
yhä useammat kuluttajat haluavat ostaa luonnollisista aineksista ja
luonnollisin menetelmin tuotettuja tuotteita, luonnonmukainen tuotanto on
kokonaisvaltainen tilanhoitojärjestelmä ja elintarvikkeiden
tuotantojärjestelmä, jossa yhdistyvät ympäristön ja ilmastotoimien kannalta
parhaat käytännöt, runsas luonnon monimuotoisuus, luonnonvarojen säästäminen
sekä eläinten hyvinvointia koskevien tiukkojen vaatimusten ja
tuotantovaatimusten soveltaminen. Luonnonmukaisella tuotantotavalla on siten
kahtalainen yhteiskunnallinen merkitys: yhtäältä se tuottaa erityisille
markkinoille tuotteita luonnonmukaisia tuotteita haluaville kuluttajille ja
toisaalta tarjoaa kaikkien yleisesti saatavilla olevia hyödykkeitä, jotka
edistävät ympäristönsuojelua, eläinten hyvinvointia ja maaseudun kehittämistä.
(2)       Luonnonmukaisten tuotteiden
laatu on korkea muun muassa siitä syystä, että kyseisten tuotteiden tuotannossa
noudatetaan korkeita terveyteen, ympäristöön ja eläinten hyvinvointiin
liittyviä vaatimuksia. Kuten Euroopan parlamentille, neuvostolle, Euroopan
talous- ja sosiaalikomitealle sekä alueiden komitealle osoitetussa komission
tiedonannossa maataloustuotteiden laatupolitiikasta[11] korostetaan,
luonnonmukaisen tuotannon järjestelmä on osa unionin maataloustuotteiden
laatujärjestelmiä yhdessä maataloustuotteiden ja elintarvikkeiden
laatujärjestelmistä annetussa Euroopan parlamentin ja neuvoston asetuksessa
(EU) N:o 1151/2012[12]
ja Euroopan parlamentin ja neuvoston asetuksessa (EU) N:o 228/2013[13] säädettyjen
maantieteellisten merkintöjen, aitojen perinteisten tuotteiden ja unionin
syrjäisimpien alueiden tuotteiden kanssa. Tältä osin luonnonmukaisessa
tuotannossa pyritään yhteisen maatalouspolitiikan (YMP) tavoitteiden puitteissa
niihin samoihin tavoitteisiin, joita sovelletaan kaikkiin unionin
maataloustuotteiden laatujärjestelmiin.
(3)       Luonnonmukaista tuotantoa
koskevan politiikan tavoitteet nivoutuvat yhteen YMP:n tavoitteiden kanssa,
koska viljelijöille varmistetaan kunnollinen korvaus luonnonmukaista tuotantoa
koskevien sääntöjen noudattamisesta. Lisäksi kuluttajien lisääntynyt kysyntä
luonnonmukaisten tuotteiden suhteen luo edellytykset tällaisten tuotteiden
markkinoiden kehittymiselle ja laajentumiselle ja luonnonmukaista tuotantoa
harjoittavien viljelijöiden tulojen kasvulle. 
(4)       Lisäksi luonnonmukainen
tuotanto edistää ympäristösuojeluvaatimusten sisällyttämistä YMP:aan sekä
kestävää maataloustuotantoa. Sen vuoksi YMP:aan on sisällytetty toimenpiteitä,
joilla tuetaan luonnonmukaista tuotantoa taloudellisesti – viimeksi Euroopan
parlamentin ja neuvoston asetuksella (EU) N:o 1307/2013[14] – ja niitä on
erityisesti vahvistettu hiljattaisessa maaseudun kehittämispolitiikan
lainsäädäntökehyksen uudistuksessa, josta säädetään Euroopan parlamentin ja
neuvoston asetuksessa (EU) N:o 1305/2013[15].
(5)       Luonnonmukainen tuotanto
edistää myös unionin ympäristöpolitiikan ja erityisesti seuraaviin liittyvien
tavoitteiden saavuttamista: luonnon monimuotoisuutta koskeva EU:n strategia
vuoteen 2020[16],
vihreää infrastruktuuria koskeva tiedonanto[17]
ja maaperää koskeva teemakohtainen strategia[18]
sekä ympäristölainsäädäntö, kuten lintudirektiivi[19] ja luontotyyppidirektiivi[20], nitraattidirektiivi[21], vesipuitedirektiivi[22], kansallisia
päästörajoja koskeva direktiivi[23]
ja torjunta-aineiden kestävää käyttöä koskeva direktiivi[24].
(6)       Unionin luonnonmukaista
tuotantoa koskevan politiikan tavoitteiden mukaisesti kyseisen politiikan
täytäntöönpanolle vahvistetulla oikeudellisella kehyksellä olisi pyrittävä
varmistamaan luonnonmukaisesti tuotettujen tuotteiden reilu kilpailu ja
sisämarkkinoiden moitteeton toiminta sekä säilyttämään kuluttajien
luonnonmukaisiksi merkittyjä tuotteita kohtaan osoittama luottamus ja
osoittamaan se perustelluksi. Lisäksi olisi pyrittävä luomaan edellytykset,
joilla tämä politiikka voi edistyä tuotannon ja markkinoiden kehityksen
mukaisesti. 
(7)       Komission tiedonannossa
"Eurooppa 2020 – Älykkään, kestävän ja osallistavan kasvun strategia"[25] asetettuihin Eurooppa
2020 -strategian poliittisiin painopisteisiin kuuluu tietoon ja innovointiin
perustuvan kilpailukykyisen talouden kehittäminen, sosiaalista ja alueellista
yhteenkuuluvuutta lisäävän korkean työllisyyden talouden edistäminen sekä
resurssien tehokkaan käytön ja vähähiiliseen talouteen siirtymisen tukeminen.
Sen vuoksi luonnonmukaista tuotantoa koskevan politiikan olisi annettava
tuottajille oikeat välineet, jotta he voivat paremmin merkitä tuotteensa ja
edistää niiden myyntiä, ja suojattava heitä epäreiluilta käytännöiltä.
(8)       Neuvoston asetuksessa (EY)
N:o 834/2007[26]
säädetään, että luonnonmukaisen tuotannon alan dynaamisen kehityksen vuoksi
luonnonmukaista tuotantoa koskevia unionin sääntöjä on tarkistettava ottaen
huomioon näiden sääntöjen soveltamisesta saadut kokemukset. Komission tekemän
tarkistusten tulokset osoittavat, että luonnonmukaista tuotantoa koskevaa
unionin sääntelykehystä olisi parannettava säännöillä, jotka vastaavat
kuluttajien korkeisiin odotuksiin ja joilla varmistetaan riittävä selkeys
niiden parissa, joille säännöt on osoitettu. Sen vuoksi asetus (EY) N:o
834/2007 olisi kumottava ja korvattava uudella asetuksella.
(9)       Asetuksen (EY) N:o 834/2007
soveltamisesta tähän asti saadut kokemukset osoittavat, että on tarpeen
täsmentää, mihin tuotteisiin tätä asetusta sovelletaan. Sen olisi
ensisijaisesti katettava Euroopan unionin toiminnasta tehdyn sopimuksen,
jäljempänä 'perussopimus', liitteessä I luetellut maataloustuotteet, vesiviljelytuotteet
mukaan lukien. Sen olisi lisäksi katettava elintarvikkeena tai rehuna
käytettävät jalostetut maataloustuotteet, koska tällaisten tuotteiden
markkinoille saattaminen luonnonmukaisina on merkittävä myyntikanava
maataloustuotteille ja varmistaa niiden maataloustuotteiden, joista kyseiset
tuotteet on jalostettu, luonnonmukaisuuden näkyvyyden kuluttajien keskuudessa.
Tämän asetuksen olisi katettava myös eräät muut tuotteet, jotka liittyvät
maataloustuotteisiin samalla tavoin läheisesti kuin jalostetut
maataloustuotteet, koska tällaiset muut tuotteet ovat joko merkittävä
myyntikanava maataloustuotteille tai olennainen osa tuotantoprosessia. Tämän
asetuksen soveltamisalaan olisi sisällytettävä myös merisuola, koska sitä
tuotetaan luonnollisin tuotantotekniikoin ja sen tuotanto edistää
maaseutualueiden kehitystä, minkä vuoksi se on tämän asetuksen tavoitteiden
mukaista. Tämän asetuksen liitteessä olisi selkeyden vuoksi lueteltava kyseiset
muut tuotteet, jotka eivät sisälly perussopimuksen liitteeseen I. 
(10)     Komissiolle olisi siirrettävä
valta antaa säädöksiä perussopimuksen 290 artiklan mukaisesti tämän asetuksen
tiettyjen, muiden kuin sen keskeisten osien täydentämiseksi tai muuttamiseksi.
On erityisen tärkeää, että komissio asiaa valmistellessaan toteuttaa
asianmukaiset kuulemiset, myös asiantuntijatasolla. Komission olisi delegoituja
säädöksiä valmistellessaan ja laatiessaan varmistettava, että asianomaiset
asiakirjat toimitetaan Euroopan parlamentille ja neuvostolle yhtäaikaisesti,
hyvissä ajoin ja asianmukaisesti.
(11)     Uusien tuotantomenetelmien tai
-materiaalien tai kansainvälisten sitoumusten huomioon ottamiseksi komissiolle
olisi siirrettävä valta antaa säädöksiä, joilla muutetaan tämän asetuksen
soveltamisalaan kuuluvien muiden tuotteiden luetteloa. Kyseiseen luetteloon
olisi lisättävä ainoastaan tuotteita, jotka liittyvät läheisesti
maataloustuotteisiin.
(12)     Koska suurtaloustoiminta on
luonteeltaan paikallista, kyseiseen alaan liittyviä jäsenvaltioiden toteuttamia
toimenpiteitä ja yksityisiä järjestelmiä pidetään riittävinä varmistamaan
sisämarkkinoiden toiminta. Sen vuoksi tätä asetusta ei pitäisi soveltaa
suurtalouksien omissa tiloissaan valmistamaan ruokaan. Tätä asetusta ei pitäisi
soveltaa luonnonvaraisten eläinten metsästyksestä ja kalastuksesta saataviin
tuotteisiin, koska tuotantoprosessia ei voida täysin valvoa.
(13)     Tutkimushankkeissa
on osoitettu, että kuluttajien luottamus on olennaisen tärkeä luonnonmukaisesti
tuotettujen elintarvikkeiden markkinoilla. Säännöt, jotka eivät ole luotettavia,
voivat pitkällä aikavälillä vaarantaa yleisön luottamuksen ja johtaa
markkinahäiriöihin. Sen vuoksi luonnonmukaisen tuotannon kestävän kehityksen
olisi unionissa perustuttava järkeviin, unionin tasolla yhdenmukaistettuihin
tuotantosääntöihin. Lisäksi kyseisten tuotantosääntöjen olisi vastattava
toimijoiden ja kuluttajien odotuksiin luonnonmukaisten tuotteiden laadun ja
tässä asetuksessa säädettyjen periaatteiden ja sääntöjen noudattamisen osalta.
(14)     Tätä asetusta olisi
sovellettava rajoittamatta siihen liittyvän, esimerkiksi elintarvikeketjun
turvallisuuden, eläinten terveyden ja hyvinvoinnin, kasvien terveyden, kasvien
lisäysaineiston, merkintöjen ja ympäristön alalla annetun lainsäädännön
soveltamista. Kun kyseessä on erityisesti niiden tuotteiden ja aineiden
salliminen, joita voidaan käyttää luonnonmukaisten tuotteiden tuotannossa, on
tärkeää korostaa, että tällaisten tuotteiden ja aineiden on ensin oltava
sallittuja unionin tasolla. Sen vuoksi tätä asetusta olisi sovellettava
rajoittamatta muiden unionin erityisten säännösten soveltamista, jotka
liittyvät tällaisten tuotteiden ja aineiden sallimiseen ja markkinoille
saattamiseen.
(15)     Tämän asetuksen yleisiin
tuotantosääntöihin olisi periaatteen vuoksi kuuluttava ionisoivan säteilyn sekä
muuntogeenisten organismien ja niistä tai niillä tuotettujen tuotteiden
käyttökielto. Koska kuluttajat kiinnittävät yhä enemmän huomiota
elintarvikkeiden valmistuksen ja kuljetuksen ympäristövaikutuksiin,
luonnonmukaisen tuotannon alan toimijoiden, jotka ovat muita kuin viljelijöitä
tai merilevää tai vesiviljelyeläimiä tuottavia toimijoita, olisi edellytettävä
hallinnoivan ympäristötehokkuuttaan yhdenmukaisen järjestelmän mukaisesti.
Jotta komission suosituksessa 2003/361/EY[27]
määriteltyjen luonnonmukaisessa tuotannossa mukana olevien mikroyritysten
sääntelytaakka olisi mahdollisimman vähäinen, niille on asianmukaista myöntää
poikkeus kyseisestä vaatimuksesta. Yleisten tuotantosääntöjen moitteettoman
soveltamisen varmistamiseksi komissiolle olisi siirrettävä valta antaa
säädöksiä kriteereistä, jotka ympäristöjärjestelmän on täytettävä.
(16)     Luonnonmukaista tuotantoa
koskevien sääntöjen noudattamatta jättämisen riskiä pidetään suurempana
maatiloilla, joilla on myös yksiköitä, joita ei hoideta luonnonmukaisen
tuotannon sääntöjen mukaisesti. Sen vuoksi unionin kaikkia luonnonmukaisiksi
pyrkiviä maatiloja olisi asiaankuuluvan siirtymäkauden jälkeen hoidettava
kokonaan luonnonmukaiseen tuotantoon sovellettavien vaatimusten mukaisesti.
Luonnonmukaisiin maatiloihin sovellettavan siirtymäkauden olisi oltava sama
kaikissa jäsenvaltiossa riippumatta siitä, ovatko ne aiemmin osallistuneet
unionin varoista tuettuihin maatalouden ympäristötoimenpiteisiin vai eivät.
Kesannon osalta ei kuitenkaan vaadita siirtymävaihetta. Laadun ja jäljitettävyyden,
tämän asetuksen noudattamisen ja tekniseen kehitykseen mukautumisen
varmistamiseksi komissiolle olisi siirrettävä valta antaa säädöksiä, joilla
vahvistetaan yleisiä siirtymäsääntöjä täydentäviä sääntöjä tai erityisiä
siirtymäsääntöjä täydentäviä tai muuttavia sääntöjä.
(17)     Yhdenmukaisuuden ja
luonnonmukaisen tuotannon tavoitteiden ja periaatteiden noudattamisen
varmistamiseksi olisi vahvistettava erityisiä kasvin-, kotieläin- ja
vesiviljelyä koskevia tuotantosääntöjä, mukaan lukien luonnonvaraisten kasvien
ja merilevien keräämistä koskevat säännöt, jalostettujen elintarvikkeiden ja
rehujen tuotannon osalta sekä viinin ja hiivan tuotannon osalta.
(18)     Luonnonmukainen kasvintuotanto
perustuu ravinnon antamiseen kasveille pääasiassa maaperän ekosysteemin kautta,
eikä ravinneliuosviljelyä tulisi sallia. Lisäksi luonnonmukaisessa
kasvintuotannossa olisi käytettävä tuotantotekniikoita, joilla estetään tai
minimoidaan ympäristöä saastuttavat vaikutukset. 
(19)     Maan hoidon ja lannoittamisen
osalta olisi vahvistettava edellytykset luonnonmukaisessa kasvintuotannossa
sallittujen viljelykäytäntöjen käytölle sekä lannoitteiden ja
maanparannusaineiden käytölle.
(20)     Torjunta-aineiden käyttöä
olisi merkittävästi rajoitettava. On sovellettava ensisijaisesti toimenpiteitä,
joilla tuholaisten ja rikkakasvien aiheuttamaa vahinkoa torjutaan tekniikoin,
joihin ei liity kasvinsuojeluaineiden käyttöä, esimerkiksi viljelykiertoa
soveltamalla. Tuholaisten ja rikkakasvien esiintymistä olisi tarkkailtava ennen
päätöstä siitä, onko jokin toimi taloudellisesti ja ekologisesti perusteltu.
Jos tällaisilla tekniikoilla ei saada aikaan riittävää suojaa, eräiden
kasvinsuojeluaineiden käyttö olisi sallittava mutta ainoastaan, jos kyseiset
kasvinsuojeluaineet on sallittu Euroopan parlamentin ja neuvoston asetuksen
(EY) N:o 1107/2009[28]
mukaisesti, niiden on arvioitu olevan luonnonmukaisen tuotannon tavoitteiden ja
periaatteiden mukaisia, mukaan lukien tiukat käyttöedellytykset, ja ne on sen
jälkeen sallittu tämän asetuksen mukaisesti.
(21)     Laadun ja jäljitettävyyden,
tämän asetuksen noudattamisen ja tekniseen kehitykseen mukautumisen
varmistamiseksi komissiolle olisi siirrettävä valta antaa säädöksiä, joilla
vahvistetaan erityisiä kasvien tuotantosääntöjä muuttavia tai täydentäviä sääntöjä
seuraavien osalta: viljelykäytännöt, maaperän hoito ja lannoitus, kasvien
terveys, tuholaisten ja rikkakasvien torjunta, sienten tuotannon ja muiden
erityisten kasvien ja kasvintuotantojärjestelmien hallinta, siementen ja
kasvien lisäysaineiston alkuperä sekä luonnonvaraisten kasvien kerääminen.
(22)     Koska kotieläintuotantoon
liittyy aina maatalousmaan hoito, jossa karjanlantaa käytetään ravinteena
kasvintuotannossa, olisi kiellettävä kotieläintuotanto, jolla ei ole yhteyttä
maahan. Rodut olisi valittava ottaen huomioon eläinten kyky mukautua
paikallisiin olosuhteisiin, elinvoimaisuus ja tautien vastustuskyky ja edistäen
runsasta luonnon monimuotoisuutta.
(23)     Luonnonmukaisessa
kotieläintuotannossa ja vesiviljelytuotannossa eläinsuojien, mukaan lukien
tapauksen mukaan viljelyväliaine, olisi oltava eläinten käyttäytymistarpeita
vastaavia. Olisi vahvistettava tiettyjen eläinten, muun muassa mehiläisten
eläinsuojia koskevat erityisvaatimukset ja kotieläintuotannon käytännöt.
Kyseisissä vaatimuksissa ja käytännöissä olisi varmistettava eläinten
hyvinvoinnin korkea taso, jonka olisi eräiltä osin mentävä kotieläintuotantoon
unionissa yleensä sovellettavia eläinten hyvinvointia koskevia vaatimuksia
pidemmälle. Useimmiten eläimillä olisi oltava jatkuva pääsy laiduntamaan
ulkojaloittelualueille, ja ulkojaloittelualueita olisi periaatteessa hoidettava
osana soveltuvaa viljelykiertoa.
(24)     Ravinteiden aiheuttaman
maaperän ja veden kaltaisten luonnonvarojen pilaantumisen estämiseksi olisi
vahvistettava hehtaaria kohden käytettävää karjanlantaa ja hehtaaria kohden
pidettäviä eläimiä koskeva yläraja. Kyseinen raja pitäisi vahvistaa
karjanlannan typpipitoisuuden perusteella. 
(25)     Typistäminen, joka aiheuttaa
eläimille stressiä, vahinkoa, sairautta tai kärsimystä, olisi kiellettävä.
(26)     Eläinten ruokinnassa olisi
käytettävä luonnonmukaista tuotantoa koskevien sääntöjen mukaisesti tuotettuja
ja mieluiten omalta tilalta peräisin olevia rehuaineita ottaen huomioon
eläinten fysiologiset tarpeet. Lisäksi eläinten ravitsemuksellisten
perustarpeiden tyydyttämiseksi voi olla tarpeen käyttää tiettyjä
kivennäisaineita, hivenaineita ja vitamiineja tarkkaan määritellyin
edellytyksin.
(27)     Eläinten terveydenhoidon olisi
pääosin perustuttava tautien ennaltaehkäisyyn. Lisäksi olisi toteutettava
erityisiä puhdistus- ja desinfiointitoimia. Kemiallisesti syntetisoitujen
allopaattisten lääkkeiden ennaltaehkäisevää käyttöä ei pitäisi
luonnonmukaisessa tuotannossa sallia, jollei eläimen sairaus tai vamma edellytä
välitöntä hoitoa, ja tuolloin käyttö olisi rajoitettava siihen, mikä on
välttämätöntä eläimen hyvinvoinnin palauttamiseksi. Jotta kuluttajille
voitaisiin taata tuotannon luonnonmukaisuus, tällöin olisi voitava toteuttaa
rajoittavia toimenpiteitä, kuten asiaankuuluvassa unionin lainsäädännössä
täsmennetty virallisen varoajan kaksinkertaistaminen tällaisten lääkkeiden
käytön jälkeen. Mehiläishoidon alalla olisi vahvistettava tautien
ennaltaehkäisyä ja eläinlääkinnällisiä hoitoja koskevat erityissäännöt. 
(28)     Laadun ja jäljitettävyyden, tämän
asetuksen noudattamisen ja tekniseen kehitykseen mukautumisen varmistamiseksi
komissiolle olisi siirrettävä valta antaa säädöksiä, joilla vahvistetaan
erityisiä kotieläinten tuotantosääntöjä muuttavia tai täydentäviä sääntöjä
seuraavien osalta: eläinten alkuperä, eläinsuojat, mukaan lukien sisä- ja
ulkotilojen vähimmäispinta-alat ja eläinten enimmäismäärät hehtaaria kohden,
kotieläintuotannon käytännöt, jalostus, rehu ja ruokinta, tautien ehkäisy ja
eläinlääkinnälliset hoidot.
(29)     Tämä asetus heijastaa uuden
yhteisen kalastuspolitiikan tavoitteita vesiviljelyssä, joka on avainasemassa
kestävän ja pitkän aikavälin elintarviketurvan sekä kasvun ja työllisyyden
varmistamisessa ja joka samalla vähentää luonnonvaraisiin kalakantoihin
kohdistuvaa painetta ravinnoksi käytettävien vesieläinten kysynnän kasvaessa
maailmanlaajuisesti. Komission neuvostolle ja Euroopan parlamentille vuonna
2013 osoittamassa Euroopan vesiviljelyn kestävän kehittämisen strategiaa
koskevassa tiedonannossa[29]
korostetaan unionin vesiviljelyn tärkeimpiä haasteita ja kasvupotentiaalia.
Siinä katsotaan luonnonmukaisen vesiviljelyn olevan erityisen lupaava ala, ja
mainitaan luomusertifioinnista johtuvat kilpailuedut.
(30)     Luonnonmukainen vesiviljely on
suhteellisen uusi luonnonmukaisen tuotannon ala verrattuna luonnonmukaiseen
maatalouteen, josta on maatilojen tasolla kertynyt jo pitkä kokemus. Ottaen
huomioon kuluttajien kasvava kiinnostus luonnonmukaisia vesiviljelytuotteita
kohtaan on todennäköistä, että yhä enemmän vesiviljely-yksiköitä siirtyy
luonnonmukaiseen tuotantoon. Näin kokemus ja tekninen tietämys lisääntyvät ja
tekniikka kehittyy, mikä johtaa parannuksiin luonnonmukaisessa vesiviljelyssä –
ja tämä olisi otettava huomioon tuotantosäännöissä.
(31)     Kyseisiin tuotantosääntöihin
olisi liitettävä eräitä vesiviljelyyn liittyviä määritelmiä yhteisymmärryksen
takaamiseksi, epäselvyyksien välttämiseksi sekä luonnonmukaisia
vesiviljelyeläimiä ja merileviä koskevien tuotantosääntöjen yhdenmukaisen
soveltamisen varmistamiseksi.
(32)     Laadun ja jäljitettävyyden,
tämän asetuksen noudattamisen ja tekniseen kehitykseen mukautumisen
varmistamiseksi komissiolle olisi siirrettävä valta antaa säädöksiä, joilla
vahvistetaan erityisiä merilevän tuotantosääntöjä muuttavia tai täydentäviä
sääntöjä seuraavien osalta: viljelyväliaineen soveltuvuus ja kestävä
hoitosuunnitelma, luonnonvaraisten merilevien sadonkorjuu, merilevien viljely,
kiinnittymisenestotoimenpiteet sekä tuotantovälineiden ja -laitteiden
puhdistus, sekä säädöksiä, joilla vahvistetaan erityisiä vesiviljelyeläinten
tuotantoa koskevia sääntöjä muuttavia tai täydentäviä sääntöjä seuraavien
osalta: viljelyväliaineen soveltuvuus ja kestävä hoitosuunnitelma,
vesiviljelyeläinten alkuperä, vesiviljelyeläinten tuotantokäytännöt, mukaan
lukien vesiviljelyrakennelmat, tuotantojärjestelmät ja eläinten enimmäistiheys,
jalostus, vesiviljelyeläinten hoito, rehu ja ruokinta, tautien ehkäisy ja
eläinlääkinnällinen hoito.
(33)     Luonnonmukaisia
elintarvikkeita tai rehuja tuottavien toimijoiden olisi otettava huomioon
kriittisten valmistusvaiheiden systemaattiseen määrittelyyn perustuvat
asianmukaiset menettelyt sen varmistamiseksi, että jalostetut tuotteet
täyttävät luonnonmukaisen tuotannon säännöt. Luonnonmukaiset jalostetut
tuotteet olisi valmistettava käyttämällä valmistusmenetelmiä, joilla
varmistetaan tuotteen luonnonmukaisuuden ja olennaisten ominaisuuksien
säilyminen kaikissa luonnonmukaisen tuotannon vaiheissa. 
(34)     Olisi vahvistettava säännöt,
jotka koskevat luonnonmukaisesti tuotettujen jalostettujen elintarvikkeiden
koostumusta. Tällaiset elintarvikkeet olisi tuotettava pääasiallisesti
luonnonmukaisista maatalousperäisistä ainesosista siten, että tässä asetuksessa
täsmennettyjä muita kuin luonnonmukaisia maatalousperäisiä ainesosia voi
käyttää vain rajoitetusti. Lisäksi luonnonmukaisten jalostettujen
elintarvikkeiden tuotannossa olisi sallittava käyttää ainoastaan eräitä tämän
asetuksen mukaisesti sallittuja aineita.
(35)     Jalostetut elintarvikkeet
tulisi merkitä luonnonmukaisiksi vain silloin, kun niiden kaikki tai lähes
kaikki maatalousperäiset ainesosat ovat luonnonmukaisia. Olisi kuitenkin
hyväksyttävä erityisiä merkintöjä koskevia säännöksiä niiden jalostettujen
elintarvikkeiden osalta, jotka sisältävät sellaisia maatalousperäisiä
ainesosia, joita ei ole saatavilla luonnonmukaisesti tuotettuina. Tämä koskee
esimerkiksi metsästyksestä ja kalastuksesta saatavia tuotteita. Myös
ainesosaluettelossa olisi kuluttajavalistuksen ja markkinoiden avoimuuden
vuoksi sekä luonnonmukaisten ainesosien käytön edistämiseksi voitava tietyin
edellytyksin viitata luonnonmukaiseen tuotantoon.
(36)     Olisi vahvistettava
säännökset, jotka koskevat luonnonmukaisen jalostetun rehun koostumusta ja
eräiden aineiden ja tekniikoiden käyttöä kyseisen rehun tuotannossa.
(37)     Laadun ja jäljitettävyyden,
tämän asetuksen noudattamisen ja tekniseen kehitykseen mukautumisen
varmistamiseksi komissiolle olisi siirrettävä valta antaa säädöksiä, joilla
vahvistetaan erityisiä jalostettujen elintarvikkeiden ja rehujen
tuotantosääntöjä muuttavia tai täydentäviä sääntöjä seuraavien osalta:
noudatettavat menettelyt, toteutettavat ennaltaehkäisevät toimenpiteet,
jalostettujen elintarvikkeiden ja rehujen koostumus, puhdistustoimenpiteet,
jalostettujen tuotteiden saattaminen markkinoille, merkinnät ja tunnisteet
mukaan lukien, luonnonmukaisten tuotteiden, maatalousperäisten ainesosien ja
rehuaineiden pitäminen erillään muista kuin luonnonmukaisista tuotteista,
maatalousperäisistä ainesosista ja rehuaineista, luettelo muista kuin
maatalousperäisistä aineosista, joita voidaan poikkeuksellisesti käyttää
luonnonmukaisten jalostettujen tuotteiden tuotannossa, maatalousperäisten
ainesosien prosenttiosuuden laskenta sekä elintarvikkeiden tai rehujen
jalostuksessa käytettävät tekniikat.
(38)     Luonnonmukainen viini olisi
tuotettava kokonaan luonnonmukaisista raaka-aineista, ja ainoastaan eräiden
tämän asetuksen mukaisesti sallittujen aineiden lisääminen olisi sallittava.
Luonnonmukaisen viinin tuotannossa olisi kiellettävä eräät
viininvalmistusmenetelmät, -käytännöt ja -käsittelyt. Muut menetelmät,
-käytännöt ja -käsittelyt olisi sallittava tarkoin määritellyin edellytyksin.
(39)     Laadun ja jäljitettävyyden,
tämän asetuksen noudattamisen ja tekniseen kehitykseen mukautumisen
varmistamiseksi komissiolle olisi siirrettävä valta antaa säädöksiä, joilla
vahvistetaan erityisiä viinin tuotantosääntöjä muuttavia tai täydentäviä
sääntöjä viininvalmistusmenetelmien ja rajoitusten osalta.
(40)     Hiivaa ei alun perin
asetuksessa (EY) N:o 834/2007 pidetty maatalousperäisenä ainesosana, minkä
vuoksi sitä ei luettu luonnonmukaisten tuotteiden maatalousperäisten ainesosien
muodostamaan koostumukseen. Komission asetuksella (EY) N:o 889/2008[30] säädettiin kuitenkin,
että hiiva ja hiivatuotteet on luettava luonnonmukaisessa tuotannossa maatalousperäisiksi
ainesosiksi 31 päivästä joulukuuta 2013 alkaen, mikä jätti teollisuudelle
riittävästi aikaa sopeutua kyseiseen sääntöön. Tämän vuoksi luonnonmukaisen
hiivan tuotannossa olisi käytettävä ainoastaan luonnonmukaisesti tuotettuja
alustoja, ja hiivan tuotannossa ja hiivavalmisteissa olisi sallittava
ainoastaan tiettyjen aineiden käyttö. Luonnonmukaisessa elintarvikkeessa tai
rehussa ei myöskään saa olla luonnonmukaista hiivaa yhdessä muun kuin
luonnonmukaisen hiivan kanssa. 
(41)     Laadun ja jäljitettävyyden,
tämän asetuksen noudattamisen ja tekniseen kehitykseen mukautumisen
varmistamiseksi komissiolle olisi siirrettävä valta antaa säädöksiä, joilla
vahvistetaan luonnonmukaisen erityisiä hiivan tuotantosääntöjä muuttavia tai
täydentäviä sääntöjä jalostuksen ja hiivan tuotannossa käytettävien alustojen
osalta.
(42)     Ottaen huomioon, että
vastaisuudessa saatetaan tarvita erityisiä tuotantosääntöjä sellaisille
tuotteille, joiden tuotanto ei kuulu mihinkään tässä asetuksessa säädettyjen
erityisten tuotantosääntöjen luokkaan, sekä laadun ja jäljitettävyyden, tämän
asetuksen noudattamisen ja tekniseen kehitykseen mukautumisen varmistamiseksi
komissiolle olisi siirrettävä valta antaa säädöksiä, joilla vahvistetaan
tällaisille tuotteille erityisiä tuotantosääntöjä mukaan lukien niiden
muuttaminen ja täydentäminen.
(43)     Asetuksessa (EY) N:o 834/2007
säädetään erilaisista poikkeuksista luonnonmukaisen tuotannon sääntöihin.
Kyseisten säännösten soveltamisesta saadut kokemukset osoittavat, että
tällaiset poikkeukset vaikuttavat kielteisesti luonnonmukaiseen tuotantoon. On
erityisesti havaittu, että tällaisten poikkeusten olemassaolo jo itsessään
haittaa luonnonmukaisten tuotantopanosten tuotantoa ja että luonnonmukaiseen
tuotantoon liittyvää eläinten hyvinvoinnin korkeaa tasoa ei voida varmistaa.
Lisäksi poikkeusten hallinnointi ja valvonta aiheuttaa merkittävän
hallinnollisen taakan sekä kansallisille viranomaisille että toimijoille.
Poikkeukset ovat myös luoneet edellytykset kilpailun vääristymiselle ja
uhanneet vaarantaa kuluttajien luottamuksen. Sen vuoksi mahdollisuutta myöntää
luonnonmukaisen tuotannon sääntöihin poikkeuksia olisi rajoitettava entisestään
ja rajattava se hätätilanteisiin.
(44)     Jotta luonnonmukainen tuotanto
voisi jatkua tai alkaa uudelleen hätätilanteiden jälkeen, komissiolle olisi
siirrettävä valtaa antaa säädöksiä, joilla vahvistetaan hätätilanteiden
määrittelyperusteet ja vahvistetaan erityissääntöjä, jotka koskevat tällaisten
tilanteiden hoitamista sekä tarvittavia seuranta- ja raportointivaatimuksia. 
(45)     Luonnonmukaisia tuotteita ja
muita kuin luonnonmukaisia tuotteita voidaan tietyin edellytyksin kerätä ja
kuljettaa samanaikaisesti. Olisi vahvistettava erityisiä säännöksiä
luonnonmukaisten ja muiden kuin luonnonmukaisten tuotteiden erottamiseksi
asianmukaisesti toisistaan käsittelyn aikana ja niiden sekoittumisen
välttämiseksi.
(46)     Tuotannon luonnonmukaisuuden
takaamiseksi ja tekniseen kehitykseen mukautumisen varmistamiseksi komissiolle
olisi siirrettävä valta antaa säädöksiä, joilla vahvistetaan , luonnonmukaisten
tuotteiden keräämistä, pakkaamista, kuljettamista ja varastointia koskevia
erityissääntöjä muuttavia tai täydentäviä sääntöjä.
(47)     Kasvinsuojelutuotteiden,
lannoitteiden, maanparannusaineiden, ravinteiden, eläinten ravinnon ainesosien,
rehun tai elintarvikkeiden lisäaineiden, valmistuksen apuaineiden tai
puhdistus- ja desinfiointituotteiden kaltaisten tuotteiden ja aineiden käyttö
olisi luonnonmukaisessa tuotannossa minimoitava ja käytön olisi oltava tässä
asetuksessa säädettyjen edellytysten mukaista. Samaa lähestymistapaa olisi
noudatettava kun kyseessä on tuotteiden ja aineiden käyttö elintarvikkeiden
lisäaineina ja valmistuksen apuaineina luonnonmukaisten jalostettujen
elintarvikkeiden tuotannossa. Sen vuoksi olisi vahvistettava säännökset
tällaisten tuotteiden ja aineiden mahdollisen käytön määrittelemiseksi
luonnonmukaisessa tuotannossa yleensä ja erityisesti luonnonmukaisten
jalostettujen elintarvikkeiden tuotannossa, jollei tässä asetuksessa
säädetyistä periaatteista ja eräistä perusteista muuta johdu. 
(48)     Laadun, jäljitettävyyden ja
tämän asetuksen noudattamisen varmistamiseksi luonnonmukaisessa tuotannossa
yleensä ja erityisesti luonnonmukaisten jalostettujen elintarvikkeiden
tuotannossa, sekä tekniseen kehitykseen mukautumisen varmistamiseksi
komissiolle olisi siirrettävä valta antaa säädöksiä, joilla vahvistetaan luvan
myöntämistä tai peruuttamista koskevia lisäkriteereitä niiden tuotteiden ja
aineiden osalta, joita käytetään luonnonmukaisessa tuotannossa yleensä ja erityisesti
luonnonmukaisten jalostettujen elintarvikkeiden tuotannossa, sekä muita
tällaisten sallittujen tuotteiden ja ainesten käyttöä koskevia vaatimuksia. 
(49)     Koska ei ole ollut olemassa
erityisiä unionin sääntöjä toimenpiteistä, jotka on toteutettava havaittaessa
luonnonmukaisissa tuotteissa ei-sallittuja aineita tai tuotteita, eri puolilla
unionia on kehitetty ja sovellettu erilaisia lähestymistapoja. Tämä tilanne
aiheuttaa epävarmuutta toimijoiden, valvontaviranomaisten ja tarkastuslaitosten
keskuudessa. Se voi myös johtaa siihen, että toimijoita kohdellaan unionissa
eri tavoin, ja heikentää kuluttajien luottamusta luonnonmukaisiin tuotteisiin.
Sen vuoksi on tarpeen vahvistaa selkeät ja yhdenmukaiset säännökset, joilla
kielletään sellaisten tuotteiden kaupan pitäminen luonnonmukaisina, joissa
esiintyy tietyn rajan ylittävä määrä ei-sallittuja tuotteita tai aineita.
Kyseiset rajat olisi vahvistettava ottaen huomioon erityisesti imeväisille ja
pikkulapsille tarkoitetuista viljapohjaisista valmisruoista ja muista
lastenruoista annettu komission direktiivi 2006/125/EY[31]. 
(50)     Luonnonmukaisen tuotannon ja
merkintäjärjestelmän tehokkuuden, toimivuuden ja avoimuuden varmistamiseksi
komissiolle olisi siirrettävä valta antaa säädöksiä seuraavien osalta:
erityiset perusteet ja edellytykset niiden ei-sallittujen tuotteiden ja
aineiden enimmäismäärien vahvistamiseksi ja soveltamiseksi, joiden ylittyessä
tuotteita ei saa pitää kaupan luonnonmukaisina, sekä kyseisten rajojen
vahvistaminen ja mukauttaminen teknisen kehityksen perusteella. 
(51)     Luonnonmukaisen tuotannon
yleisperiaatteena on ulkopuolisten tuotantopanosten käytön rajoittaminen.
Viljelijöiden on toteutettava toimenpiteitä ei-sallittujen tuotteiden tai
aineiden aiheuttaman saastumisriskin estämiseksi. Tällaisista toimenpiteistä
huolimatta saattaa esiintyä tapauksia, joissa viljelijät eivät voi pitää
maataloustuotteitaan kaupan luonnonmukaisina, koska niissä esiintyy
tahattomasti tuotteita tai aineita, joita ei ole sallittu. Sen vuoksi on
tarpeen säätää, että komissio voi antaa jäsenvaltioille luvan myöntää
perussopimuksen 42 artiklan mukaisesti kansallisia tukia tällaisissa
tapauksissa aiheutuneiden tappioiden korvaamiseksi. Jäsenvaltiot voivat myös
käyttää yhteisen maatalouspolitiikan välineitä tällaisten tappioiden
korvaamiseksi kokonaan tai osittain.
(52)     Maataloustuotteiden ja
elintarvikkeiden merkintöihin olisi sovellettava Euroopan parlamentin ja
neuvoston asetuksessa (EU) N:o 1169/2011[32]
säädettyjä yleisiä sääntöjä ja erityisesti säännöksiä sellaisten merkintöjen
estämisestä, jotka kuluttajien kannalta katsoen aiheuttavat sekaannusta tai
johtavat harhaan. Lisäksi tässä asetuksessa olisi vahvistettava erityiset
säännökset, jotka liittyvät luonnonmukaisten tuotteiden merkintöihin. Niiden
olisi suojattava toimijoiden etuja sen suhteen, että tuotteet ovat markkinoilla
asianmukaisesti merkittyjä ja että toimijat voivat toimia reilun kilpailun
edellytyksien puitteissa, sekä kuluttajien etuja sen suhteen, että kuluttajat
voivat tehdä tietoon perustuvia valintoja.
(53)     Sen vuoksi luonnonmukaisten
tuotteiden merkinnöissä käytetyt ilmaisut olisi suojattava koko unionissa ja
käytetystä kielestä riippumatta, jotta niitä ei käytettäisi tuotteissa, joita
ei ole tuotettu luonnonmukaisesti. Suojaa olisi sovellettava myös kyseisten
ilmausten johdoksiin ja lyhenteisiin riippumatta siitä, käytetäänkö niitä yksin
vai yhdistelmänä.
(54)     Euroopan unionin luomutunnus
olisi tehtävä pakolliseksi kaikille unionissa tuotetuille luonnonmukaisille
elintarvikkeille, jotka on pakattu valmiiksi, jotta järjestelmä olisi
kuluttajien kannalta selkeä kaikkialla unionin markkinoilla. Kyseistä tunnusta
pitäisi olla mahdollista käyttää vapaaehtoisesti myös muissa kuin valmiiksi
pakatuissa unionissa tuotetuissa luonnonmukaisissa tuotteissa ja kaikissa
kolmansista maista tuoduissa luonnonmukaisissa tuotteissa. Euroopan unionin
luonnonmukaista tuotantoa koskevan tunnuksen malli olisi vahvistettava tässä
asetuksessa.
(55)     On kuitenkin aiheellista
rajoittaa kyseisen tunnuksen käyttö tuotteisiin, jotka sisältävät ainoastaan
tai lähes ainoastaan luonnonmukaisia ainesosia, jotta kuluttajille ei
annettaisi harhaanjohtavaa kuvaa koko tuotteen luonnonmukaisuudesta. Sitä ei
sen vuoksi saisi käyttää siirtymävaiheessa olevissa tuotteissa eikä
jalostetuissa tuotteissa, joiden maatalousperäisistä ainesosista
luonnonmukaisia on alle 95 prosenttia.
(56)     Jotta kuluttajille ei
aiheutuisi sekaannusta sen suhteen, onko tuote peräisin unionista vai sen
ulkopuolelta, kuluttajille olisi Euroopan unionin luomutunnusta käytettäessä
ilmoitettava, missä tuotteen maatalousperäiset raaka-aineet on tuotettu. Tässä
yhteydessä luonnonmukaisesta vesiviljelystä peräisin olevien tuotteiden
merkinnöissä olisi voitava viitata vesiviljelyyn eikä maatalouteen.
(57)     Jotta järjestelmä olisi selkeä
kuluttajien kannalta ja kuluttajat saisivat asianmukaista tietoa, komissiolle
olisi siirrettävä valta antaa säädöksiä seuraavien osalta: tässä asetuksessa
vahvistetun luonnonmukaiseen tuotantoon viittaavien ilmaisujen luettelon
muuttaminen, rehuun ja rehun ainesosiin sovellettavien erityisten merkintöjä ja
koostumusta koskevien vaatimusten vahvistaminen, tässä asetuksessa
vahvistettujen muiden merkintöjä ja nimitysten kuin Euroopan unionin
luomutunnuksen käyttöä koskevien lisäsääntöjen vahvistaminen sekä Euroopan
unionin luomutunnuksen ja siihen liittyvien sääntöjen muuttaminen. 
(58)     Luonnonmukainen tuotanto on
uskottavaa vain, jos siihen liittyy tehokkaita tarkistuksia ja tarkastuksia
kaikissa tuotanto-, jalostus- ja jakeluvaiheissa. Luonnonmukaiseen tuotantoon
olisi luonnonmukaista tuotantoa ja luonnonmukaisten tuotteiden merkintöjä
koskevien sääntöjen noudattamisen tarkastamiseksi sovellettava virallista
valvontaa ja muita virallisia toimia Euroopan parlamentin ja neuvoston
asetuksen (EU) N:o (XXX/XXXX)[33]
mukaisesti.
(59)     Olisi vahvistettava erityisiä
vaatimuksia luonnonmukaiseen tuotantoon nimenomaisesti liittyvien sääntöjen
noudattamisen varmistamiseksi. Olisi erityisesti vahvistettava säännöksiä,
jotka koskevat toimijoiden toimintaa koskevia ilmoituksia sekä
sertifiointijärjestelmää sellaisten toimijoiden tunnistamiseksi, jotka
noudattavat luonnonmukaisen tuotannon ja luonnonmukaisten tuotteiden merkintöjä
koskevia sääntöjä. Kyseisiä säännöksiä olisi sovellettava myös asianomaisen
toimijan alihankkijoihin. Sertifiointijärjestelmän avoimuus olisi varmistettava
siten, että jäsenvaltioiden edellytetään julkaisevan toiminnastaan
ilmoittaneiden toimijoiden luettelo sekä maksut, joita voidaan periä
luonnonmukaista tuotantoa koskevien sääntöjen noudattamisen tarkastamisen
yhteydessä. 
(60)     Yksittäisille
pienviljelijöille unionissa koituu luomusertifioinnista varsin paljon
tarkastuskustannuksia ja hallinnollista taakkaa. Olisi sallittava
ryhmäsertifiointijärjestelmä tarkastus- ja sertifiointikustannusten sekä niihin
liittyvän hallinnollisen taakan alentamiseksi, paikallisten verkostojen
vahvistamiseksi, markkinamahdollisuuksien parantamiseksi ja yhtäläisten
toimintamahdollisuuksien varmistamiseksi suhteessa kolmansien maiden
toimijoihin. Sen vuoksi olisi otettava käyttöön ja määriteltävä 'toimijaryhmän'
käsite.
(61)     Luonnonmukaisen tuotannon ja
merkintäjärjestelmän tehokkuuden, toimivuuden ja avoimuuden varmistamiseksi
komissiolle olisi siirrettävä valta antaa säädöksiä seuraavien osalta:
toimijoiden tai toimijaryhmien kirjanpitovaatimusten noudattaminen,
toimijaluettelon julkaisuvaatimukset sekä vaatimukset ja menettelyt, joita
sovelletaan luonnonmukaista tuotantoa koskevien sääntöjen noudattamisen
tarkastamisen yhteydessä perittävien maksujen julkaisemiseen, sekä
toimivaltaisten viranomaisten kyseisten maksujen osalta suorittamaan
valvontaan, perusteet niiden tuoteryhmien määrittelemiseksi, joiden osalta
toimijoilla olisi oltava oikeus vain yhteen asianomaisen valvontaviranomaisen
tai tarkastuslaitoksen antamaan luomusertifikaattiin.
(62)     Toimijaryhmän tehokkaan ja
toimivan sertifioinnin varmistamiseksi komissiolle olisi siirrettävä valta
antaa säädöksiä seuraavien osalta: toimijaryhmän yksittäisten jäsenten vastuut,
toimijaryhmän kokoonpano ja koko, toimijaryhmän tuottamien tuotteiden luokat,
ryhmään kuulumisen edellytykset sekä ryhmän sisäisen valvonnan järjestelmän
perustaminen ja toiminta, mukaan lukien tehtävien tarkastusten laajuus, sisältö
ja suoritustiheys. 
(63)     Luonnonmukaisten tuotteiden
unioniin suuntautuvan tuonnin asetuksen (EY) N:o 834/2007 mukaisista
järjestelyistä saatujen kokemusten perusteella kyseisiä järjestelyjä on tarpeen
tarkistaa, koska kuluttajat odottavat luonnonmukaisten tuontituotteiden olevan
yhtä vaativien sääntöjen mukaisia kuin unionin säännöt ovat ja koska unionin
luonnonmukaisille tuotteille olisi paremmin varmistettava pääsy
kansainvälisille markkinoille. Lisäksi on tarpeen selventää luonnonmukaisten
tuotteiden vientiin sovellettavia sääntöjä, erityisesti säätämällä
vientitodistuksesta ja vahvistamalla säännökset, joita sovelletaan vientiin
kolmansiin maihin, jotka on hyväksytty vastaavuustarkoituksessa asetuksen (EY)
N:o 834/2007 nojalla. 
(64)     Säännöksiä olisi lujitettava
entisestään, kun unioniin tuodaan unionin tuotanto- ja merkintäsääntöjen
mukaisia tuotteita, joiden osalta toimijoihin on kohdistettu sellaisten
valvontaviranomaisten ja tarkastuslaitosten valvontaa, jotka komissio on
tunnustanut toimivaltaisiksi tekemään tarkastuksia ja sertifiointeja
luonnonmukaisen tuotannon alalla kolmansissa maissa. Jotta voidaan varmistaa
yhtäläiset toimintaedellytykset komission suorittamalle tarkastuslaitosten
valvonnalle, olisi erityisesti vahvistettava vaatimukset akkreditointielimille,
jotka akkreditoivat tarkastuslaitoksia säännösten mukaisten luonnonmukaisten
tuotteiden unioniin tuontia varten. Lisäksi on tarpeen säätää, että komissio
voi ottaa suoraan yhteyttä kolmansien maiden akkreditointielimiin ja
toimivaltaisiin viranomaisiin tehostaakseen valvontaviranomaisten ja
tarkastuslaitosten valvontaa. 
(65)     Mahdollisuus päästä unionin
markkinoille olisi säilytettävä, kun kyseessä ovat sellaiset luonnonmukaiset
tuotteet, jotka eivät ole luonnonmukaista tuotantoa koskevien unionin sääntöjen
mukaisia mutta jotka tulevat kolmannesta maasta, jonka luonnonmukaisen
tuotannon järjestelmä ja valvontajärjestelmä on tunnustettu unionin
järjestelmiä vastaaviksi. Asetuksessa (EY) N:o 834/2008 säädetty kolmansien
maiden vastaavuus olisi tunnustettava vain unionin ja asianomaisen kolmannen
maan välillä tehtävällä kansainvälisellä sopimuksella, jossa haetaan myös
unionille vastavuoroista vastaavuuden tunnustamista. 
(66)     Kolmansien maiden, jotka on
tunnustettu vastaavuustarkoituksessa asetuksen (EY) N:o 834/2007 nojalla, olisi
edelleen oltava tunnustettuja tämän asetuksen nojalla sen rajoitetun ajan, joka
on tarpeen sen varmistamiseksi, että siirtymä kansainväliseen sopimukseen
perustuvan vastaavuuden tunnustamista koskevaan järjestelmään on joustava, jos
asianomaiset kolmannet maat edelleen takaavat, että niiden luonnonmukainen
tuotanto ja valvontasäännöt vastaavat voimassaolevia asiaankuuluvia unionin
sääntöjä, ja ne täyttävät kaikki vaatimukset, jotka liittyvät komission niiden
tunnustukseen kohdistamaan valvontaan. Kyseisen valvonnan olisi perustuttava erityisesti
kolmansien maiden komissiolle lähettämiin vuosikertomuksiin. 
(67)     Kokemukset, jotka on saatu
niiden vastaavat takeet antavien valvontaviranomaisten ja tarkastuslaitosten
järjestelmistä, jotka on tunnustettu toimivaltaisiksi tekemään kolmansissa maissa
tarkastuksia ja antamaan sertifikaatteja tuotteiden tuontia varten, osoittavat,
että kyseisten valvontaviranomaisten ja tarkastuslaitosten soveltamat säännöt
voivat poiketa toisistaan ja olla käytännössä vaikeita soveltaa sellaisella
tasolla, että niitä voidaan pitää vastaavia unionin sääntöjä vastaavina.
Valvontaviranomaisten ja tarkastuslaitosten lisääntyminen myös haittaa
komission suorittamaa valvontaa. Sen vuoksi vastaavuuden tunnustamista koskeva
järjestelmä olisi lakkautettava. Valvontaviranomaisille ja tarkastuslaitoksille
olisi kuitenkin annettava riittävästi aikaa valmistautua hankkimaan tunnustus
unionin sääntöjen mukaisten tuotteiden tuontia varten. 
(68)     Kun kyseessä on unioniin missä
tahansa tässä asetuksessa säädetyssä tuontijärjestelyssä tuotujen
luonnonmukaisten tuotteiden saattaminen markkinoille luonnonmukaisina,
edellytyksenä olisi oltava, että käytettävissä on tarvittavat tiedot tuotteen
jäljitettävyyden varmistamiseksi elintarvikeketjussa.
(69)     Jotta voitaisiin varmistaa
toimijoiden välinen reilu kilpailu, sellaisten tuontituotteiden jäljitettävyys,
jotka aiotaan saattaa markkinoille unionissa luonnonmukaisina,
valvontaviranomaisten ja tarkastuslaitosten hyväksyntä- ja valvontamenettelyjen
avoimuus säännösten mukaisten luonnonmukaisten tuotteiden tuonnissa sekä
sellaisista kolmansista maista laaditun luettelon hallinnointi, jotka on
hyväksytty vastaavuustarkoituksessa asetuksen (EY) N:o 834/2007 nojalla,
komissiolle olisi siirrettävä valta antaa säädöksiä seuraavien osalta: kolmansien
maiden tulliviranomaisille tarkoitetut asiakirjat, erityisesti
luonnonmukaisuuden todistava vientitodistus, mahdollisuuksien mukaan
sähköisessä muodossa, tuontia varten tarvittavat asiakirjat, mahdollisuuksien
mukaan sähköisessä muodossa, kriteerit valvontaviranomaisten ja
tarkastuslaitosten tunnustamiselle tai tunnustamisen peruuttamiselle
vaatimustenmukaisten luonnonmukaisten tuotteiden tuonnin yhteydessä, mainitun
asetuksen nojalla hyväksyttyjen kolmansien maiden lähettämät tiedot, jotka ovat
tarpeen komission suorittamaa hyväksynnän valvontaa ja valvonnan toteuttamista
varten, mukaan lukien paikalla tehtävät tarkastukset.
(70)     Olisi annettava säännökset sen
varmistamiseksi, että tämän asetuksen mukaisten luonnonmukaisten tuotteiden
liikkuvuutta ei voida rajoittaa jäsenvaltiossa, jos tuotteisiin on sovellettu
valvontaa jossakin toisessa jäsenvaltiossa. Sisämarkkinoiden ja jäsenvaltioiden
välisen kaupan moitteettoman toiminnan varmistamiseksi komissiolle olisi
siirrettävä valta antaa säädöksiä luonnonmukaisten tuotteiden vapaaseen
liikkuvuuteen liittyvistä säännöistä.
(71)     Jotta tämän asetuksen
täytäntöönpanosta saataisiin luotettavaa tietoa, jäsenvaltioiden olisi
toimitettava komissiolle vuosittain tarvittavat tiedot. Jäsenvaltioiden olisi
selkeyden ja avoimuuden vuoksi pidettävä ajantasaisia luetteloja
toimivaltaisista viranomaisista sekä valvontaviranomaisista ja
tarkastuslaitoksista. Jäsenvaltioiden olisi saatettava valvontaviranomaisten ja
tarkastuslaitosten luettelo julkiseksi, ja komission olisi julkaistava se
vuosittain. 
(72)     On tarpeen vahvistaa
toimenpiteitä sen varmistamiseksi, että siirtymä tällä asetuksella tehtäviin
luonnonmukaisten tuotteiden tuontia unioniin säätelevän sääntelykehyksen
muutoksiin olisi joustava. Jotta erityisesti varmistettaisiin joustava
siirtyminen vanhasta sääntelykehyksestä uuteen, komissiolle olisi siirrettävä
valta antaa delegoituja säädöksiä niistä säännöistä, jotka koskevat asetuksen
(EY) N:o 834/2007 nojalla alkavia siirtymävaiheita, poiketen yleissäännöstä,
jonka mukaan minkään aiemman ajanjakson ei saa katsoa takautuvasti kuuluvan
siirtymävaiheeseen. 
(73)     Olisi vahvistettava
valvontaviranomaisten ja tarkastuslaitosten vastaavuustarkoituksessa annetun
hyväksynnän päättymispäivä ja annettava säännökset, joita sovelletaan
hyväksynnän päättymiseen asti. Lisäksi olisi vahvistettava säännökset, jotka
koskevat kolmansien maiden vastaavuushakemuksia, jotka on jätetty asetuksen
(EY) N:o 834/2007 nojalla ja joiden käsittely on kesken tämän asetuksen
voimaantullessa. 
(74)     Jotta voitaisiin varmistaa
sellaisista valvontaviranomaisista ja tarkastuslaitoksista laaditun luettelon
hallinta, jotka on hyväksytty asetuksen (EY) N:o 834/2007 nojalla
vastaavuustarkoituksessa, sekä helpottaa kolmansien maiden vastaavuushakemusten
tarkastelun loppuunsaattamista, kun tällaisten hakemusten käsittely on kesken
tämän asetuksen voimaantulopäivänä, komissiolle olisi siirrettävä valta antaa
säädöksiä seuraavien osalta: kyseisiltä valvontaviranomaisilta ja -elimiltä
vaadittavat tiedot, jotka ovat tarpeen komission suorittamaa hyväksynnän
valvontaa ja valvonnan toteuttamista varten, sekä menettelysäännöt, jotka ovat
tarpeen kolmansien maiden vireillä olevien hakemusten tarkastelua varten. 
(75)     Jotta voidaan varmistaa tämän
asetuksen yhdenmukainen täytäntöönpano, komissiolle olisi siirrettävä
täytäntöönpanovalta seuraavien osalta: tekniset tiedot sellaisen tietokannan
perustamiseksi, jossa luetellaan lajikkeet, joiden luonnonmukaisella
tuotantomenetelmällä saatua kasvullista lisäysaineistoa on saatavilla; luvan
myöntäminen tai peruuttaminen niiden tuotteiden ja aineiden osalta, joita
voidaan käyttää luonnonmukaisessa tuotannossa yleensä ja erityisesti
luonnonmukaisten jalostettujen elintarvikkeiden tuotannossa, mukaan lukien
luvan myöntämismenettelyt sekä luettelot kyseisistä tuotteista ja aineista sekä
tarvittaessa niiden kuvaus, koostumusvaatimus ja käyttöedellytykset; erityiset
ja käytännön edellytykset, joita sovelletaan valvontaviranomaisiin tai
tarkastuslaitoksiin viittaaviin tunnusnumeroihin liittyvien merkintöjen sekä
maatalousperäisten raaka-aineiden tuotantopaikkaa koskevan merkinnän
esittämistapaan, rakenteeseen ja kokoon, tunnusnumeroiden antamiseen
valvontaviranomaisille ja tarkastuslaitoksille sekä mainintaan
maatalousperäisten raaka-aineiden tuotantopaikasta; yksityiskohtaiset tiedot ja
ohjeet niiden ilmoitusten sisällöstä, muodosta ja toimitustavasta, jotka
toimijat ja toimijaryhmät tekevät toiminnastaan toimivaltaisille
viranomaisille, sekä valvonnasta mahdollisesti perittävien maksujen julkaisutapa;
tietojenvaihto toimijaryhmien ja toimivaltaisten viranomaisten,
valvontaviranomaisten ja tarkastuslaitosten välillä sekä jäsenvaltioiden ja
komission välillä; valvontaviranomaisten ja tarkastuslaitosten tunnustaminen
toimivaltaisiksi tekemään tarkastuksia kolmansissa maissa ja kyseisen
tunnustuksen peruuttaminen, luettelon laatiminen kyseisistä
valvontaviranomaisista ja tarkastuslaitoksista sekä säännöt, joilla
varmistetaan toimenpiteiden soveltaminen havaittaessa säännösten noudattamatta
jättäminen, joka vaikuttaa tuotujen tuotteiden luonnonmukaisuuteen, tai
epäiltäessä sitä; luettelon laatiminen asetuksen (EY) N:o 834/2007 33 artiklan
2 kohdan nojalla hyväksytyistä kolmansista maista ja kyseisen luettelon
muuttaminen sekä säännöt, joilla varmistetaan toimenpiteiden soveltaminen
havaittaessa säännösten noudattamatta jättäminen tai epäiltäessä sitä
kyseisistä maista tuotujen luonnonmukaisten tuotteiden aitouden osalta;
järjestelmä, jota käytetään tämän asetuksen täytäntöönpanoa ja seurantaa varten
tarvittavien tietojen toimittamiseen; luettelon laatiminen asetuksen (EY) N:o
834/2007 33 artiklan 3 kohdan nojalla hyväksytyistä valvontaviranomaisista ja
tarkastuslaitoksista sekä kyseisen luettelon muuttaminen. Tätä valtaa olisi
käytettävä Euroopan parlamentin ja neuvoston asetuksen (EU) N:o 182/2011[34] mukaisesti.
(76)     Komissiolle olisi siirrettävä
valta hyväksyä viipymättä sovellettavia täytäntöönpanosäädöksiä, jos se on
tarpeen asianmukaisesti perustelluissa erittäin kiireellisissä tapauksissa,
jotka liittyvät suojaamiseen epäreiluilta käytännöiltä tai luonnonmukaisen
tuotannon periaatteiden ja sääntöjen vastaisilta käytännöiltä, kuluttajien
luottamuksen suojaamiseen tai toimijoiden välisen reilun kilpailun
suojaamiseen, jotta voidaan varmistaa sellaisten toimenpiteiden soveltaminen,
kun kyseessä on säännösten noudattamatta jättäminen, joka vaikuttaa
hyväksyttyjen valvontaviranomaisten tai tarkastuslaitosten valvonnassa olevien
tuotujen tuotteiden luonnonmukaisuuteen, tai epäilys siitä.
(77)     Jotta varmistettaisiin
joustava siirtymä asetuksessa (EY) N:o 834/2007 vahvistetuista säännöistä,
jotka koskevat kasvien lisäysaineiston luonnonmukaista alkuperää ja
jalostukseen käyttäviä eläimiä, ja mainitun asetuksen 22 artiklan nojalla
hyväksytystä tuotantosääntöihin tehtävästä poikkeuksesta tässä asetuksessa
säädettyihin kasvien, kasvituotteiden ja kotieläinten tuotannon uusiin
sääntöihin, komissiolle olisi siirrettävä valta antaa säädöksiä poikkeuksien
myöntämisestä silloin kun poikkeukset katsotaan tarpeellisiksi, jotta voidaan
varmistaa sellaisen kasvin lisäysaineiston ja sellaisten jalostukseen
käytettävien elävien eläinten saatavuus, joita voidaan käyttää
luonnonmukaisessa tuotannossa. Koska kyseiset säädökset ovat siirtymäkauden
säädöksiä, niitä olisi sovellettava vain tietty ajanjakso.
(78)     Komission olisi arvioitava
luonnonmukaisten kasvin lisäysaineistojen ja jalostukseen käytettävien eläinten
saatavuustilanne ja esitettävä tästä kertomus Euroopan parlamentille ja
komissiolle vuonna 2021. 
(79)     Olisi säädettävä, että
asetuksen (EY) N:o 834/2007 mukaisesti tuotettujen, ennen tämän asetuksen
soveltamisen alkamista markkinoille saatettujen tuotteiden varastot voidaan
käyttää loppuun.
(80)     Luonnonmukaisen tuotannon ja
luonnonmukaisten tuotteiden merkintöjä koskevan sääntelykehyksen tarkistuksessa
havaittiin, että viralliseen valvontaan ja muihin virallisiin toimiin, jotka
toteutetaan asetuksen (EU) N:o XXX/XXX (virallista valvontaa koskeva asetus)
mukaisesti, liittyvät erityistarpeet edellyttävät säännöksiä säännösten
noudattamatta jättämistapausten käsittelyn parantamiseksi. Lisäksi asetuksen
(EU) N:o XXX/XXX (virallista valvontaa koskeva asetus) säännöksiä, jotka
liittyvät toimivaltaisten viranomaisten tehtäviin ja vastuisiin, toimeksiannon
saaneiden elinten hyväksyntään ja valvontaan, viralliseen sertifiointiin,
raportointivelvollisuuksiin ja hallinnolliseen apuun, olisi mukautettava
luonnonmukaisen tuotannon alan erityistarpeisiin. Sen vuoksi asetusta (EU) N:o
XXX/XXX (virallista valvontaa koskeva asetus) olisi muutettava.
(81)     Koska jäsenvaltiot eivät voi
riittävällä tavalla saavuttaa tämän asetuksen tavoitteita, erityisesti niitä
tavoitteita, jotka liittyvät reiluun kilpailuun ja luonnonmukaisten tuotteiden
sisämarkkinoiden moitteettomaan toimintaan sekä kuluttajien kyseisten
tuotteiden ja Euroopan unionin luomutunnuksen osalta kokeman luottamuksen
varmistamiseen, ja koska luonnonmukaisen tuotannon sääntöjä on tarpeen
yhdenmukaistaa, ne voidaan saavuttaa paremmin unionin tasolla Euroopan
unionista tehdyn sopimuksen 5 artiklassa vahvistetun toissijaisuusperiaatteen
mukaisesti. Mainitussa artiklassa vahvistetun suhteellisuusperiaatteen
mukaisesti tässä asetuksessa ei ylitetä sitä, mikä on näiden tavoitteiden
saavuttamiseksi tarpeen.
(82)     On asianmukaista vahvistaa
tämän asetuksen soveltamiselle sellainen alkamispäivä, joka antaa toimijoille
mahdollisuuden mukautua uusiin vaatimuksiin,
OVAT HYVÄKSYNEET TÄMÄN ASETUKSEN:
I luku
Aihe, soveltamisala ja määritelmät
1 artikla
Kohde
Tässä asetuksessa vahvistetaan luonnonmukaisen
tuotannon periaatteet sekä säännöt, jotka koskevat luonnonmukaista tuotantoa ja
siihen viittaavien ilmaisujen käyttöä merkinnöissä ja mainonnassa.
2 artikla
Soveltamisala
1.           Tätä asetusta sovelletaan
Euroopan unionin toiminnasta tehdyn sopimuksen, jäljempänä 'perussopimus'
liitteessä I lueteltuihin maataloustuotteisiin ja eräisiin muihin tämän
asetuksen liitteessä lueteltuihin tuotteisiin siltä osin kuin kyseiset
maataloustuotteet ja kyseiset muut tuotteet on tarkoitus tuottaa, jalostaa,
jaella, saattaa markkinoille, tuoda tai viedä luonnonmukaisina.
Luonnonvaraisten eläinten metsästyksestä ja
kalastuksesta saatavia tuotteita ei katsota luonnonmukaisiksi tuotteiksi.
2.           Tätä asetusta sovelletaan
kaikkiin toimijoihin, jotka osallistuvat 1 kohdassa tarkoitettujen tuotteiden
johonkin tuotanto-, valmistus- tai jakelunvaiheeseen.
Tätä asetusta ei sovelleta Euroopan parlamentin ja
neuvoston asetuksen (EU) N:o 1169/2011[35]
2 artiklan 2 kohdan d alakohdassa määriteltyjen suurtalouksien suorittamiin
suurtaloustoimintoihin.
Jäsenvaltiot voivat soveltaa
suurtaloustoiminnoista peräisin olevien tuotteiden merkintöihin ja valvontaan
kansallisia sääntöjä tai jos sellaisia ei ole, yksityisiä standardeja.
3.           Tätä asetusta olisi
sovellettava rajoittamatta siihen liittyvän, muun muassa elintarvikeketjun
turvallisuuden, eläinten terveyden ja hyvinvoinnin, kasvien terveyden ja
kasvien lisäysaineiston alalla annetun unionin lainsäädännön soveltamista, sekä
erityisesti Euroopan parlamentin ja neuvoston asetuksen (EU) N:o XX/XXX[36] (kasvien
lisäysaineisto) ja Euroopan parlamentin ja neuvoston asetuksen (EU) N:o XX/XXXX[37] (kasvintuhoojien
vastaiset suojatoimenpiteet) soveltamista. 
4.           Tätä asetusta sovelletaan
rajoittamatta muiden sellaisten unionin erityisten säännösten soveltamista,
jotka liittyvät tuotteiden markkinoille saattamiseen ja erityisesti Euroopan
parlamentin ja neuvoston asetuksen (EU) N:o 1308/2013[38] ja asetuksen (EU) N:o
1169/2011 soveltamista. 
5.           Komissiolle siirretään uusia
tuotantomenetelmiä tai -materiaaleja tai kansainvälisiä sitoumuksia koskevien
tietojen huomioon ottamiseksi valta antaa 36 artiklan mukaisesti delegoituja
säädöksiä, joilla muutetaan liitteessä I olevaa tuoteluetteloa. Kyseiseen
luetteloon voidaan lisätä ainoastaan tuotteita, jotka liittyvät läheisesti
maataloustuotteisiin.
3 artikla
Määritelmät
Tässä asetuksessa tarkoitetaan:
1)           ’luonnonmukaisella tuotannolla’
tämän asetuksen mukaisten tuotantomenetelmien käyttöä kaikissa tuotannon,
valmistuksen ja jakelun vaiheissa; 
2)           ’luonnonmukaisella’ luonnonmukaisesta
tuotannosta saatua tai siihen liittyvää;
3)           'maatalousperäisellä raaka-aineella'
maataloustuotetta, jota ei ole säilötty eikä jalostettu millään tavalla;
4)           'ennaltaehkäisevillä toimenpiteillä'
toimenpiteitä, jotka toteutetaan maaperän laadun varmistamiseksi, tuholaisten
ja rikkakasvien torjumiseksi sekä sellaisten tuotteiden tai aineiden
aiheuttaman saastumisen estämiseksi, jotka eivät ole sallittuja tämän asetuksen
nojalla;
5)           ’siirtymisellä’ siirtymistä muusta
kuin luonnonmukaisesta tuotannosta luonnonmukaiseen tuotantoon tietyn ajan
kuluessa; 
6)           'toimijalla' luonnollista tai
oikeushenkilöä, jonka vastuulla on varmistaa, että tätä asetusta noudatetaan
kaikissa kyseisen toimijan valvontaan kuuluvissa tuotanto-, jalostus- ja
jakeluvaiheissa;
7)           'toimijaryhmällä' ryhmää, jossa
jokainen toimija on viljelijä, jolla on tila, jolla on enintään 5 hehtaaria
käytössä olevaa maatalousmaata, ja joka voi elintarvikkeiden tai rehun
tuotannon lisäksi toimia elintarvikkeiden tai rehun jalostuksessa;
8)           'viljelijällä' sellaista
luonnollista henkilöä tai oikeushenkilöä taikka luonnollisten henkilöiden tai
oikeushenkilöiden ryhmää riippumatta siitä, millainen ryhmän ja sen jäsenten
oikeudellinen asema on kansallisen lainsäädännön mukaisesti, joka harjoittaa
maataloustoimintaa; 
9)           'maatalousmaalla' asetuksen (EU) N:o
1307/2013 4 artiklan 1 kohdan e alakohdassa määriteltyä maatalousmaata;
10)         ’kasveilla’ asetuksen (EY) N:o
1107/2009 3 artiklan 5 kohdassa määriteltyjä kasveja;
11)         ’kasvintuotannolla’ kasvinviljelytuotteiden
tuotantoa, johon kuuluu myös luonnonvaraisten kasvituotteiden keruu
kaupallisiin tarkoituksiin;
12)         ’kasvituotteilla’ asetuksen (EY) N:o
1107/2009 3 artiklan 6 kohdassa määriteltyjä kasvituotteita;
13)         'tuholaisella’ asetuksen (EU) N:o
XX/XXXX (kasvintuhoojien vastaiset suojatoimenpiteet) 1 artiklan 1 kohdassa
määriteltyä tuholaista; 
14)         ’kasvinsuojeluaineilla’ asetuksen
(EY) N:o 1107/2009 2 artiklassa tarkoitettuja tuotteita;
15)         ’kotieläintuotannolla’ kotieläinten
tai kesytettyjen maaeläinten, myös hyönteisten, tuotantoa;
16)         'katoksella’ eläinsuojan ulkopuolella
ulkoilmassa sijaitsevaa ylimääräistä, eristämätöntä katollista osaa, jonka
pisimällä sivulla on yleensä lanka- tai verkkoaita ja jossa on luonnonvaloa tai
keinovaloa sekä kuivikkeita; 
17)         'vesiviljelyllä' Euroopan parlamentin
ja neuvoston asetuksen (EU) N:o 1380/2013[39]
4 artiklan 1 kohdan 25 alakohdassa määriteltyä vesiviljelyä;
18)         'eläinlääkinnällisellä hoidolla'
kaikenlaista parantavaa tai ehkäisevää hoitoa jonkin tietyn taudin esiintymistä
vastaan;
19)         'eläinlääkkeillä' Euroopan
parlamentin ja neuvoston direktiivin 2001/82/EY[40] 1 artiklan
2 kohdassa määriteltyjä eläinlääkkeitä;
20)         'valmistuksella' luonnonmukaisten
tuotteiden säilömistä tai jalostusta, teurastus ja kotieläintuotteiden paloittelu
mukaan luettuna, sekä pakkaamista, merkitsemistä tai luonnonmukaista
tuotantotapaa osoittavien merkintöjen muuttamista;
21)         'elintarvikkeella' Euroopan
parlamentin ja neuvoston asetuksen (EY) N:o 178/2002[41] 2 artiklassa
määriteltyä elintarviketta;
22)         ’rehulla’ asetuksen (EY) N:o 178/2002
3 artiklan 4 kohdassa määriteltyä rehua; 
23)         ’rehuaineella’ Euroopan parlamentin
ja neuvoston asetuksen (EY) N:o 767/2009[42]
3 artiklan 2 kohdan g alakohdassa määriteltyä rehuainetta;
24)         'siirtymävaiheen rehulla' siirtymäkauden
aikana tuotettua rehua, lukuun ottamatta siirtymävaiheen alkua seuraavien 12
kuukauden aikana kerättyä rehua; 
25)         'markkinoille saattamisella'
asetuksen (EY) N:o 178/2002 3 artiklan 8 kohdassa
määriteltyä markkinoille saattamista,
26)         ’jäljitettävyydellä’ asetuksen (EY)
N:o 178/2002 3 artiklan 15 kohdassa määriteltyä jäljitettävyyttä;
27)         ’tuotannon, valmistuksen ja jakelun
vaiheilla’ kaikkia vaiheita luonnonmukaisen tuotteen alkutuotannosta sen
varastointiin, jalostukseen, kuljetukseen, myyntiin tai toimitukseen
lopulliselle kuluttajalle, ja soveltuvilta osin sen merkintä-, mainonta-,
tuonti-, vienti- ja alihankintatoimiin; 
28)         'hätätilanteilla' tilanteita, jotka
johtuvat asetuksen (EU) N:o 1305/2013 2 artiklan 1 kohdan h alakohdassa määritellyistä
epäsuotuisista sääoloista, j alakohdassa määritellystä ympäristövahingosta, k
alakohdassa määritellystä luonnonkatastrofista tai l alakohdassa määritellystä
muusta katastrofista;
29)         'ainesosalla' asetuksen (EU) N:o
1169/2011 2 artiklan 2 kohdan f alakohdassa määriteltyä ainesosaa;
30)         'merkinnällä' asetuksen (EU) N:o
1169/2011 2 artiklan 2 kohdan j alakohdassa määriteltyä merkintää;
31)         ’mainonnalla’ yleisölle muilla
keinoin kuin pakkausmerkinnällä osoitettua luonnonmukaisten tuotteiden
esittelyä, jolla pyritään vaikuttamaan tai joka todennäköisesti vaikuttaa
asenteisiin, uskomuksiin ja käyttäytymiseen tai jolla pyritään muokkaamaan tai
joka todennäköisesti muokkaa niitä tarkoituksin edistää suoraan tai
välillisesti luonnonmukaisten tuotteiden myyntiä;
32)         ’toimivaltaisilla viranomaisilla’
asetuksen (EU) N:o XXX/XXXX [virallista valvontaa koskeva asetus] 2
artiklan 5 kohdassa määriteltyjä toimivaltaisia viranomaisia;
33)         ’valvontaviranomaisella’ asetuksen
(EU) N:o XXX/XXXX [virallista valvontaa koskeva asetus] 2 artiklan 39
alakohdassa määriteltyä luonnonmukaisten tuotteiden ja luonnonmukaisten
tuotteiden merkintöjen valvontaviranomaista;
34)         ’tarkastuslaitoksella’ asetuksen (EU)
N:o XXX/XXXX [virallista valvontaa koskeva asetus] 2 artiklan 38 alakohdassa
määriteltyä toimeksiannon saanutta elintä sekä elintä, jonka komissio tai
komission hyväksymä kolmas maa on hyväksynyt tekemään kolmansissa maissa
tarkastuksia luonnonmukaisten tuotteiden unioniin suuntautuvan tuonnin osalta;
35)         ’säännösten noudattamatta
jättämisellä’ tämän asetuksen noudattamatta jättämistä;
36)         'muuntogeenisellä organismilla'
Euroopan parlamentin ja neuvoston direktiivin 2001/18/EY[43] 2 artiklan 2
alakohdassa määriteltyä geneettisesti muunnettua organismia, jota ei saada
kyseisen direktiivin liitteessä I B luetelluilla geneettisillä
muuntamistekniikoilla, jäljempänä 'muuntogeeninen organismi';
37)         ’muuntogeenisistä organismeista
tuotetulla’ kokonaan tai osittain muuntogeenisistä organismeista johdettua
tuotetta, joka ei kuitenkaan sisällä muuntogeenisiä organismeja eikä koostu
niistä; 
38)         ’muuntogeenisten organismien
tuottamalla’ tuotetta, joka on johdettu käyttämällä tuotantoprosessin
viimeisenä elävänä organismina muuntogeenistä organismia, mutta joka ei
kuitenkaan sisällä muuntogeenisiä organismeja eikä koostu niistä tai ole niistä
tuotettu;
39)         ’elintarvikelisäaineella’ Euroopan
parlamentin ja neuvoston asetuksen (EY) N:o 1333/2003 artiklan 2 kohdan a
alakohdassa määriteltyä elintarvikelisäainetta [44] ;
40)         ’rehun lisäaineella’ Euroopan
parlamentin ja neuvoston asetuksen (EY) N:o 1831/2003[45] 2 artiklan 2 kohdan a
alakohdassa määriteltyä rehun lisäainetta;
41)         'vastaavuudella' samojen tavoitteiden
saavuttamista ja samojen periaatteiden noudattamista soveltamalla sääntöjä,
joilla varmistetaan sama vaatimustenmukaisuuden taso; 'valmistuksen
apuaineilla' asetuksen (EY) N:o 1333/2008 3 artiklan 2 kohdan b alakohdassa
määriteltyjä valmistuksen apuaineita;
42)         ’elintarvike-entsyymillä’ Euroopan
parlamentin ja neuvoston (EY) N:o 1332/2008[46]
3 artiklan 2 kohdan a alakohdassa määriteltyä elintarvike-entsyymiä;
43)         'ionisoivalla säteilyllä' neuvoston
direktiivin 96/29/Euratom[47]
1 artiklassa määriteltyä ionisoivaa säteilyä.
II luku
Luonnonmukaisen tuotannon periaatteet
4 artikla
Yleiset
periaatteet
Luonnonmukainen tuotanto on kestävä
maatalouden hallintojärjestelmä, joka perustuu seuraaviin periaatteisiin:
a)           luonnon järjestelmien ja kiertokulun
huomioon ottaminen sekä maaperän, veden, ilman ja luonnon monimuotoisuuden
tilan ylläpitäminen ja vahvistaminen, kasvien ja eläinten terveyden sekä näiden
välisen tasapainon ylläpitäminen ja vahvistaminen;
b)           luonnon runsaan monimuotoisuuden
edistäminen;
c)           energian ja luonnonvarojen, kuten
veden, maaperän, orgaanisen aineksen ja ilman vastuullinen käyttö;
d)           eläinten hyvinvointia koskevien
tiukkojen vaatimusten noudattaminen ja erityisesti eläinten lajikohtaisten
käyttäytymistarpeiden täyttäminen;
e)           sellaisiin ekologisiin järjestelmiin
perustuvien soveltuvien biologisten prosessien suunnittelu ja hallinnointi,
joissa käytetään järjestelmän sisäisiä luonnonvaroja, soveltaen menetelmiä,
joissa
i)       käytetään eläviä organismeja ja
mekaanisia tuotantomenetelmiä;
ii)      harjoitetaan maaperään liittyvää
kasvinviljelyä ja kotieläintuotantoa tai vesiviljelyä, jossa noudatetaan
kalavarojen kestävän hyödyntämisen periaatetta;
iii)     suljetaan pois muuntogeenisten
organismien ja niistä tuotettujen tai niiden tuottamien tuotteiden käyttö
eläinlääkkeitä lukuun ottamatta;
iv)     perustana on tapauksen mukaan
ennaltaehkäisevien toimenpiteiden toteuttaminen;
f)            ulkopuolisten tuotantopanosten
käytön rajoittaminen. Jos ulkopuolisia tuotantopanoksia tarvitaan tai jos
e alakohdassa tarkoitettuja soveltuvia hallinnointikäytäntöjä ja
-menetelmiä ei ole, ne on rajoitettava
i)       luonnonmukaisesta tuotannosta peräisin
oleviin tuotantopanoksiin;
ii)      luonnonaineksiin tai luonnollisesti
johdettuihin aineksiin;
iii)     heikosti liukeneviin
kivennäislannoitteisiin;
g)           tuotantoprosessin tarvittava
mukauttaminen tämän asetuksen puitteissa ottamalla huomioon terveydellinen
tilanne sekä alueelliset erot ekologisessa tasapainossa, ilmasto-oloissa ja
paikallisissa olosuhteissa, kehitysvaiheet sekä erityiset kotieläintuotannon
käytännöt.
5 artikla
Maataloustoimintaan
ja vesiviljelyyn sovellettavat erityiset periaatteet
Luonnonmukainen tuotanto perustuu
maataloustoiminnan ja vesiviljelyn osalta erityisesti seuraaviin erityisiin
periaatteisiin:
a)           maaperän elämän ja maaperän
luonnollisen viljavuuden, maaperän vakauden, maaperän vedensitomiskyvyn ja
maaperän monimuotoisuuden ylläpitäminen ja parantaminen estämällä ja torjumalla
maaperän orgaanisen aineksen häviämistä, maaperän tiivistymistä ja eroosiota
sekä kasvien ravitseminen pääasiassa maaperän ekosysteemin kautta;
b)           uusiutumattomien luonnonvarojen ja
maatilojen ulkopuolisten tuotantopanosten käytön rajoittaminen mahdollisimman
vähäiseksi;
c)           kasvi- ja eläinperäisten jätteiden
ja sivutuotteiden kierrättäminen tuotantopanoksina kasvi- ja
kotieläintuotannossa;
d)           kasvien terveyden ylläpito
ennaltaehkäisevillä toimenpiteillä, erityisesti tuhoeläimiä ja tauteja vastaan
vastustuskykyisten sopivien lajien, lajikkeiden tai epäyhtenäisten aineistojen
valinnalla, sopivalla viljelykierrolla, mekaanisilla ja fysikaalisilla
menetelmillä sekä tuholaisten luonnollisten vihollisten suojelulla;
e)           rotujen valinta ottamalla huomioon
eläinten kyky mukautua paikallisiin olosuhteisiin, elinvoimaisuus sekä
vastustuskyky taudeille ja terveysongelmille; alueeseen mukautetun ja maaperään
liittyvän kotieläintuotannon harjoittaminen; sellaisten kotieläintuotannon
käytäntöjen soveltaminen, jotka parantavat eläinten immuunijärjestelmää ja
luonnollista taudinvastustuskykyä ja joita ovat erityisesti säännöllinen
liikunta ja pääsy ulkojaloittelualueille ja tarvittaessa laidunmaalle;
f)            sellaisen eläinten hyvinvoinnin
korkean vaatimustason noudattaminen, joka vastaa lajikohtaisia tarpeita;
g)           kotieläinten ruokkiminen
luonnonmukaisella rehulla, joka koostuu luonnonmukaisesti tuotetuista
maatalousperäisistä ainesosista ja luonnollisista muista kuin maatalousperäisistä
ainesosista;
h)           geenitekniikan, eläinten
kloonauksen, keinotekoisesti aikaan saadun polyploidian ja ionisoivan säteilyn
pois sulkeminen pois luonnonmukaisen elintarviketuotannon koko ketjusta;
i)            vesiympäristön pysyvä terveys ja
ympäröivän vesi- ja maaekosysteemin laatu; 
j)            vesieliöiden ruokkiminen
asetuksessa (EY) N:o 1380/2013 määritellystä kalavarojen kestävästä
hyödyntämisestä peräisin olevalla rehulla tai luonnonmukaisesti tuotetuista,
luonnonmukainen vesiviljely mukaan lukien, maatalousperäisistä ainesosista ja
luonnollisista muista kuin maatalousperäisistä ainesosista koostuvalla
luonnonmukaisella rehulla.
6 artikla
Luonnonmukaisten
elintarvikkeiden ja rehujen jalostukseen sovellettavat erityiset periaatteet
Luonnonmukaisten jalostettujen
elintarvikkeiden ja rehujen tuotanto perustuu erityisesti seuraaviin erityisiin
periaatteisiin:
a)           luonnonmukaisten elintarvikkeiden
tuotanto luonnonmukaisista maatalousperäisistä ainesosista;
b)           luonnonmukaisen rehun tuotanto
luonnonmukaisista rehuaineista;
c)           elintarvikkeiden lisäaineiden,
muiden kuin luonnonmukaisten ainesosien, joilla on pääasiassa teknologisia ja
aistinvaraisia käyttötarkoituksia, sekä mikroravintoaineiden ja valmistuksen
apuaineiden käytön rajoittaminen niin, että niitä käytetään mahdollisimman
vähän ja vain teknisesti välttämättömiin tai erityisiin
ravitsemustarkoituksiin;
d)           rehun lisäaineiden ja valmistuksen
apuaineiden käytön rajoittaminen niin, että niitä käytetään mahdollisimman
vähän ja vain teknisesti tai kotieläinjalostuksen kannalta välttämättömiin tai
erityisiin ravitsemustarkoituksiin;
e)           sellaisten aineiden ja
valmistusmenetelmien pois sulkeminen, jotka voivat antaa kuluttajalle väärän
käsityksen tuotteen todellisesta luonteesta;
f)            elintarvikkeiden tai rehun
huolellinen jalostaminen, mieluiten käyttämällä biologisia, mekaanisia ja
fysikaalisia menetelmiä.
III luku
Tuotantosäännöt
7 artikla
Yleiset
tuotantosäännöt 
1.           Toimijoiden on noudatettava
seuraavia yleisiä tuotantosääntöjä:
a)      koko maatilaa tai vesiviljelytoimintaa on
hoidettava luonnonmukaiseen tuotantoon sovellettavien vaatimusten mukaisesti;
b)      luonnonmukaisessa maataloudessa ja
vesiviljelyssä voi käyttää vain 19 artiklan mukaisesti sallittuja tuotteita ja
aineita, edellyttäen että asianomainen tuote tai aine on sallittu asianomaisten
jäsenvaltioiden maataloudessa asiaankuuluvien unionin säännösten tai unionin
lainsäädäntöön perustuvien kansallisten säännösten mukaisesti, jollei
liitteessä II olevan IV osan 2.2 ja 1.3 kohdassa toisin säädetä; 
c)      ionisoivan säteilyn käyttö
luonnonmukaisten elintarvikkeiden tai rehujen taikka luonnonmukaisissa
elintarvikkeissa tai rehuissa käytettyjen raaka-aineiden käsittelyssä on
kiellettyä;
d)      mikroyrityksiä lukuun ottamatta
toimijoiden, jotka ovat muita kuin viljelijöitä tai merilevää tai
vesiviljelyeläimiä tuottavia toimijoita, on otettava käyttöön
ympäristöjärjestelmä ympäristötehokkuutensa parantamiseksi.
2.           Yleisten tuotantosääntöjen
moitteettoman soveltamisen varmistamiseksi siirretään komissiolle valta antaa
36 artiklan mukaisesti delegoituja säädöksiä kriteereistä, jotka 1 kohdan d
alakohdassa tarkoitetun ympäristöjärjestelmän on täytettävä. Kyseisissä
kriteereissä on otettava huomioon pienten ja keskisuurten yritysten
erityispiirteet.
8 artikla
Siirtyminen
luonnonmukaiseen tuotantoon
1.           Viljelijöiden ja merilevää
tai vesiviljelyeläimiä tuottavien toimijoiden on noudatettava siirtymävaihetta.
Niiden on sovellettava koko siirtymävaiheen ajan tässä asetuksessa säädettyjä
luonnonmukaista tuotantoa koskevia sääntöjä ja erityisesti liitteessä II
esitettyjä erityisiä siirtymäsääntöjä.
2.           Siirtymävaihe voi alkaa
aikaisintaan silloin kun viljelijä tai merilevää tai vesiviljeltyjä eläimiä
tuottava toimija on ilmoittanut toiminnastaan toimivaltaisille viranomaisille
tämän asetuksen mukaisesti.
2 a. Poiketen siitä, mitä 2 kohdassa säädetään,
jos maa on ollut kesannolla ennen 24 artiklan 1 kohdassa tarkoitettua
ilmoitusta vähintään siirtymävaiheelta edellytetyn ajanjakson ja kaikki muut
tarvittavat vaatimukset täyttyvät, kyseisen kesannon osalta ei vaadita
siirtymävaihetta. 
3.           Minkään aiemman ajanjakson ei
saa katsoa takautuvasti kuuluvan siirtymävaiheeseen.
4.           Siirtymävaiheen aikana
tuotettuja tuotteita ei saa pitää kaupan luonnonmukaisina.
5.           Poiketen siitä, mitä 7
artiklan 1 kohdan a alakohdassa säädetään, tila voidaan siirtymävaiheen aikana
jakaa täysin erillisiin yksiköihin, joita kaikkia ei hoideta luonnonmukaista
tuotantoa koskevien vaatimusten mukaisesti. Kotieläinten osalta siirtymävaiheen
aikana luonnonmukaisessa tuotannossa on käytettävä eri lajeja. Vesiviljelyssä
voidaan käyttää samaa lajia, jos tuotantolaitokset on asianmukaisesti erotettu
toisistaan. Kasvien osalta siirtymävaiheen aikana luonnonmukaisessa tuotannossa
on käytettävä eri lajikkeita, jotka voidaan helposti erottaa toisistaan. 
6.           Luonnonmukaisen tuotannon
laadun ja jäljitettävyyden, tämän asetuksen noudattamisen ja tekniseen
kehitykseen mukautumisen varmistamiseksi siirretään komissiolle valta antaa 36
artiklan mukaisesti delegoituja säädöksiä, joilla täydennetään tässä artiklassa
vahvistettuja sääntöjä tai täydennetään ja muutetaan liitteessä II esitettyjä
sääntöjä luonnonmukaiseen tuotantoon siirtymisen osalta.
9 artikla
Muuntogeenisten
organismien käytön kieltäminen
1.           Muuntogeenisiä organismeja ja
tuotteita, jotka on tuotettu muuntogeenisistä organismeista tai jotka ovat
muuntogeenisten organismien tuottamia, ei saa käyttää luonnonmukaisessa
tuotannossa elintarvikkeissa eikä rehussa eikä elintarvikkeina, rehuna,
valmistuksen apuaineina, kasvinsuojeluaineina, lannoitteina,
maanparannusaineina, kasvien lisäysaineistona, mikro-organismeina eikä
eläiminä.

2.           Edellä olevan 1 kohdan
soveltamiseksi silloin kun kyseessä ovat muuntogeeniset organismit tai
tuotteet, jotka on tuotettu muuntogeenisistä organismeista tai jotka ovat
muuntogeenisten organismien tuottamia, toimija voi elintarvikkeiden ja rehun
osalta luottaa tuotteen merkintöihin tai mihin tahansa muuhun mukana seuraavaan
asiakirjaan, joka on siihen kiinnitetty tai oheistettu direktiivin 2001/18/EY,
Euroopan parlamentin ja neuvoston asetuksen (EY) N:o 1829/2003[48] tai Euroopan
parlamentin ja neuvoston asetuksen (EY) N:o 1830/2003[49] mukaisesti.
3.           Toimija voi olettaa, ettei
hankittujen elintarvikkeiden tai rehun valmistuksessa ole käytetty
muuntogeenisiä organismeja eikä tuotteita, jotka on tuotettu muuntogeenisistä
organismeista tai jotka ovat muuntogeenisten organismien tuottamia, jos
tällaisissa tuotteissa ei ole 2 kohdassa tarkoitettujen asetusten mukaista
merkintää tai mukana seuraavaa asiakirjaa, paitsi jos toimija on saanut muuten
tietoonsa, etteivät kyseisten tuotteiden merkinnät ole kyseisten asetusten
mukaisia.
10 artikla
Kasvintuotantoa
koskevat säännöt
1.           Kasveja tai kasvituotteita
tuottavien toimijoiden on noudatettava erityisesti liitteessä II olevassa I
osassa esitettyjä erityisiä tuotantosääntöjä
2.           Kunkin jäsenvaltion on
varmistettava, että käyttöön otetaan asetuksen (EU) N:o XX/XXX (kasvien
lisäysaineistoa koskeva lainsäädäntö) mukaisesti tietokanta, jossa luetellaan
lajikkeet ja epäyhtenäinen aineisto, joiden osalta on kyseisen jäsenvaltion
alueella saatavilla luonnonmukaisella tuotantomenetelmällä saatua kasvien
lisäysaineistoa.
3.           Luonnonmukaisen
kasvintuotannon laadun ja jäljitettävyyden, tämän asetuksen noudattamisen ja
tekniseen kehitykseen mukautumisen varmistamiseksi siirretään komissiolle valta
antaa 36 artiklan mukaisesti delegoituja säädöksiä, joilla muutetaan tai
täydennetään erityisiä kasvien tuotantosääntöjä seuraavien osalta:
a)       viljelykäytännöt;
b)      maan hoito ja lannoittaminen;
c)       kasvien terveys sekä tuholaisten ja
rikkakasvien torjunta;
d)      sienten tuotannon ja muiden erityisten
kasvien ja kasvintuotantojärjestelmien hallinta;
e)       kasvien lisäysaineiston alkuperä;
f)       luonnonvaraisten kasvien kerääminen.
4.           Komissio antaa
täytäntöönpanosäädöksiä, joilla vahvistetaan säännöt 2 kohdassa säädetyn
tietokannan perustamiseksi. Nämä täytäntöönpanosäädökset hyväksytään 37
artiklan 2 kohdassa tarkoitettua tarkastelumenettelyä noudattaen.
11 artikla
Kotieläintuotantoa
koskevat säännöt
1.           Kotieläintuotantoa
harjoittavien toimijoiden on noudatettava erityisesti liitteessä II olevassa II
osassa esitettyjä erityisiä tuotantosääntöjä.
2.           Luonnonmukaisen
kotieläintuotannon laadun ja jäljitettävyyden, tämän asetuksen noudattamisen ja
tekniseen kehitykseen mukautumisen varmistamiseksi siirretään komissiolle valta
antaa 36 artiklan mukaisesti delegoituja säädöksiä, joilla muutetaan tai
täydennetään erityisiä kotieläinten tuotantosääntöjä seuraavien osalta:
a)       eläinten alkuperä;
b)      eläinsuojat, mukaan lukien sisä- ja
ulkotilojen vähimmäispinta-alat ja eläinten enimmäismäärät hehtaaria kohden;
c)       kotieläintuotannon käytännöt;
d)      jalostus;
e)       rehu ja ruokinta;
f)       tautien ennaltaehkäisy ja
eläinlääkinnällinen hoito.
12 artikla
Merilevää ja
vesiviljelyeläimiä koskevat tuotantosäännöt
1.           Merilevää ja
vesiviljelyeläimiä tuottavien toimijoiden on noudatettava erityisesti
liitteessä II olevassa III osassa esitettyjä erityisiä tuotantosääntöjä.
2.           Luonnonmukaisen merilevän
tuotannon laadun ja jäljitettävyyden, tämän asetuksen noudattamisen ja
tekniseen kehitykseen mukautumisen varmistamiseksi siirretään komissiolle valta
antaa 36 artiklan mukaisesti delegoituja säädöksiä, joilla muutetaan tai
täydennetään erityisiä merilevän tuotantosääntöjä seuraavien osalta:
a)       viljelyväliaineen soveltuvuus ja kestävä
hoitosuunnitelma;
b)      luonnonvaraisten merilevien sadonkorjuu;
c)       merilevien viljely;
d)      kiinnittymisenestotoimenpiteet ja
tuotantovälineiden ja -laitteiden puhdistus.
3.           Luonnonmukaisten
vesiviljelyeläinten tuotannon laadun ja jäljitettävyyden, tämän asetuksen
noudattamisen ja tekniseen kehitykseen mukautumisen varmistamiseksi siirretään
komissiolle valta antaa 36 artiklan mukaisesti delegoituja säädöksiä, joilla
muutetaan tai täydennetään erityisiä vesiviljelyeläinten tuotantosääntöjä
seuraavien osalta:
a)       viljelyväliaineen soveltuvuus ja kestävä
hoitosuunnitelma;
b)      vesiviljelyeläinten alkuperä;
c)       vesiviljelyeläintuotannon käytännöt,
mukaan lukien vesiviljelyrakennelmat, tuotantojärjestelmät, eläinten
enimmäistiheys sekä tapauksen mukaan eläinten vähimmäistiheys;
d)      jalostus;
e)       vesiviljelyeläinten hoito;
f)       rehu ja ruokinta;
g)      tautien ennaltaehkäisy ja
eläinlääkinnällinen hoito.
13 artikla
Jalostettujen
elintarvikkeiden ja rehun tuotantosäännöt
1.           Jalostettuja elintarvikkeita
ja rehua tuottavien toimijoiden on noudatettava erityisesti liitteessä II
olevassa IV osassa esitettyjä erityisiä tuotantosääntöjä.
2.           Luonnonmukaisten
jalostettujen elintarvikkeiden ja rehun tuotannon laadun ja jäljitettävyyden,
tämän asetuksen noudattamisen ja tekniseen kehitykseen mukautumisen
varmistamiseksi siirretään komissiolle valta antaa 36 artiklan mukaisesti
delegoituja säädöksiä, joilla muutetaan tai täydennetään erityisiä
jalostettujen elintarvikkeiden ja rehun tuotantosääntöjä seuraavien osalta:
a)       noudatettavat menettelyt;
b)      toteutettavat ennaltaehkäisevät
toimenpiteet;
c)       jalostettujen elintarvikkeiden ja
rehujen koostumus, mukaan lukien tuotteet ja aineet, joita on sallittu käyttää
jalostetuissa elintarvikkeissa ja rehuissa;
d)      puhdistustoimenpiteet;
e)       jalostettujen tuotteiden saattaminen
markkinoille, merkinnät ja tunnisteet mukaan lukien;
f)       luonnonmukaisten tuotteiden,
maatalousperäisten ainesosien ja rehuaineiden pitäminen erillään muista kuin
luonnonmukaisista tuotteista, maatalousperäisistä ainesosista ja rehuaineista;
g)      luettelo muista kuin maatalousperäisistä
aineosista, joita voidaan poikkeuksellisesti käyttää luonnonmukaisten
jalostettujen tuotteiden tuotannossa;
h)      21 artiklan 3 kohdan a alakohdan ii
alakohdassa ja b alakohdassa tarkoitettu maatalousperäisten ainesosien
prosenttiosuuden laskenta;
i)       elintarvikkeiden tai rehujen
jalostuksessa käytettävät tekniikat.
14 artikla
Viinin
tuotantosäännöt
1.           Viinialan tuotteita
tuottavien toimijoiden on noudatettava erityisesti liitteessä II olevassa V
osassa esitettyjä erityisiä tuotantosääntöjä.
2.           Luonnonmukaisen viinin
tuotannon laadun ja jäljitettävyyden, tämän asetuksen noudattamisen ja
tekniseen kehitykseen mukautumisen varmistamiseksi siirretään komissiolle valta
antaa 36 artiklan mukaisesti delegoituja säädöksiä, joilla muutetaan tai
täydennetään erityisiä viinin tuotantosääntöjä viininvalmistusmenetelmien ja
rajoitusten osalta.
15 artikla
Elintarvikkeena
tai rehuna käytettävän hiivan tuotantosäännöt
1.           Elintarvikkeena tai rehuna
käytettävää hiivaa tuottavien toimijoiden on noudatettava erityisesti
liitteessä II olevassa VI osassa esitettyjä erityisiä tuotantosääntöjä.
2.           Luonnonmukaisen hiivan
tuotannon laadun ja jäljitettävyyden, tämän asetuksen noudattamisen ja
tekniseen kehitykseen mukautumisen varmistamiseksi siirretään komissiolle valta
antaa 36 artiklan mukaisesti delegoituja säädöksiä, joilla muutetaan ja
täydennetään erityisiä hiivan tuotantosääntöjä jalostuksen ja käytettävien
alustojen osalta.
16 artikla
Muita
tuotteita koskevat tuotantosäännöt
Jotta otettaisiin huomioon tuleva tarve
vahvistaa erityisiä tuotantosääntöjä muille kuin 10–15 artiklassa
tarkoitetuille tuotteille ja jotta voitaisiin varmistaa asianomaisten muiden
tuotteiden tuotannon laatu ja jäljitettävyys, tämän asetuksen noudattaminen ja
tekniseen kehitykseen mukautuminen, siirretään komissiolle valta antaa 36
artiklan mukaisesti delegoituja säädöksiä, joilla muutetaan tai täydennetään
liitettä II kyseisiä tuotteita koskevien erityisten tuotantosääntöjen osalta. 
17 artikla 
Poikkeuksellisten
tuotantosääntöjen hyväksyminen
Jotta luonnonmukainen tuotanto voisi jatkua
tai alkaa uudelleen hätätilanteiden jälkeen ja jollei II luvussa säädetyistä
periaatteista muuta johdu, siirretään komissiolle valta antaa 36 artiklan
mukaisesti delegoituja säädöksiä, joilla vahvistetaan hätätilanteiden
määrittelyperusteet ja vahvistetaan erityissääntöjä, jotka koskevat tällaisten
tilanteiden hoitamista sekä tarvittavia seuranta- ja raportointivaatimuksia.
18 artikla
Kerääminen, pakkaaminen,
kuljettaminen ja varastointi
1. Luonnonmukaiset tuotteet on kerättävä,
pakattava, kuljetettava ja varastoitava liitteessä III esitettyjen sääntöjen
mukaisesti.
2. Tuotannon luonnonmukaisuuden
varmistamiseksi ja tekniseen kehitykseen mukautumisen varmistamiseksi
siirretään komissiolle valta antaa 36 artiklan mukaisesti delegoituja
säädöksiä, joilla muutetaan tai täydennetään liitteessä III esitettyjä
sääntöjä.
19 artikla
Luonnonmukaisessa
tuotannossa käytettävien tuotteiden ja aineiden salliminen
1.           Komissio voi sallia eräiden
tuotteiden ja aineiden käytön luonnonmukaisessa tuotannossa ja sisällyttää ne
rajoitettuihin luetteloihin seuraavia tarkoituksia varten:
a)       kasvinsuojeluaineina;
b)      lannoitteina, maanparannusaineina ja
ravinteina;
c)       rehuaineina;
d)      rehun lisäaineina ja valmistuksen
apuaineina;
e)       eläintuotannossa käytettävien lampien,
verkkokassien, keinoaltaiden, uoma-altaiden, rakennusten ja laitteiden
puhdistus- ja desinfiointiaineina;
f)       kasvintuotannossa käytettävien
rakennusten ja laitteiden, maatilan varastotilat mukaan luettuina, puhdistus-
ja desinfiointiaineina.
Komissio voi erityisesti sallia eräiden tuotteiden ja aineiden käytön
luonnonmukaisten jalostettujen elintarvikkeiden tuotannossa ja sisällyttää ne
rajoitettuihin luetteloihin seuraavia tarkoituksia varten: 
a)       rehun lisäaineina,
elintarvike-entsyymeinä ja valmistuksen apuaineina;
b)      hiivan ja hiivatuotteiden tuotannossa
käytettävinä valmistuksen apuaineina.
2.           Kun kyseessä on 1 kohdan
ensimmäisessä alakohdassa tarkoitettujen tuotteiden ja aineiden käytön
salliminen luonnonmukaisessa tuotannossa, sovelletaan II luvussa vahvistettuja
periaatteita ja seuraavia kriteereitä, jotka arvioidaan kokonaisuutena:
a)       tuotteiden tai aineiden käyttö on
välttämätöntä tuotannon jatkumisen kannalta ja olennaista aiotun
käyttötarkoituksen kannalta;
b)      kaikki tuotteet ja aineet ovat kasvi-,
eläin-, mikrobi- tai kivennäisperäisiä, paitsi jos tällaista alkuperää olevia
tuotteita tai aineita ei ole saatavilla riittävästi tai riittävän laadukkaina tai
jos vaihtoehtoja ei ole saatavilla;
c)       edellä 1 kohdan ensimmäisen
alakohdan a alakohdassa tarkoitettujen tuotteiden osalta sovelletaan
seuraavia kriteereitä:
i)       tuotteiden
tai aineiden käyttö on erityisen tärkeää sellaisen tuholaisen torjumiseksi, jota
varten ei ole saatavissa muita biologisia, fysikaalisia tai jalostuksellisia
vaihtoehtoja tai viljelykäytäntöjä tai muita tehokkaita hoitokäytäntöjä;
ii)      jos tuotteet
eivät ole kasvi-, eläin-, mikrobi- tai kivennäisperäisiä eivätkä luonnollisessa
muodossaan, ne voidaan sallia vain, jos niiden käyttöolosuhteet ovat sellaiset,
että ne eivät joudu suoraan yhteyteen syötävien kasvinosien kanssa;
d)      kun kyseessä ovat 1 kohdan
ensimmäisen alakohdan b alakohdassa tarkoitetut tuotteet, niiden käyttö on
olennaista maaperän saattamiseksi viljavaksi tai sen viljavuuden
säilyttämiseksi tai viljelykasvien erityisten ravintotarpeiden täyttämiseksi
tai erityisiin maanparannukseen liittyviin tarkoituksiin;
e)       edellä 1 kohdan ensimmäisen
alakohdan c ja d alakohdassa tarkoitettujen tuotteiden osalta sovelletaan
seuraavia kriteereitä:
i)       tuotteet
ovat välttämättömiä eläinten terveyden, eläinten hyvinvoinnin ja
elinvoimaisuuden säilyttämiseksi, ja ne ovat osa asianomaisen lajin
fysiologiset ja käyttäytymistarpeet täyttävää sopivaa ravintoa tai
välttämättömiä rehun tuottamiseksi tai säilyttämiseksi, sillä ilman tällaisia
aineita rehua ei olisi mahdollista tuottaa tai säilyttää;
ii)      kivennäisperäisen
rehun sekä hivenaineiden, vitamiinien ja provitamiinien on oltava luonnollista
alkuperää, paitsi jos tällaista alkuperää olevia tuotteita tai aineita ei ole
saatavilla riittävästi tai riittävän laadukkaina tai jos vaihtoehtoja ei ole
saatavilla.
Kun kyseessä on 1 kohdan toisessa alakohdassa tarkoitettujen tuotteiden
ja aineiden käytön salliminen luonnonmukaisten jalostettujen elintarvikkeiden
tuotannossa, sovelletaan II luvussa vahvistettuja periaatteita ja seuraavia
kriteereitä, jotka arvioidaan kokonaisuutena:
a)       tämän artiklan mukaisesti sallittuja
vaihtoehtoja ei ole saatavilla;
b)      ilman näiden tuotteiden ja aineiden
käyttöä olisi mahdotonta tuottaa tai säilyttää elintarviketta tai täyttää
unionin lainsäädännön perusteella säädettyjä tiettyjä ravitsemuksellisia
vaatimuksia;
c)       niitä tavataan luonnossa ja ne ovat
saaneet läpikäydä vain mekaanisia, fysikaalisia tai biologisia prosesseja
taikka entsymaattisia tai mikrobikäsittelyjä, paitsi jos tällaista alkuperää
olevia tuotteita tai aineita ei ole markkinoilla saatavilla riittävästi tai
riittävän laadukkaina.
Kemiallisesti syntetisoitujen tuotteiden tai aineiden käytön salliminen
on rajoitettava tiukasti tapauksiin, joissa 4 artiklan f alakohdassa
tarkoitettujen ulkopuolisten tuotantopanosten käytöllä olisi kohtuuttomia
ympäristövaikutuksia.
3.           Laadun, jäljitettävyyden ja
tämän asetuksen noudattamisen varmistamiseksi luonnonmukaisessa tuotannossa
yleensä ja erityisesti luonnonmukaisten jalostettujen elintarvikkeiden
tuotannossa, sekä tekniseen kehitykseen mukautumisen varmistamiseksi
komissiolle siirretään valta antaa 36 artiklan mukaisesti säädöksiä, joilla
vahvistetaan luvan myöntämistä tai peruuttamista koskevia lisäkriteereitä 1
kohdassa tarkoitettujen tuotteiden ja aineiden osalta, joita käytetään
luonnonmukaisessa tuotannossa yleensä ja erityisesti luonnonmukaisten
jalostettujen elintarvikkeiden tuotannossa, sekä muita tällaisten sallittujen
tuotteiden ja aineiden käyttövaatimuksia ja -edellytyksiä. 
4.           Jos jäsenvaltio katsoo, että
tuote tai aine olisi lisättävä 1 kohdassa tarkoitettuun luetteloon tai
poistettava siitä tai että tuotantosäännöissä mainittuja käyttöä koskevia
määräyksiä olisi muutettava, asianomaisen jäsenvaltion on varmistettava, että
komissiolle ja jäsenvaltioille lähetetään virallisesti asiakirjat, joissa
sisällyttämisen, poistamisen tai muuttamisen syyt perustellaan.
Jäsenvaltion on julkaistava muutos- ja poistamispyynnöt.
5.           Komission antaa
täytäntöönpanosäädöksiä, joilla myönnetään lupa tai peruutetaan lupa niiden
tuotteiden ja aineiden osalta, joita voidaan käyttää luonnonmukaisessa
tuotannossa yleensä ja erityisesti luonnonmukaisten jalostettujen
elintarvikkeiden tuotannossa, mukaan lukien luvan myöntämismenettelyt sekä
kyseisten tuotteiden ja aineiden luettelo ja tapauksen mukaan kuvaus,
koostumusvaatimus ja käyttöedellytykset. Nämä täytäntöönpanosäädökset hyväksytään
37 artiklan 2 kohdassa tarkoitettua tarkastelumenettelyä noudattaen.
20 artikla
Ei-sallittujen
tuotteiden tai aineiden esiintyminen
1.           Jos tuotteissa esiintyy
tuotteita tai aineita, joita ei ole sallittu 19 artiklan mukaisesti, yli niiden
rajojen, jotka vahvistetaan ottaen erityisesti huomioon direktiivi 2006/125/EY,
tuotteita ei saa pitää kaupan luonnonmukaisina.
2.           Luonnonmukaisen tuotannon ja
merkintäjärjestelmän tehokkuuden, toimivuuden ja avoimuuden varmistamiseksi
siirretään komissiolle valta antaa 36 artiklan mukaisesti delegoituja säädöksiä
erityisistä kriteereistä ja edellytyksistä 1 kohdassa tarkoitettujen rajojen
soveltamiseksi sekä kyseisten rajojen vahvistamisesta ja mukauttamisesta
teknisen kehityksen perusteella.
3.           Poiketen siitä, mitä asetuksen
(EU) N:o 1308/2013 211 artiklan 1 kohdassa säädetään ja edellyttäen, että
komissio on antanut luvan soveltamatta tämän asetuksen 37 artiklan 2 tai 3
kohdassa tarkoitettu menettelyä, jäsenvaltio voi myöntää kansallisia tukia
viljelijöille korvauksena tappioista, jotka ovat aiheutuneet näiden
maataloustuotteiden saastuttua ei-sallituista tuotteista tai aineista, mikä on
estänyt kyseisten tuotteiden kaupan pitämisen, edellyttäen että viljelijät ovat
toteuttaneet kaikki tarvittavat toimenpiteet saastumisriskin estämiseksi.
Jäsenvaltiot voivat myös käyttää yhteisen maatalouspolitiikan välineitä
tällaisten tappioiden korvaamiseksi kokonaan tai osittain.
IV luku
Merkinnät
21 artikla
Luonnonmukaiseen
tuotantoon viittaavien ilmausten käyttö
1.           Tässä asetuksessa tuotteessa
katsotaan olevan luonnonmukaiseen tuotantotapaan viittaavia ilmaisuja, jos
merkinnöissä, mainonnassa tai kaupallisissa asiakirjoissa tuotetta, sen
ainesosia tai rehuaineita kuvaillaan ilmaisuilla, joilla ostajan annetaan
ymmärtää, että tuote, sen ainesosat tai rehuaineet on tuotettu tässä
asetuksessa annettujen sääntöjen mukaisesti. Erityisesti liitteessä lueteltuja
ilmaisuja sekä niiden johdoksia tai lyhenteitä, kuten ”bio” tai ”eko”, saa
käyttää yksin tai yhdistettyinä kaikkialla yhteisössä ja millä tahansa yhteisön
kielellä sellaisen tuotteen merkinnöissä ja mainonnassa, joka täyttää tässä
asetuksessa säädetyt tai tämän asetuksen nojalla asetetut vaatimukset.
2.           Tämän artiklan
1 kohdassa tarkoitettuja ilmaisuja ei saa 2 artiklan 1 kohdassa
tarkoitettujen tuotteiden osalta käyttää missään osassa unionia millään
liitteessä IV luetellulla kielellä sellaista tuotetta koskeviin merkintöihin,
mainontaan tai kaupallisiin asiakirjoihin, joka ei täytä tässä asetuksessa
säädettyjä vaatimuksia.
Merkinnöissä ja mainonnassa ei myöskään saa käyttää ilmauksia,
tavaramerkeissä käytetyt ilmaukset mukaan luettuina, eikä harjoittaa
käytäntöjä, jotka voivat johtaa kuluttajaa tai käyttäjää harhaan antamalla
ymmärtää, että tuote tai sen ainesosat vastaavat tässä asetuksessa säädettyjä
vaatimuksia.
3.           Jalostettujen
elintarvikkeiden osalta 1 kohdassa tarkoitettuja ilmauksia voidaan käyttää:
a)      myyntinimityksessä edellyttäen, että:
i)       jalostettu elintarvike on liitteessä II
olevassa IV osassa esitettyjen tuotantosääntöjen mukainen;
ii)      vähintään 95 prosenttia sen
maatalousperäisten ainesosien painosta on luonnonmukaisesti tuotettua;
b)      ainoastaan ainesosaluettelossa, jos
maatalousperäisistä aineosista on luonnonmukaisia alle 95 prosenttia ja jos
kyseiset ainesosat ovat tässä asetuksessa säädettyjen tuotantosääntöjen
mukaisia.
Ensimmäisen alakohdan b alakohdassa tarkoitetussa ainesosaluettelossa
on mainittava, mitkä ainesosat ovat luonnonmukaisia. Viittauksia
luonnonmukaiseen tuotantoon saa esittää vain luonnonmukaisten ainesosien
yhteydessä. Ainesosaluettelossa on ilmoitettava luonnonmukaisten ainesosien
kokonaisprosenttiosuus maatalousperäisten ainesosien kokonaismäärästä. 
Edellä 1 kohdassa tarkoitettujen ilmaisujen ja tämän kohdan ensimmäisen
alakohdan b alakohdassa tarkoitetun prosenttiosuutta koskevan maininnan on
oltava väriltään, kooltaan ja kirjasintyypiltään samanlainen kuin muut
ainesosaluettelon maininnat.
4.           Jotta järjestelmä olisi
selkeä kuluttajien kannalta ja kuluttajat saisivat asianmukaista tietoa, siirretään
komissiolle valta antaa 36 artiklan mukaisesti delegoituja säädöksiä, joilla
muutetaan liitteessä IV esitettyä ilmaisuluetteloa jäsenvaltioiden kielellisen
kehityksen huomioon ottamiseksi ja vahvistetaan rehuun ja rehun ainesosiin
sovellettavia erityisiä merkintä- ja koostumusvaatimuksia.
22 artikla
Pakolliset
maininnat
1.           Käytettäessä 21 artiklan 1
kohdassa tarkoitettuja ilmaisuja
a)      merkinnöissä on oltava myös sen
valvontaviranomaisen tai tarkastuslaitoksen tunnusnumero, joka vastaa siihen
toimijaan kohdistuvista tarkastuksista, joka on toteuttanut viimeisimmän
tuotanto- tai valmistustoimenpiteen;
b)      asetuksen (EY) N:o 1169/2011 2 artiklan 2
kohdan e alakohdassa tarkoitettujen valmiiksi pakattujen elintarvikkeiden
pakkauksessa on oltava myös 23 artiklassa tarkoitettu Euroopan unionin
luonnonmukaisen tuotannon tunnus.
2.           Jos käytetään Euroopan
unionin luonnonmukaisen tuotannon tunnusta, sen kanssa samassa kentässä on
mainittava, missä tuotteen maatalousperäiset raaka-aineet on tuotettu, jossakin
seuraavista muodoista tapauksen mukaan:
a)      "EU:n maataloudesta", jos
maatalousperäiset raaka-aineet on tuotettu unionissa;
b)      ”muusta kuin EU:n maataloudesta”, jos
maatalousperäiset raaka-aineet on tuotettu kolmansissa maissa;
c)      "EU:n ja muusta kuin EU:n maataloudesta",
jos osa maatalousperäisistä raaka-aineista on tuotettu unionissa ja osa
kolmannessa maassa.
Sanan "maatalous" voi korvata tapauksen mukaan sanalla
"vesiviljely".
Maininta ”EU:n” tai ”muun kuin EU:n” voidaan korvata tai sitä voidaan
täydentää maan nimellä, jos kaikki tuotteeseen sisältyvät maatalousperäiset
raaka-aineet on tuotettu kyseisessä maassa.
Maininnan ”EU:n” tai ”muun kuin EU:n” osalta määrältään vähäiset
ainesosat voidaan jättää ottamatta huomioon edellyttäen, että näiden huomioon
ottamatta jätettävien ainesosien kokonaismäärä maatalousperäisten
raaka-aineiden kokonaismäärästä on enintään viisi prosenttia.
Maininta ”EU:n” tai ”muun kuin EU:n” ei saa olla väriltään, kooltaan
eikä kirjasintyypiltään huomiota herättävämpi kuin tuotteen myyntinimitys.
3.           Tämän artiklan 1 ja 2
kohdassa sekä 23 artiklan 3 kohdassa tarkoitettujen tietojen on oltava
helposti ymmärrettävissä, ja ne on merkittävä näkyvään kohtaan helposti
havaittavalla, luettavalla ja pysyvällä tavalla.
4.           Jotta järjestelmä olisi selkeä
kuluttajien kannalta ja kuluttajat saisivat asianmukaista tietoa, siirretään
komissiolle valta antaa 36 artiklan mukaisesti delegoituja säädöksiä
säännöistä, jotka koskevat merkintöjä sekä tämän artiklan 1 kohdan a
alakohdassa ja 2 kohdassa sekä 23 artiklan 3 kohdassa tarkoitettujen
ilmaisujen käyttöä.
5.           Komissio hyväksyy
täytäntöönpanosäädöksiä, jotka liittyvät seuraaviin:
a)      tämän artiklan 1 kohdan a alakohdassa ja
2 kohdassa sekä 23 artiklan 3 kohdassa tarkoitettujen mainintojen
esittämistapaa, rakennetta ja kokoa koskevat erityiset ja käytännön
edellytykset;
b)      tunnusnumeroiden jakaminen
valvontaviranomaisille ja tarkastuslaitoksille;
c)      maininta tuotteen maatalousperäisten
raaka-aineiden tuotantopaikasta tämän artiklan 2 kohdan ja 232 artiklan 3 kohdan
mukaisesti.
Nämä täytäntöönpanosäädökset hyväksytään 37 artiklan 2 kohdassa
tarkoitettua tarkastelumenettelyä noudattaen.
23 artikla
Euroopan
unionin luonnonmukaisen tuotannon tunnus
1.           Euroopan unionin
luonnonmukaisen tuotannon tunnusta saa käyttää sellaisten tuotteiden
merkinnöissä, esittelyssä ja mainonnassa, jotka ovat tämän asetuksen mukaisia.
2.           Euroopan unionin
luonnonmukaisen tuotannon tunnus on asetuksen (EU) N:o XXX/XXXX [virallista
valvontaa koskeva asetus] 85 ja 90 artiklan mukainen virallinen varmennus.
3.           Euroopan unionin
luonnonmukaisen tuotannon tunnuksen käyttö kolmansista maista tuoduissa
tuotteissa on vapaaehtoista. Lisäksi jos kyseinen tunnus esiintyy merkinnöissä,
niihin on lisättävä myös 22 artiklan 2 kohdassa tarkoitettu maininta.
4.           Euroopan unionin
luonnonmukaisen tuotannon tunnuksen on oltava liitteessä V esitetyn mallin ja
kyseisessä liitteessä esitettyjen sääntöjen mukainen.
5.           Kansallisia ja yksityisiä
tunnuksia saa käyttää sellaisten tuotteiden merkinnöissä, esittelyssä ja mainonnassa,
jotka vastaavat tässä asetuksessa säädettyjä vaatimuksia. 
6.           Jotta järjestelmä olisi
selkeä kuluttajien kannalta ja kuluttajat saisivat asianmukaista tietoa,
siirretään komissiolle valta antaa 36 artiklan mukaisesti delegoituja
säädöksiä, joilla muutetaan Euroopan unionin luonnonmukaista tuotantoa koskevaa
tunnusta ja siihen liittyviä sääntöjä, jotka esitetään liitteessä V.
V luku
Luomusertifiointi
24 artikla
Luomusertifiointijärjestelmä
1.           Luonnonmukaisia tuotteita
tuottavien, jalostavien tai varastoivien toimijoiden tai toimijaryhmien, jotka
tuovat tällaisia tuotteita kolmansista maista tai vievät tällaisia tuotteita
kolmanteen maahan tai saattavat tällaisia tuotteita markkinoille, on ennen
tuotteiden saattamista markkinoille luonnonmukaisina tai ennen siirtymistä
ilmoitettava toiminnastaan sen jäsenvaltion / niiden jäsenvaltioiden
toimivaltaisille viranomaisille, jossa/joissa toiminta tapahtuu.
2.           Jos toimija tai toimijaryhmä
antaa jonkin toimintansa kolmannen osapuolen tehtäväksi sekä toimijan ja
toimijaryhmän että alihankkijana toimivan kolmannen osapuolen on täytettävä 1
kohdan edellytykset.
3.           Toimijoiden ja toimijaryhmien
on pidettävä tämän asetuksen mukaisesti kirjaa toteuttamistaan toiminnoista.
4.           Toimivaltaisten viranomaisten
on pidettävä yllä ajantasaista luetteloa 1 kohdan mukaisesti toiminnastaan
ilmoittaneiden toimijoiden ja toimijaryhmien nimistä ja osoitteista ja
julkaistava kyseinen luettelo sekä tiedot näiden 25 artiklan 1 kohdassa
tarkoitetuista luomusertifikaateista. Toimivaltaisten viranomaisten on
noudatettava Euroopan parlamentin ja neuvoston direktiivissä 95/46/EY[50] säädettyjä
henkilötietojen suojaa koskevia vaatimuksia.
5.           Jäsenvaltioiden on
varmistettava, että mahdolliset maksut, joita toimivaltaiset viranomaiset,
valvontaviranomaiset tai tarkastuslaitokset perivät asetuksen (EU) N:o XX/XXXX
(virallista valvontaa koskeva asetus) 76 artiklan mukaisesti, julkaistaan.
6.           Luonnonmukaisen tuotannon ja
merkintäjärjestelmän tehokkuuden, toimivuuden ja avoimuuden varmistamiseksi komissiolle
siirretään valta antaa 36 artiklan mukaisesti säädöksiä seuraavien osalta:
kirjanpitovaatimukset, tämän artiklan 4 kohdassa tarkoitetun luettelon
julkaisuvaatimukset, sekä vaatimukset ja menettelyt, joita sovelletaan tämän
artiklan 5 kohdassa tarkoitettujen maksujen julkaisemiseen ja toimivaltaisten
viranomaisten kyseisten maksujen osalta suorittamaan valvontaan.
7.           Komissio voi hyväksyä
täytäntöönpanosäädöksiä yksityiskohtaisista tiedoista ja ohjeista, jotka
koskevat 1 kohdassa tarkoitettujen ilmoitusten sisältöä, muotoa ja
toimitustapaa sekä 5 kohdassa tarkoitettujen maksujen julkaisutapaa. Nämä
täytäntöönpanosäädökset hyväksytään 37 artiklan 2 kohdassa tarkoitettua
tarkastelumenettelyä noudattaen.
25 artikla
Luomusertifikaatti
1.           Toimijoilla ja
toimijaryhmillä, jotka ovat ilmoittaneet toiminnastaan 24 artiklan 1 kohdan
mukaisesti ja ovat tämän asetuksen mukaisia, on oikeus luomusertifikaattiin.
Luomusertifikaatista, joka myönnetään mahdollisuuksien mukaan sähköisessä
muodossa, on käytävä ilmi ainakin toimijan tai toimijaryhmän tunnistetiedot,
sertifikaatin kattamien tuotteiden laji tai kirjo sekä sertifikaatin
voimassaoloaika.
2.           Luomusertifikaatti on
asetuksen (EU) N:o XXX/XXX (virallista valvontaa koskeva asetus) 85 ja 86
artiklassa tarkoitettu virallinen sertifiointi.
3.           Toimijat ja toimintaryhmät
eivät voi saada luomusertifikaattia samaa tuoteryhmää varten eri
valvontaviranomaisilta tai tarkastuslaitoksilta silloinkaan kun kyseiset
toimijat ja toimijaryhmät toteuttavat eri tuotanto-, valmistus- ja
jakeluvaiheita. 
4.           Toimijaryhmän jäsenet eivät
voi saada yksittäistä luomusertifikaattia jollekin ryhmän sertifikaatin
kattamalle toiminnalle.
5.           Toimijoiden on
järjestelmällisesti tarkistettava toimittajinaan toimivien toimijoiden
luomusertifikaatit.
6.           Luonnonmukaisen tuotannon ja
merkintäjärjestelmän tehokkuuden, toimivuuden ja avoimuuden varmistamiseksi
siirretään komissiolle valta antaa 36 artiklan mukaisesti delegoituja säädöksiä
3 kohdassa tarkoitettujen tuoteryhmien määrittelyperusteista. 
26 artikla
Toimijaryhmä
1.           Jokaisen toimijaryhmän on
otettava käyttöön sisäisen valvonnan järjestelmä. Järjestelmässä on oltava
dokumentoitu valvontatoimien ja -menetelmien kokonaisuus, jonka mukaisesti
yksilöity henkilö tai elin on vastuussa sen tarkistamisesta, että kaikki ryhmän
jäsenet noudattavat tätä asetusta.
2.           Jos 1 kohdassa tarkoitetun
sisäisen valvonnan järjestelmän käyttöönotossa tai toiminnassa on puutteita,
jotka liittyvät erityisesti siihen, ettei toimijaryhmän yksittäisten jäsenten
säännösten noudattamatta jättämistä, joka vaikuttaa tuotteiden
luonnonmukaisuuteen, havaita tai käsitellä, koko ryhmän luomusertifiointi
saatetaan peruuttaa.
3.           Toimijaryhmän sertifioinnin
tehokkaan ja vaikuttavan toimivuuden varmistamiseksi komissiolle siirretään valta
antaa 36 artiklan mukaisesti delegoituja säädöksiä seuraavien osalta:
toimijaryhmän yksittäisten jäsenten vastuut, toimijaryhmän kokoonpano ja koko,
toimijaryhmän tuottamien tuotteiden luokat, ryhmään kuulumisen edellytykset
sekä ryhmän sisäisen valvonnan järjestelmän käyttöönotto ja toiminta, mukaan
lukien tarkastusten laajuus, sisältö ja suoritustiheys.
4.           Komissio voi antaa
täytäntöönpanosäädöksiä, jotka koskevat tietojenvaihtoa toimijaryhmän ja
toimivaltaisten viranomaisten, valvontaviranomaisten tai tarkastuslaitosten
välillä sekä jäsenvaltioiden ja komission välillä. Tällaiset
täytäntöönpanosäädökset annetaan 37 artiklan 2 kohdassa tarkoitettua
tarkastelumenettelyä noudattaen.
VI luku
Kauppa kolmansien maiden kanssa
27 artikla
Luonnonmukaisten
tuotteiden vienti
1.           Jos tuote on tämän asetuksen
mukainen, se voidaan viedä unionista luonnonmukaisena ja siinä voi olla
Euroopan unionin luonnonmukaisen tuotannon tunnus.
Jos kyseessä on kuitenkin tuote, joka aiotaan
viedä luonnonmukaisena 31 artiklan mukaisesti hyväksyttyyn kolmanteen maahan,
se voidaan viedä kyseiseen kolmanteen maahan, jos se täyttää kaikki kyseisen
kolmannen maan vaatimukset, jotka liittyvät tuotteiden saattamiseen kyseisen
kolmannen maan markkinoille luonnonmukaisina. 
2.           Jotta kolmansiin maihin
viennissä ei luotaisi toimijoille eriarvoisia edellytyksiä, siirretään
komissiolle valta antaa 36 artiklan mukaisesti delegoituja säädöksiä
erityissäännöistä, joita sovelletaan luonnonmukaisten tuotteiden viennissä 31
artiklan mukaisesti tunnustettuun kolmanteen maahan.
3.           Toimijoiden reilun kilpailun
varmistamiseksi siirretään komissiolle valta antaa 36 artiklan mukaisesti
delegoituja säädöksiä kolmansien maiden tulliviranomaisille tarkoitetuista
asiakirjoista ja erityisesti mahdollisuuksien mukaan sähköisessä muodossa
annetusta luonnonmukaisuuden todistavasta vientitodistuksesta, joka antaa
takeet siitä, että viedyt luonnonmukaiset tuotteet ovat tämän asetuksen
mukaisia.
28 artikla
Luonnonmukaisten
tuotteiden tuonti
1.           Kolmannesta maasta voidaan tuoda
tuote saatettavaksi unionin markkinoille luonnonmukaisena, jos seuraavat
edellytykset täyttyvät:
a)      tuote on 2 artiklan 1 kohdassa
tarkoitettu luonnonmukainen tuote;
b)      tuote:
i)       on II, III ja IV luvun mukainen ja
kaikkiin toimijoihin, mukaan lukien viejät asianomaisessa kolmannessa maassa,
on sovellettu 29 artiklan mukaisesti hyväksyttyjen valvontaviranomaisten tai
tarkastuslaitosten valvontaa; tai
ii)      tulee kolmannesta maasta, joka on
hyväksytty
–              
30 artiklan mukaisesti; tai
–              
31 artiklan mukaisesti;
c)      kolmansien maiden toimijat voivat antaa
milloin tahansa tuojille tai kansallisille viranomaisille tiedot, joiden avulla
viimeisimmän toimen toteuttanut toimija voidaan tunnistaa luonnonmukaisen
tuotteen jäljitettävyyden varmistamiseksi.
2.           Jotta voidaan varmistaa
sellaisten tuontituotteiden jäljitettävyys, jotka on tarkoitus saattaa
unionissa markkinoille luonnonmukaisina, siirretään komissiolle valta antaa 36
artiklan mukaisesti delegoituja säädöksiä, jotka koskevat tuontia varten
tarvittavia asiakirjoja, jotka annetaan mahdollisuuksien mukana sähköisessä
muodossa. 
3.           Luonnonmukaisten tuotteiden
tuontiin unioniin sovellettavien edellytysten ja toimenpiteiden noudattaminen
on varmistettava rajatarkastusasemalla asetuksen (EU) N:o XXX/XXX (virallista
valvontaa koskeva asetus) 45 artiklan 1 kohdan mukaisesti. Kyseisen asetuksen
47 artiklan 3 kohdassa tarkoitetut fyysiset tarkastukset on tehtävä niin usein
kuin se on tarpeen tämän asetuksen noudattamatta jättämiseen liittyvän riskin
mukaan.
29 artikla
Valvontaviranomaisten
ja tarkastuslaitosten hyväksyntä 
1.           Komissio voi antaa
täytäntöönpanosäädöksiä, joilla myönnetään tai peruutetaan hyväksyntä
sellaisten valvontaviranomaisten ja tarkastuslaitosten osalta, jotka ovat 7
kohdan mukaisesti annetussa delegoidussa säädöksessä vahvistettujen
edellytysten mukaisia ja toimivaltaisia tekemään tarkastuksia kolmansissa
maissa, ja joilla laaditaan luettelo kyseisistä valvontaviranomaisista ja
tarkastuslaitoksista. Nämä täytäntöönpanosäädökset hyväksytään 37 artiklan 2 kohdassa
tarkoitettua tarkastelumenettelyä noudattaen.
2.           Tarkastuslaitokset on
akkreditoitava yhdenmukaistetun standardin "Vaatimustenmukaisuuden
arviointi. Vaatimukset tuotteita, prosesseja ja palveluita sertifioiville
elimille" mukaisesti; standardin viitetiedot on julkaistu Euroopan
unionin virallisessa lehdessä. 
3.           Edellä 2 kohdassa tarkoitetun
akkreditoinnin voi antaa ainoastaan
a)      Euroopan parlamentin ja neuvoston
asetuksen (EY) N:o 765/2008[51]
mukainen kansallinen akkreditointielin unionissa; tai
b)      sellainen akkreditointielin unionin
ulkopuolella, joka on allekirjoittanut kansainvälisen akkreditointifoorumin
tuotesertifiointia koskevan monenvälisen tunnustamissopimuksen.
4.           Tutkiessaan
hyväksymishakemusta komissio pyytää valvontaviranomaiselta tai tarkastuslaitokselta
kaikki tarvittavat tiedot. 
Hyväksyttyjen tarkastuslaitosten tai
valvontaviranomaisten on toimitettava akkreditointielimen antama sertifikaatti
tai toimivaltaisen viranomaisen antama arviointikertomus sekä tapauksen mukaan
raportit toimintaansa koskevista säännöllisesti paikalla suoritetuista
arvioinneista, valvonnasta ja monivuotisesta uudelleenarvioinnista.
5.           Komissio varmistaa
hyväksyttyjen valvontaviranomaisten ja tarkastuslaitosten asianmukaisen
valvonnan 4 kohdassa tarkoitettujen tietojen perusteella ja tarkastelemalla
niiden hyväksyntää uudelleen säännöllisin väliajoin. Komissio voi pyytää
akkreditointielimiltä tai tapauksen mukaan toimivaltaisilta viranomaisilta
lisätietoja valvontaa varten.
6.           Valvonnan luonne määritellään
arvioimalla säännösten noudattamatta jättämisen riski.
7.           Hyväksyntä- ja
valvontamenettelyjen avoimuuden varmistamiseksi siirretään komissiolle valta
antaa 36 artiklan mukaisesti delegoituja säädöksiä, jotka koskevat 1 kohdassa
tarkoitettujen valvontaviranomaisten ja tarkastuslaitosten tunnustamiseen tai
tunnustamisen peruuttamiseen sovellettavia kriteereitä sekä komission
suorittaman valvonnan toteuttamista, mukaan lukien paikalla tehtävät
tarkastukset.
8.           Komissio voi antaa
täytäntöönpanosäädöksiä sellaisten toimenpiteiden soveltamisen varmistamiseksi,
jotka liittyvät säännösten noudattamatta jättämiseen, joka vaikuttaa tässä
artiklassa säädetyn hyväksynnän nojalla tuotujen tuotteiden
luonnonmukaisuuteen, tai epäiltäessä tällaisia tapauksia. Tällaisia toimenpiteitä
voivat olla esimerkiksi tuotteiden luonnonmukaisuuden tarkastaminen ennen
tuotteiden saattamista unionin markkinoille ja tapauksen mukaan tällaisten
tuotteiden saattamista unionin markkinoille luonnonmukaisina koskevan luvan
keskeyttäminen. Nämä täytäntöönpanosäädökset hyväksytään 37 artiklan 2 kohdassa
tarkoitettua tarkastelumenettelyä noudattaen.
9.           Komissio hyväksyy 37 artiklan
3 kohdassa tarkoitettua menettelyä noudattaen välittömästi sovellettavia
täytäntöönpanosäädöksiä tämän artiklan 8 kohdassa tarkoitettujen toimenpiteiden
toteuttamiseksi tai tämän artiklan 1 kohdassa tarkoitettujen
valvontaviranomaisten ja tarkastuslaitosten hyväksynnän peruuttamista koskevan
päätöksen tekemiseksi, jos se on tarpeen perustelluissa erittäin kiireellisissä
tapauksissa, jotka liittyvät suojaamiseen epäreiluilta käytännöiltä tai
luonnonmukaisen tuotannon periaatteiden ja sääntöjen vastaisilta käytännöiltä,
kuluttajien luottamuksen suojaamiseen tai toimijoiden välisen reilun kilpailun
suojaamiseen.
30 artikla
Vastaavuus kauppasopimuksen
nojalla
Edellä 28 artiklan 1 kohdan b alakohdan ii
alakohdan ensimmäisessä luetelmakohdassa tarkoitettu hyväksytty kolmas maa on
kolmas maa, jolla unioni on kauppasopimuksen nojalla tunnustanut olevan
tuotantojärjestelmä, joka saavuttaa samat tavoitteet ja noudattaa samoja
periaatteita kuin unionilla soveltamalla sääntöjä, joilla varmistetaan sama
vaatimustenmukaisuuden taso. 
31 artikla
Vastaavuus
asetuksen (EY) N:o 834/2007 nojalla 
1.           Edellä 28 artiklan 1 kohdan b
alakohdan ii alakohdan toisessa luetelmakohdassa tarkoitettu hyväksytty kolmas
maa on kolmas maa, jonka unioni on hyväksynyt vastaavuustarkoituksessa
asetuksen (EY) N:o 834/2007 33 artiklan 2 kohdan nojalla, mukaan lukien 40
artiklassa säädetyn siirtymätoimenpiteen nojalla hyväksytyt maat.
Ensimmäisessä alakohdassa tarkoitetun kolmansien
maiden hyväksynnän voimassaolo päättyy [viisi vuotta tämän asetuksen
soveltamisen alkamispäivästä].
2.           Komissio varmistaa
hyväksyttyjen kolmansien maiden asianmukaisen valvonnan jäsenvaltioiden avustuksella
tarkistamalla säännöllisesti näiden hyväksynnät niiden vuosiraporttien
perusteella, jotka 1 kohdassa tarkoitetut kolmannet maat lähettävät komissiolle
viimeistään kunkin vuoden 31 päivänä maaliskuuta ja jotka koskevat niiden
vahvistamien valvontatoimenpiteiden täytäntöönpanoa ja täytäntöönpanon
valvontaa. Valvonnan luonne määritellään arvioimalla säännösten noudattamatta
jättämisen riski.
3.           Edellä 1 kohdassa
tarkoitetuissa kolmansissa maissa tarkastuksia tekevät tarkastuslaitokset on
akkreditoitava yhdenmukaistetun standardin "Vaatimustenmukaisuuden
arviointi. Vaatimukset tuotteita, prosesseja ja palveluita sertifioiville
elimille" mukaisesti; standardin viitetiedot on julkaistu Euroopan
unionin virallisessa lehdessä. Jos kansallinen akkreditointielin unionissa
ei myönnä akkreditointia asetuksen (EY) N:o 765/2008 mukaisesti, sellaisen voi
myöntää ainoastaan sellainen akkreditointielin unionin ulkopuolella, joka on
allekirjoittanut kansainvälisen akkreditointifoorumin tuotesertifiointia
koskevan monenvälisen tunnustamissopimuksen. 
4.           Komissio laatii
täytäntöönpanosäädöksellä luettelon 1 kohdassa tarkoitetuista kolmansista
maista ja voi muuttaa kyseistä luetteloa täytäntöönpanosäädöksillä. Nämä
täytäntöönpanosäädökset hyväksytään 37 artiklan 2 kohdassa tarkoitettua
tarkastelumenettelyä noudattaen.
5.           Edellä 4 kohdassa
tarkoitettujen kolmansien maiden luettelon hallinnoimisen varmistamiseksi
siirretään komissiolle valta antaa 36 artiklan mukaisesti delegoituja säädöksiä
kyseisiltä kolmansilta mailta vaadittavista tiedoista, jotka ovat tarpeen
komission niiden hyväksyntään soveltamaa valvontaa, sekä komission suorittamasta
valvonnasta, mukaan lukien paikalla tehtävät tarkastukset.
6.           Komissio voi antaa
täytäntöönpanosäädöksiä sellaisten toimenpiteiden soveltamisen varmistamiseksi,
jotka liittyvät säännösten noudattamatta jättämiseen, joka vaikuttaa tässä
artiklassa tarkoitetuista kolmansista maista tuotujen tuotteiden
luonnonmukaisuuteen, tai epäiltäessä tällaisia tapauksia. Tällaisia
toimenpiteitä voivat olla esimerkiksi tuotteiden luonnonmukaisuuden
tarkistaminen ennen tuotteiden saattamista unionin markkinoille ja tapauksen
mukaan tällaisten tuotteiden saattamista unionin markkinoille luonnonmukaisina
koskevan luvan keskeyttäminen. Nämä täytäntöönpanosäädökset hyväksytään 37
artiklan 2 kohdassa tarkoitettua tarkastelumenettelyä noudattaen.
VII luku
Yleiset säännökset
1 jakso
Luonnonmukaisesti tuotettujen tuotteiden
vapaa liikkuvuus
32 artikla
Luonnonmukaisten
tuotteiden kaupan pitämisen estämisen ja rajoittamisen kieltäminen
1.           Toimivaltaiset viranomaiset,
valvontaviranomaiset ja tarkastuslaitokset eivät saa tuotantotapaan,
merkintöihin tai tuotantotavan esittämiseen liittyvistä syistä estää tai
rajoittaa jonkin toisessa jäsenvaltiossa sijaitsevan toisen toimivaltaisen
viranomaisen, valvontaviranomaisen tai tarkastuslaitoksen tarkastamien
luonnonmukaisten tuotteiden pitämistä kaupan, jos tuotteet täyttävät tässä
asetuksessa säädetyt vaatimukset. Erityisesti ei saa suorittaa muuta virallista
valvontaa ja muita virallisia toimia kuin asetuksessa (EU) N:o XXX/XXX
(virallista valvontaa koskeva asetus) säädetyt, eikä virallisesta valvonnasta
ja muista virallisista toimista saa periä muita maksuja kuin kyseisen asetuksen
76 artiklassa säädetyt maksut. 
2.           Sisämarkkinoiden ja
jäsenvaltioiden välisen kaupan moitteettoman toiminnan varmistamiseksi
siirretään komissiolle valta antaa 36 artiklan mukaisesti delegoituja säädöksiä
luonnonmukaisten tuotteiden vapaaseen liikkuvuuteen tämän artiklan 1 kohdan
soveltamiseksi liittyvistä säännöistä.
2 jakso
Tiedoksiannot ja kertomukset
33 artikla
Luonnonmukaisen
tuotannon alaan ja kauppaan liittyvät tiedoksiannot
1.           Jäsenvaltioiden on vuosittain
toimitettava komissiolle tämän asetuksen täytäntöönpanemiseksi ja seuraamiseksi
tarvittavat tiedot.
2.           Komissio antaa
täytäntöönpanosäädöksiä 1 kohdassa tarkoitettujen tietojen toimittamisessa
käytettävästä järjestelmästä, toimitettavien tietoja yksityiskohdista ja
tietojen toimittamisen määräpäivästä. Nämä täytäntöönpanosäädökset hyväksytään
37 artiklan 2 kohdassa tarkoitettua tarkastelumenettelyä noudattaen. 
34 artikla
Toimivaltaisiin
viranomaisiin, valvontaviranomaisiin ja tarkastuslaitoksiin liittyvät
tiedoksiannot
1.           Jäsenvaltioiden on pidettävä
ajantasaista luetteloa, jossa on
a)      toimivaltaisten viranomaisten nimet ja
yhteystiedot;
b)      valvontaviranomaisten ja
tarkastuslaitosten nimet, yhteystiedot ja tunnusnumerot. 
Jäsenvaltioiden on julkaistava ensimmäisen
alakohdan b alakohdassa tarkoitettu luettelo.
2.           Komissio julkaisee vuosittain
internetissä 1 kohdan b alakohdassa tarkoitetun valvontaviranomaisten ja
tarkastuslaitosten luettelon.
35 artikla
Kertomus
Komissio antaa viimeistään 31 päivänä
joulukuuta 2021 Euroopan parlamentille ja neuvostolle kertomuksen kasvien
luonnonmukaisen lisäysaineiston ja jalostukseen tarkoitettujen luonnonmukaisten
eläinten saatavuudesta.
VIII luku
Menettely-, siirtymä- ja loppusäännökset
1 jakso
Menettelysäännökset
36 artikla
Siirretyn
säädösvallan käyttäminen
1.           Siirretään
komissiolle valta antaa delegoituja säädöksiä tässä artiklassa säädetyin
edellytyksin.
2.           Euroopan parlamentti tai
neuvosto voi milloin tahansa peruuttaa [....] tarkoitetun säädösvallan siirron.
Peruuttamispäätöksellä lopetetaan tuossa päätöksessä
mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan
unionin virallisessa lehdessä, tai jonakin myöhempänä, päätöksessä
mainittuna päivänä. Päätös ei vaikuta jo voimassa olevien
delegoitujen säädösten pätevyyteen.
3.           Heti kun komissio on antanut
delegoidun säädöksen, komissio antaa sen tiedoksi yhtäaikaisesti Euroopan
parlamentille ja neuvostolle.
4.           Edellä olevan […] artiklan
nojalla annettu delegoitu säädös tulee voimaan ainoastaan, jos Euroopan
parlamentti tai neuvosto ei ole kahden kuukauden kuluessa siitä, kun
asianomainen säädös on annettu tiedoksi Euroopan parlamentille ja neuvostolle,
ilmaissut vastustavansa sitä tai jos sekä Euroopan parlamentti että neuvosto
ovat ennen mainitun määräajan päättymistä ilmoittaneet komissiolle, että ne
eivät vastusta säädöstä. Euroopan
parlamentin tai neuvoston aloitteesta tätä määräaikaa jatketaan kahdella
kuukaudella. 
37 artikla
Komiteamenettely
1.           Komissiota
avustaa luonnonmukaisen
tuotannon komitea. Kyseinen komitea on asetuksessa (EU)
N:o 182/2011 tarkoitettu komitea.
2.           Kun
viitataan tähän kohtaan, sovelletaan asetuksen (EU) N:o 182/2011 5 artiklaa.
3.           Kun viitataan tähän kohtaan,
sovelletaan asetuksen (EU) N:o 182/2011 8 artiklaa yhdessä sen 5 artiklan
kanssa.
2 jakso
Kumoaminen sekä siirtymä- ja
loppusäännökset
38 artikla
Kumoaminen
Kumotaan asetus (EY) N:o 834/2007.
Asetusta (EY) N:o 834/2007 sovelletaan
kuitenkin edelleen kolmansien maiden vireillä olevien hakemusten tarkastelun
loppuunsaattamiseksi, kuten tämän asetuksen 42 artiklassa säädetään.
39 artikla
Luonnonmukaiseen
tuotantoon siirtymiseen liittyvät siirtymätoimenpiteet
Jotta varmistettaisiin joustava siirtymä
vanhasta sääntelykehyksestä uuteen, siirretään komissiolle valta antaa 36
artiklan mukaisesti delegoituja säädöksiä säännöistä, jotka koskevat
siirtymävaiheeseen liittyvää poikkeusta 8 artiklan 3 kohdasta sellaisten
viljelijöiden osalta, jotka ovat aloittaneet siirtymisen ennen tämän asetuksen
voimaantuloa. 
40 artikla
Kasvien
alkuperäisen lisäysaineiston, jalostukseen tarkoitettujen eläinten ja
vesiviljelyeläinten nuorien kantojen alkuperään liittyvät siirtymätoimenpiteet
Jotta varmistettaisiin joustava siirtymä
asetuksen (EY) N:o 834/2007 12 artiklan 1 kohdan i alakohdassa säädetyistä
kasvien lisäysaineiston luonnonmukaista alkuperää koskevista säännöistä,
kyseisen asetuksen 14 artiklan 1 kohdan a alakohdan ii alakohdassa säädetyistä
jalostukseen tarkoitettuja eläimiä koskevista säännöistä, kyseisen asetuksen 15
artiklan 1 kohdan a alakohdan ii alakohdassa säädetyistä vesiviljelyeläinten
nuoria kantoja koskevista säännöistä ja komission asetuksen (EY) N:o 834/2007
22 artiklan mukaisesti hyväksymästä poikkeuksesta tämän asetuksen 10 artiklan 1
kohdassa ja 11 artiklan 1 kohdassa säädettyihin uusiin kasveja, kasvituotteita,
kotieläimiä, merilevää ja vesiviljelyeläimiä koskeviin tuotantosääntöihin,
komissiolle siirretään komissiolle valta antaa 36 artiklan mukaisesti
delegoituja säädöksiä poikkeuksien myöntämisestä silloin kun ne katsotaan
tarpeellisiksi saatavuuden varmistamiseksi sellaisten kasvin lisäysaineiston, jalostukseen
käytettävien elävien eläinten ja vesiviljelyeläinten nuorten kantojen osalta,
joita voidaan käyttää luonnonmukaisessa tuotannossa. Tämän artiklan nojalla
annettujen delegoitujen säädösten soveltaminen päättyy 31 päivänä joulukuuta
2021.
41 artikla
Asetuksen (EY) N:o 834/2007 33 artiklan
3 kohdan nojalla hyväksyttyihin valvontaviranomaisiin ja tarkastuslaitoksiin
liittyvät siirtymätoimenpiteet
1.           Asetuksen (EY) N:o 834/2007
33 artiklan 3 kohdan nojalla myönnetty valvontaviranomaisten ja
tarkastuslaitosten hyväksyntä lakkaa olemasta voimassa viimeistään [31 päivänä
joulukuuta 2018].
2.           Komissio laatii
täytäntöönpanosäädöksellä luettelon asetuksen (EY) N:o 834/2007 33 artiklan 3
kohdan nojalla hyväksytyistä valvontaviranomaisista ja tarkastuslaitoksista ja
voi muuttaa kyseistä luetteloa täytäntöönpanosäädöksillä. Nämä
täytäntöönpanosäädökset hyväksytään 37 artiklan 2 kohdassa tarkoitettua
tarkastelumenettelyä noudattaen.
3.           Edellä 2 kohdassa tarkoitetun
valvontaviranomaisten ja tarkastuslaitosten luettelon hallinnoimisen
varmistamiseksi siirretään komissiolle valta antaa 36 artiklan mukaisesti
delegoituja säädöksiä, jotka koskevat kyseisiltä valvontaviranomaisilta ja
-elimiltä vaadittavia tietoja, jotka ovat tarpeen komission niiden hyväksyntään
soveltamaa valvontaa sekä komission suorittaman valvonnan toteuttamista varten,
mukaan lukien paikalla tehtävät tarkastukset.
42 artikla
Asetuksen
(EY) N:o 834/2007 33 artiklan 2 kohdan nojalla jätettyjen kolmansien maiden
hakemuksiin liittyvät siirtymätoimenpiteet
1.           Komissio saattaa loppuun
kolmansien maiden asetuksen (EY) N:o 834/2007 33 artiklan 2 kohdan nojalla
jättämien, tämän asetuksen voimaantulopäivänä vireillä olevien hakemusten
tarkastelun. Tällaisten hakemusten tarkasteluun sovelletaan asetusta (EY) N:o
834/2007. 
2.           Edellä 1 kohdassa
tarkoitettujen hakemusten tarkastelun loppuunsaattamisen helpottamiseksi
siirretään komissiolle valta antaa 36 artiklan mukaisesti delegoituja säädöksiä
menettelysäännöistä, jotka ovat tarpeen tarkastelua varten, mukaan lukien
kolmansilta mailta vaaditut tiedot.
43 artikla
Asetuksen
(EY) N:o 834/2007 mukaisesti tuotettujen luonnonmukaisten tuotteiden
varastoihin liittyvät siirtymätoimenpiteet 
Asetuksen (EY) N:o 834/2007 mukaisesti
tuotettuja luonnonmukaisia tuotteita, jotka on saatettu markkinoille ennen 1
päivää heinäkuuta 2017, saa pitää kaupan kyseisen päivämäärä jälkeen, kunnes
varastot loppuvat. 
44 artikla
Asetuksen (EU) N:o […][virallisesta valvonnasta] muuttaminen
Muutetaan asetus
(EU) N:o XXX/XXXX (virallista valvontaa koskeva asetus) seuraavasti:
1.           Korvataan 2 artiklan 38 ja 39
kohta seuraavasti:
"38. ’toimeksiannon saaneella elimellä’
kolmatta osapuolta, jolle toimivaltaiset viranomaiset ovat siirtäneet erityisiä
viralliseen valvontaan kuuluvia tehtäviä tai muita virallisia toimia;
39. ’luonnonmukaisen tuotannon ja
luonnonmukaisesti tuotettujen tuotteiden merkintöjen valvontaviranomaisella’
jäsenvaltion julkista hallinto-organisaatiota, jolle toimivaltaiset
viranomaiset ovat kokonaan tai osittain siirtäneet itselleen kuuluvan
toimivallan 1 artiklan 2 kohdan j alakohdassa tarkoitetun unionin lainsäädännön
soveltamisen osalta, mukaan luettuna tarpeen mukaan jonkin kolmannen maan tai
jossakin kolmannessa maassa toimiva vastaava viranomainen;". 
2.           Muutetaan 3 artikla
seuraavasti:
a) korvataan 3 kohta seuraavasti:
"3. Toimivaltaiset viranomaiset, jotka
vastaavat 1 artiklan 2 kohdan j alakohdassa tarkoitettujen sääntöjen
noudattamisen todentamisesta, voivat siirtää erityisiä viralliseen valvontaan
liittyviä tehtäviä yhdelle tai useammalle luonnonmukaisen tuotannon ja
luonnonmukaisesti tuotettujen tuotteiden merkintöjen valvontaviranomaiselle.
Tällaisissa tapauksissa niiden on annettava kullekin niistä
tunnusnumero.";
b)       korvataan 4 kohdan c alakohta
seuraavasti:
"c) edellä 3 kohdassa tarkoitetut
luonnonmukaisen tuotannon ja luonnonmukaisesti tuotettujen tuotteiden
merkintöjen valvontaviranomaiset;".
3.           Korvataan 23 artikla
seuraavasti:
"23
artikla
Luonnonmukaisesti tuotettuja tuotteita sekä
suojattuja alkuperänimityksiä, suojattuja maantieteellisiä merkintöjä ja aitoja
perinteisiä tuotteita koskevaa toimivaltaisten viranomaisten virallista
valvontaa ja toimintaa koskevat erityiset säännöt
1. Toimivaltaisten viranomaisten on 1 artiklan 2
kohdan j alakohdassa tarkoitettujen sääntöjen osalta toimittava seuraavasti:
a) kun kyseessä on säännösten noudattamatta
jättäminen, joka vaikuttaa tuotteiden luonnonmukaisuuteen missä tahansa
tuotanto-, valmistus-, jakelu- tai vientivaiheessa erityisesti kiellettyjen tai
ei-sallittujen aineiden tai tekniikoiden käytön tai muiden kuin
luonnonmukaisten tuotteiden kanssa sekoittumisen vuoksi, niiden on
varmistettava, ettei missään asianomaisen erän tai tuotantosarjan merkinnöissä
ja mainonnassa viitata luonnonmukaiseen tuotantoon; 
b) kun kyseessä on toistuva tai jatkuva säännösten
noudattamatta jättäminen, niiden on varmistettava, että Euroopan parlamentin ja
neuvoston asetuksen (EU) N:o [luomutuotanto]* 3 artiklan 6 ja 7 kohdassa
määriteltyyn asianomaiseen toimijaan tai toimijaryhmään sovelletaan tämän
kohdan a alakohdassa tarkoitettujen toimenpiteiden lisäksi kieltoa pitää kaupan
tuotteita, joissa viitataan luonnonmukaiseen tuotantoon, ja että näiden
luomusertifikaatti tapauksen mukaan keskeytetään tai peruutetaan. 
2. Siirretään komissiolle valta antaa 139 artiklan
mukaisesti delegoituja säädöksiä säännöistä, jotka koskevat virallisen
valvonnan ja muiden virallisten toimien suorittamista 1 artiklan 2 kohdan
j ja k alakohdassa tarkoitettujen sääntöjen noudattamisen todentamiseksi sekä
tällaisen virallisen valvonnan ja muiden virallisten toimien seurauksena
toteutettavaa toimivaltaisten viranomaisten toimintaa. 
3. Tämän artiklan 2 kohdassa tarkoitetuissa
delegoiduissa säädöksissä vahvistetaan 1 artiklan 2 kohdan j alakohdassa
tarkoitettujen sääntöjen osalta säännöt
a) toimivaltaisten viranomaisten erityisistä
vastuualueista ja tehtävistä 4, 8 ja 9 artiklassa, 10 artiklan 1 kohdassa,
11–13 artiklassa, 34 artiklan 1 ja 2 kohdassa ja 36 artiklassa säädettyjen
vastuualueiden ja tehtävien lisäksi, toimeksiannon saaneiden elinten
hyväksynnän ja valvonnan ollessa kyseessä 25, 26, 28, 29, 30 ja 32 artiklan
lisäksi ja virallista sertifiointia koskevien 85–90 artiklan lisäksi;
b) edellä 8 artiklan 1 kohdassa tarkoitettujen
vaatimusten lisäksi vaatimuksista, jotka koskevat riskinarviointia sekä
virallisen valvonnan ja tarvittaessa näytteenoton tiheyden määrittämistä ottaen
huomioon säännösten noudattamatta jättämisen esiintymisriskin;
c) toimijoita koskevan virallisen valvonnan
suoritustiheydestä sekä siitä, missä tapauksissa ja millä edellytyksin tietyt
tällaiset toimijat on vapautettava tietystä virallisesta valvonnasta;
d) virallisen valvonnan menetelmistä ja
tekniikoista 13 artiklassa ja 33 artiklan 1–5 kohdassa tarkoitettujen
menetelmien ja tekniikoiden lisäksi sekä erityisvaatimuksista sellaisen
virallisen valvonnan suorittamiseksi, jolla pyritään varmistamaan
luonnonmukaisesti tuotettujen tuotteiden jäljitettävyys kaikissa tuotannon,
valmistuksen ja jakelun vaiheissa ja tarjoamaan takeet 1 artiklan 2 kohdan
j alakohdassa tarkoitettujen sääntöjen noudattamisesta;
e) jäljempänä 134 artiklan 2 ja 3 kohdassa
säädettyjen toimien ja toimenpiteiden lisäksi toimista ja toimenpiteistä
epäiltäessä säännösten noudattamatta jättämistä, 135 artiklan 1 kohdan toisessa
alakohdassa tarkoitettujen kriteerien lisäksi tulevista kriteereistä, sekä 135
artiklan 2 kohdassa ja tämän artiklan 1 kohdassa säädettyjen toimenpiteiden
lisänä sovellettavista toimenpiteistä, jos säännöksiä jätetään noudattamatta; 
f) edellä 4 artiklan 1 kohdan f alakohdassa
säädettyjen vaatimusten lisäksi vaatimuksista niiden tilojen ja laitteiden
osalta, jotka ovat tarpeen virallisen valvonnan toteuttamiseksi, sekä 25, 26,
28 ja 29 artiklassa ja 30–32 artiklassa tarkoitettujen edellytysten ja
velvollisuuksien lisänä sovellettavista lisäedellytyksistä ja
-velvollisuuksista viralliseen valvontaan kuuluvien tehtävien ja muiden
virallisten toimien siirtämiseksi toimeksiannon saaneille elimille; 
g) toimivaltaisten viranomaisten,
valvontaviranomaisten ja virallisesta valvonnasta ja muista virallisista
toimista vastaavien toimeksiannon saaneiden elinten 12, 28 ja 31 artiklassa
tarkoitettujen raportointivelvollisuuksien lisänä sovellettavista
raportointivelvollisuuksista;
h) erityiskriteereistä ja -edellytyksistä, jotka
koskevat IV osastossa säädettyjen hallinnollisen avun mekanismien aktivointia
ja toimintaa, mukaan lukien toimivaltaisten viranomaisten,
valvontaviranomaisten ja toimeksiannon saaneiden elinten välinen tietojenvaihto
säännösten noudattamatta jättämisen tapauksista tai sellaisten
todennäköisyydestä.
4. Tämän artiklan 3 kohdassa tarkoitetuissa
delegoiduissa säädöksissä vahvistetaan 1 artiklan 2 kohdan k alakohdassa
tarkoitettujen sääntöjen osalta säännöt
a) edellä 11 ja 13 artiklassa tarkoitettujen
vaatimusten, menetelmien ja tekniikoiden lisäksi vaatimuksista, menetelmistä ja
tekniikoista sellaisen virallisen valvonnan osalta, jota suoritetaan tuotteiden
eritelmiä ja merkintöjä koskevien säännösten noudattamisen todentamiseksi;
b) edellä 13 artiklassa tarkoitettujen menetelmien
ja tekniikoiden lisäksi menetelmistä ja tekniikoista sellaisen virallisen
valvonnan suorittamiseksi, jolla pyritään varmistamaan 1 artiklan 2 kohdan k
alakohdassa tarkoitettujen sääntöjen soveltamisalaan kuuluvien tuotteiden
jäljitettävyys kaikissa tuotannon, valmistuksen ja jakelun vaiheissa ja
tarjoamaan takeet kyseisten sääntöjen noudattamisesta;
c) jäljempänä 108 artiklassa säädettyjen
kriteerien ja sisällön lisäksi erityisistä kriteereistä ja erityisestä
sisällöstä 107 artiklan 1 kohdassa tarkoitetun monivuotisen kansallisen
valvontasuunnitelman olennaisten osien valmistelemiseksi sekä 112 artiklassa
tarkoitetun kertomuksen erityisestä lisäsisällöstä;
d) erityiskriteereistä ja -edellytyksistä IV
osastossa säädettyjen hallinnollisen avun mekanismien aktivoimiseksi;
e) jäljempänä 135 artiklan 2 kohdassa
tarkoitettujen toimenpiteiden lisäksi toteutettavista erityistoimenpiteistä,
kun on kyse säännösten noudattamatta jättämisestä ja vakavasta tai toistuvasta
säännösten noudattamatta jättämisestä.
5. Edellä 3 ja 4 kohdassa tarkoitetuissa
delegoiduissa säädöksissä poiketaan tarvittaessa kyseisissä kohdissa
tarkoitetuista tämän asetuksen säännöksistä.
* EUVL L …, …, s. …”.
4.           Korvataan 128 artiklan 1
kohta seuraavasti:
"1. Komissio voi 1 artiklan 2 kohdassa,
lukuun ottamatta 1 artiklan 2 kohdan d, e, g, h ja j alakohtaa, tarkoitettujen
sääntöjen piiriin kuuluvilla aloilla vahvistaa täytäntöönpanosäädöksillä, että
kolmannessa maassa tai sen alueilla sovellettavat toimenpiteet vastaavat
mainituissa säännöissä vahvistettuja vaatimuksia, seuraavien perusteella: 
a) kyseisen kolmannen maan 124 artiklan 1 kohdan
nojalla toimittamien tietojen perusteellinen tarkastelu;
b) tarvittaessa 119 artiklan 1 kohdan mukaisesti
suoritetun valvonnan tyydyttävä tulos.
Nämä täytäntöönpanosäädökset hyväksytään 141
artiklan 2 kohdassa tarkoitettua tarkastelumenettelyä noudattaen.”
5.           Korvataan 141 artiklan 1
kohta seuraavasti:
"1. Komissiota avustaa asetuksen (EY) N:o
178/2002 58 artiklan 1 kohdalla perustettu pysyvä kasvi-, eläin-, elintarvike-
ja rehukomitea. Tämä komitea on asetuksessa (EU) N:o 182/2011 tarkoitettu
komitea. Tämän asetuksen 1 artiklan 2 kohdan j alakohdan soveltamisalaan
kuuluvien toimenpiteiden osalta komissiota avustaa asetuksen (EU) N:o
[luomutuotanto] 37 artiklan 1 kohdassa perustettu luonnonmukaisen tuotannon
komitea." 
45 artikla
Voimaantulo
ja soveltaminen
Tämä asetus tulee voimaan kolmantena päivänä
sen jälkeen, kun se on julkaistu Euroopan unionin virallisessa lehdessä.
Sitä sovelletaan 1
päivästä heinäkuuta 2017[52].
Tämä asetus on kaikilta osiltaan
velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[…]                                                                […]
Säädökseen liittyvä rahoitusselvitys
1.           PERUSTIEDOT
EHDOTUKSESTA/ALOITTEESTA 
              1.1.    Ehdotuksen/aloitteen nimi 
              1.2.    Toimintalohko(t)
toimintoperusteisessa johtamis- ja budjetointijärjestelmässä (ABM/ABB)
              1.3.    Ehdotuksen/aloitteen
luonne 
              1.4.    Tavoite/tavoitteet

              1.5.    Ehdotuksen/aloitteen
perustelut 
              1.6.    Toiminnan
ja sen rahoitusvaikutusten kesto 
              1.7.    Hallinnointitapa/hallinnointitavat

2.           HALLINNOINTI 
              2.1.    Seuranta-
ja raportointisäännöt 
              2.2.    Hallinnointi-
ja valvontajärjestelmä 
              2.3.    Toimenpiteet
petosten ja sääntöjenvastaisuuksien ehkäisemiseksi 
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
              3.1.    Kyseeseen
tulevat monivuotisen rahoituskehyksen otsakkeet ja menopuolen budjettikohdat 
              3.2.    Arvioidut
vaikutukset menoihin 
              3.2.1. Yhteenveto arvioiduista vaikutuksista menoihin

              3.2.2. Arvioidut
vaikutukset toimintamäärärahoihin 
              3.3.2. Arvioidut
vaikutukset hallintomäärärahoihin
              4.3.2. Yhteensopivuus
nykyisen monivuotisen rahoituskehyksen kanssa
              5.3.2. Ulkopuolisten
tahojen rahoitusosuudet 
              3.3.    Arvioidut vaikutukset tuloihin
SÄÄDÖKSEEN
LIITTYVÄ RAHOITUSSELVITYS
1.           PERUSTIEDOT
EHDOTUKSESTA/ALOITTEESTA 
1.1.        Ehdotuksen/aloitteen nimi 
Euroopan parlamentin ja neuvoston asetus
luonnonmukaisesta tuotannosta, luonnonmukaisten tuotteiden merkinnöistä,
Euroopan parlamentin ja neuvoston asetuksen (EU) N:o XXX/XXX (virallista
valvontaa koskeva asetus) muuttamisesta ja asetuksen (EY) N:o 834/2007
kumoamisesta
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[53] 
1.3.        Ehdotuksen/aloitteen luonne 
¨ Ehdotus/aloite
liittyy uuteen toimeen.

¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen.[54] 
¨ Ehdotus/aloite
liittyy käynnissä olevan toimen jatkamiseen. 
X Ehdotus/aloite liittyy toimeen, joka on
suunnattu uudelleen. 
1.4.        Tavoite/tavoitteet
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus/aloite tukee 
Ehdotuksessa
pyritään siihen, että luonnonmukaista tuotantoa koskevat säännöt tukevat
Eurooppa 2020 -strategian mukaisten älykkään, kestävän ja osallistavan kasvun
poliittisten prioriteettien saavuttamista, erityisesti tietoon ja innovointiin
perustuvan kilpailukykyisen talouden kehittämistä, sosiaalista ja alueellista
yhteenkuuluvuutta lisäävän korkean työllisyyden talouden edistämistä sekä
resurssien tehokkaan käytön ja vähähiiliseen talouteen siirtymisen tukemista.
Erityistavoite (erityistavoitteet) sekä toiminto (toiminnot)
toimintoperusteisessa johtamis- ja budjetointijärjestelmässä 
Ehdotuksen tarkemmat tavoitteet ovat seuraavat:
-
poistetaan esteet unionin luonnonmukaisen tuotannon kehityksen tieltä,
-
varmistetaan viljelijöille ja tuottajille reilu kilpailu ja parannetaan
sisämarkkinoiden toimintaa, 
-
säilytetään tai parannetaan kuluttajien luottamusta luonnonmukaisiin
tuotteisiin. 
Ehdotuksella
edistetään yhteistä maatalouspolitiikkaa koskevien vuosien 2014-2020 yhteisten
seuranta- ja arviointisääntöjen[55]
mukaisesti seuraavia yleisiä tavoitteita: luonnonvarojen kestävän hoidon
varmistaminen ja ilmastotoimet tuottamalla julkishyödykkeitä (lähinnä
ympäristöön liittyviä) ja edistämällä ilmastonmuutoksen hillitsemistä ja
ilmastonmuutokseen sopeutumista sekä elinkelpoinen ruoan tuotanto kuluttajien
odotuksiin vastaamalla ja parantamalla maatalousalan kilpailukykyä ja
lisäämällä maatalousalan osuutta elintarvikeketjussa YMP:n ensimmäisessä
pilarissa. 
Lisäksi
ehdotuksella edistetään yleistä tavoitetta, joka liittyy luonnonvarojen
kestävän hoidon varmistamiseen ja ilmastotoimiin ennallistamalla, säilyttämällä
ja parantamaan ekosysteemejä (prioriteetti 4) YMP:n toisessa pilarissa. 
Ehdotus
liittyy sekä YMP:n ensimmäisessä pilarissa tuettaviin toimenpiteisiin (suorat
tuet ja markkinat) että YMP:n toisessa pilarissa tuettaviin toimenpiteisiin. 
Toiminto
toimintoperusteisessa budjetointijärjestelmässä: 05 04 Maaseudun kehittäminen
(ja 05 02 Maatalousmarkkinoiden interventiot ja 05 03 Suorat tuet).
1.4.2.     Odotettavissa olevat tulokset
ja vaikutukset
Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Kuluttajien lisääntyneen
luottamuksen ansiosta positiivisten markkinanäkymien odotetaan tukevan
luomutuotteiden hintoja ja houkuttelevan alalle uusia toimijoita. 
Sääntöihin
sovellettavien poikkeusten poistamisen odotetaan edistävän luonnonmukaisten
tuotantopanosten, erityisesti siementen, kehittämistä. 
Selkeämmät ja
yksinkertaisemmat tuotantosäännöt tekevät alasta kiinnostavamman.
Reilu kilpailu lisääntyy
erityisesti kun yhdenmukaistaminen etenee, säännöt ovat yksinkertaisemmat ja
selkeämmät ja kolmansien maiden tarkastuslaitosten hyväksynnän suhteen
siirrytään vastaavuusjärjestelmästä säännösten noudattamista koskevaan
järjestelmään. 
Kuluttajien luottamusta
vahvistetaan yhdenmukaisilla tuotantosäännöillä, joissa otetaan huomioon
yhteiskunnan muuttuvat huolenaiheet (eläinten hyvinvointi, jalostajien ja
kauppiaiden ympäristönjärjestelmä, eläinten hyvinvointi). 
Riskiperusteisen lähestymistavan
odotetaan parantavan valvonnan tehokkuutta ja vaikuttavuutta ja edistävän
luotettavamman tuontijärjestelmän kanssa petosten ehkäisyä.
Selvitys siitä,
millaisin indikaattorein ehdotuksen/aloitteen toteuttamista seurataan
Yhteisten seuranta- ja arviointisääntöjen mukaiset
tärkeimmät tulosindikaattorit ovat seuraavat:
- luonnonmukaisen alan osuus käytössä olevasta
maatalousmaasta,
- luonnonmukaisten kotieläinten osuus kaikista
kotieläimistä,
Tärkeimmät tuotosindikaattorit ovat seuraavat:
- luonnonmukainen maa-ala (siirtymävaiheessa oleva ja täysin
siirretty),
- sertifioitujen luomutoimijoiden lukumäärä.
Tämän asetuksen yhteydessä seurataan myös seuraavia
lisäindikaattoreita:
- kotieläimet (luomueläinten ja eläinperäisten
luomutuotteiden lukumäärä), 
- kasvintuotanto ja jalostus (toimijoiden lukumäärä ja
tuotannon arvo/määrä taloudellista toimintaa kohden), 
- käytettyjen ja peruttujen poikkeuksien lukumäärä,
- unionin luomutunnuksen tunnettuus ja luottamus
luomutunnukseen (Eurobarometri-kartoitus). 
1.5.        Ehdotuksen/aloitteen
perustelut 
1.5.1.     Lyhyellä tai pitkällä
aikavälillä täytettävät vaatimukset 
Sääntelykehyksen
yleistavoitetta, joka on luonnonmukaisen tuotannon kestävä kehitys, ei ole
nykyisellään täysin saavutettu. Tämä johtaa siihen, että unionin viljelijät ja
toimijat eivät pysty hyödyntämään kaikkia mahdollisuuksia (luonnonmukainen
pinta-ala on 10 viime vuoden aikana unionissa ainoastaan kaksinkertaistunut,
vaikka markkinat ovat nelinkertaistuneet), minkä lisäksi luomumarkkinoiden laajentuminen
ja luomutuotantoon liittyvät ympäristöhyödyt ovat vaarassa rajoittua. 
Pääasialliset
syyt ovat seuraavat: luonnonmukaisen tuotannon kehitystä unionissa hidastavat
sekä sääntelyyn liittyvät että muunlaiset esteet; kuluttajien luottamus on
vaarassa murentua erityisesti luonnonmukaisen tuotannon sääntöjä vesittävien
lukuisten poikkeuksien vuoksi kuten myös sellaisten petostapausten vuoksi,
joissa on hyödynnetty valvontajärjestelmän ja tuontijärjestelmän puutteita;
unionin ja kolmansien maiden toimijoiden välinen kilpailu on epäreilua;
säännösten rakenteeseen ja täytäntöönpanon valvontaan liittyy ongelmia
erityisesti sisämarkkinoiden toimintaa ajatellen lainsäädännön puutteiden ja
täytäntöönpanossa sovellettavien lähestymistapaerojen vuoksi. 
1.5.2.     EU:n osallistumisesta saatava
lisäarvo
Tällä
ehdotuksella päivitetään nykyistä laatujärjestelmää, joka kuuluu yhteisen
maatalouspolitiikan puitteisiin. 
Maataloustuotteiden
ja elintarvikkeiden tuotanto ja kauppa sisämarkkinoilla sekä sisämarkkinoiden
toiminnan varmistaminen kuuluvat unionin toimivaltaan. Toimivalta jaetaan
molempien kysymysten osalta jäsenvaltioiden kanssa. 
Unionin
laajuinen järjestelmä on 28:aa erillistä järjestelmää tehokkaampi, ja se myös
takaa vahvemman ja johdonmukaisemman kauppapolitiikan suhteessa kansainvälisiin
kauppakumppaneihin erityisesti sen vuoksi, että unionin neuvotteluvoima on
suurempi. 
Euroopan
unionin luomutunnuksen olisi katettava tuotteet, jotka ovat koko unionissa
sovellettavien yhteisten sääntöjen mukaisia.
Yhdenmukaisuutta
kaivataan seuraavilla aloilla: sääntöpoikkeukset ja toimet luonnonmukaisen
tuotannon aitouden säilyttämiseksi, mukaan lukien yhteinen lähestymistapa
havaittaessa luomutuotteissa ei-sallittujen aineiden jäämiä.
1.5.3.     Vastaavista toimista saadut
kokemukset
Luonnonmukaista
maataloutta koskevasta unionin lainsäädännöstä tehtiin ulkopuolinen arviointi
vuonna 2013[56].
Siinä analysoitiin erityisesti tuotantosääntöjen sekä luomutuotteiden
tarkastuksia, tuontia ja merkintöjä koskevien sääntöjen asianmukaisuutta. Arvioinnissa
todettiin, että useimmat luomulainsäädännön säännöistä ovat yleisesti ottaen
riittäviä yleisten tavoitteiden saavuttamiseksi. Siinä myös yksilöitiin eräitä
puutteita ja tehtiin parannusehdotuksia. Kyseiset suositukset on otettu
asianmukaisesti huomioon tässä ehdotuksessa. 
Euroopan
tilintarkastustuomioistuin on tarkastanut neuvoston asetuksessa (EY) N:o
834/2007 säädetyn luomutuotteiden tuotantoa, jalostusta, jakelua ja tuontia
koskevan valvontajärjestelmän tehokkuuden. Tulokset julkaistiin Euroopan
tilintarkastustuomioistuimen erityiskertomuksessa nro 9/2012, ja niissä
yksilöitiin eräitä puutteita ja tehtiin parannusehdotuksia, jotka on otettu
huomioon tässä ehdotuksessa.
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut:
Ehdotus
on uuden YMP:n mukainen: uuden suoria tukia koskevan asetuksen[57] nojalla luomutiloille
voidaan automaattisesti myöntää uutta "vihreää" tukea ja uudessa
maaseudun kehittämisasetuksessa[58]
säädetään luonnonmukaiseen tuotantoon sovellettavista erityistoimenpiteistä.
Ehdotus on myös uuden yhteisen kalastuspolitiikan mukainen. 
Ehdotus
on myös elintarvikkeita ja rehua koskevasta virallisesta valvonnasta annetun
asetusehdotuksen sekä järkevän sääntelyn periaatteiden mukainen. 
1.6.        Toiminnan ja sen
rahoitusvaikutusten kesto 
¨ Ehdotuksen/aloitteen mukaisen toiminnan kesto
on rajattu. 
–     
¨  Ehdotuksen/aloitteen mukainen toiminta alkaa [PP/KK]VVVV ja päättyy
[PP/KK]VVVV. 
–     
¨  Rahoitusvaikutukset alkavat vuonna VVVV ja päättyvät vuonna VVVV. 
X Ehdotuksen/aloitteen mukaisen toiminnan kestoa
ei ole rajattu.
–     
Käynnistysvaihe alkaa vuonna VVVV ja päättyy vuonna
VVVV,
–     
minkä jälkeen toteutus täydessä laajuudessa.
1.7.        Hallinnointitapa/hallinnointitavat[59] 
Suora hallinnointi,
jonka komissio toteuttaa käyttämällä 
–     
X yksiköitään, myös
unionin edustustoissa olevaa henkilöstöään 
–     
¨  toimeenpanovirastoja 
X Hallinnointi yhteistyössä jäsenvaltioiden
kanssa
¨ Välillinen hallinnointi, jossa täytäntöönpanotehtäviä on siirretty:
–     
¨ kolmansille maille tai niiden nimeämille elimille
–     
¨ kansainvälisille järjestöille ja niiden erityisjärjestöille
(tarkennettava)
–     
¨ Euroopan investointipankille tai Euroopan investointirahastolle
–     
¨ varainhoitoasetuksen 208 ja 209 artiklassa tarkoitetuille
elimille
–     
¨ julkisoikeudellisille elimille
–     
¨ sellaisille julkisen palvelun tehtäviä hoitaville
yksityisoikeudellisille elimille, jotka antavat riittävät rahoitustakuut
–     
¨ sellaisille jäsenvaltion yksityisoikeuden mukaisille elimille, joille
on annettu tehtäväksi julkisen ja yksityisen sektorin kumppanuuden
täytäntöönpano ja jotka antavat riittävät rahoitustakuut
–     
¨ henkilöille, joille on annettu tehtäväksi toteuttaa SEU-sopimuksen V
osaston mukaisia yhteisen ulko- ja turvallisuuspolitiikan erityistoimia ja
jotka nimetään asiaa koskevassa perussäädöksessä.
–       Jos käytetään useampaa kuin yhtä
hallinnointitapaa, huomautuksille varatussa kohdassa olisi annettava
lisätietoja.
Huomautukset:
2.           HALLINNOINTI   
2.1.        Seuranta- ja
raportointisäännöt 
Ilmoitetaan
sovellettavat aikavälit ja edellytykset.
Jäsenvaltioiden
on toimitettava komissiolle vuosittain tarvittavat tiedot tämän asetuksen
täytäntöönpanosta ja soveltamisen seurannasta. Lisäksi jäsenvaltioiden on
toimitettava osana virallista valvontaa koskevassa asetuksessa tarkoitettuja
monivuotisia kansallisia valvontasuunnitelmiaan ja vuosikertomuksiaan myös
vuotuiset tiedot tarkastuksista, jotka on tehty luonnonmukaista tuotantoa
koskevien vaatimusten noudattamisen varmistamiseksi. 
Vastaaviksi
hyväksyttyjen kolmansien maiden ja niiden tarkastuselinten tai valvontaviranomaisten,
joiden katsotaan toimivan luonnonmukaisten tuotteiden tuonnissa unioniin
säännösten mukaisesti, on toimitettava komissiolle vuosikertomukset
tarvittavine tietoineen tämän asetuksen mukaisten vaatimusten täytäntöönpanosta.
2.2.        Hallinnointi- ja
valvontajärjestelmä 
2.2.1.     Todetut riskit 
Yleiset
riskit, joita on havaittu liittyvän ehdotuksessa oleviin sääntöihin, eivät
liity EU:n menoihin vaan ehdotuksen vaikuttavuuteen, sillä kyseeseen tulevat
määrät ovat varsin vähäiset:
Yhtenäistetyt
tuotantosäännöt, joiden myötä poikkeuksista luovutaan, voivat alkuvaiheessa
aiheuttaa joillekin toimijoille ongelmia ja hidastaa luomujärjestelmään
liittymistä.
Siirtymävaiheessa,
jonka aikana luomutuotteiden unioniin tuonnissa siirrytään vastaavuudesta säännösten
noudattamista koskevaan järjestelmään, yhtäläiset toimintaedellytykset eivät
ole välttämättä taattuja.
Kun
kaikille toimijoille näiden riskiprofiilista huolimatta vuosittain tehtävät
fyysiset tarkastukset korvataan täysin riskiperusteisella lähestymistavalla,
jotkin sidosryhmät ja/tai jäsenvaltioiden valvontaviranomaiset tai
tarkastuselimet voivat pitää muutosta epätarkoituksenmukaisena.
Riskejä
voi liittyä täytäntöönpanon valvonnan puutteisiin erityisesti, koska
täytäntöönpano on jäsenvaltiossa ja kolmansissa maissa toimivaltaisten
viranomaisten sekä valvontaviranomaisten tai tarkastuslaitoksen vastuulla ja
seurannasta vastaa komissio.
Näiden
riskien minimoimiseksi ehdotuksessa on asianmukaisesti otettu huomioon
asetuksen (EY) N:o 834/2007 täytäntöönpanosta saadut kokemukset, mukaan lukien
tarkastusten tulokset, sidosryhmien panos vaikutusten arvioinnin yhteydessä,
ulkopuolisten tutkimusten suositukset ja ulkopuolinen arviointi. Erityistä
huomiota on kiinnitetty siihen, että täytäntöönpano valvonnan mahdollisten
puutteiden riski saataisiin minimoitua tekemällä säännöistä selkeämpiä,
helpommin hallittavia ja valvottavia.
2.2.2.     Tiedot käyttöön otetusta
sisäisen valvonnan järjestelmästä
Komissio
toteuttaa tästä ehdotuksesta johtuvat menot suoralla hallinnoinnilla unionin
yleiseen talousarvioon sovellettavista varainhoitosäännöistä annetun asetuksen
(EU, Euratom) N:o 966/2012 (varainhoitoasetus) 32 artiklan esitettyjen
periaatteiden mukaisesti.
Kuten
varainhoitoasetuksessa edellytetään, maatalouden ja maaseudun kehittämisen
pääjohtaja on laatinut organisaation rakenteen ja sisäisen valvonnan prosessit,
jotka soveltuvat politiikan ja valvonnan tavoitteiden saavuttamiseen komission
hyväksymisen sisäisen valvonnan standardien mukaisesti ja ottaen huomioon siihen
ympäristöön liittyvät riskit, joissa politiikkaa toteutetaan. 
2.2.3.     Arvio tarkastusten
kustannustehokkuudesta ja odotettavissa olevasta virheriskin tasosta 
Ehdotuksesta
johtuvat menot eivät johda Euroopan maaseudun kehittämisen maatalousrahaston (maatalousrahaston)
virhetason kasvuun, koska kyseeseen tulevat määrät ovat varsin vähäiset.
2.3.        Toimenpiteet petosten ja
sääntöjenvastaisuuksien ehkäisemiseksi 
Ilmoitetaan käytössä olevat ja suunnitellut
torjunta- ja suojatoimenpiteet
Komissio
toteuttaa asianmukaiset toimenpiteet varmistaakseen, että kun tämän asetuksen
mukaisesti rahoitettuja toimia pannaan täytäntöön, unionin taloudelliset edut
suojataan soveltamalla ehkäiseviä toimenpiteitä petoksia, lahjontaa tai muuta
laitonta toimintaa vastaan tehokkailla tarkastuksilla ja, jos
säännönvastaisuuksia havaitaan, perimällä virheellisesti maksetut summat
takaisin ja tarpeen mukaan soveltamalla tehokkaita, oikeasuhteisia ja
varoittavia seuraamuksia Euroopan unionin toiminnasta tehdyn sopimuksen 325
artiklan, Euroopan yhteisöjen taloudellisten etujen suojaamisesta annetun
neuvoston asetuksen (EY, Euratom) N:o 2988/95 ja unionin yleiseen talousarvioon
sovellettavan varainhoitoasetuksen IV osaston mukaisesti. Komissiolla tai sen
edustajilla ja tilintarkastustuomioistuimella on valtuudet tarkastaa kaikki
unionilta varoja saaneet toimeksisaajat ja alihankkijat joko asiakirjojen
perusteella tai paikalla tehtävin tarkastuksin.
OLAF
voi 11 päivänä marraskuuta 1996 annetussa neuvoston asetuksessa (Euratom, EY)
N:o 2185/96 säädettyjen menettelyjen mukaisesti tehdä niihin talouden
toimijoihin kohdistuvia paikalla suoritettavia todentamisia ja tarkastuksia,
joille on suoraan tai välillisesti myönnetty asianomaista rahoitusta. Asetuksen
täytäntöönpanosta johtuvissa päätöksissä ja sopimuksissa määrätään erikseen
komission, OLAF mukaan luettuna, ja tilintarkastustuomioistuimen valtuudesta
tehdä tarkastuksia, paikalla tehtäviä tarkastuksia ja todentamisia.
3.           EHDOTUKSEN/ALOITTEEN
ARVIOIDUT RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat 
·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä.
 Moni­vuotisen rahoitus­kehyksen otsake || Budjettikohta || Menolaji || Rahoitusosuudet 
 Numero […]Otsake………………………………………...……….] || JM/EI-JM ([60])   || EFTA-mailta[61]   || Ehdokas­mailta[62]   || Kolman­silta mailta || Varainhoito­asetuksen 21 artiklan 2 kohdan b alakohdassa tarkoitetut rahoitusosuudet 
 2 || 05 04 60 02 Operatiivinen tekninen apu || JM || /EI || /EI || EI || EI 
3.2.        Arvioidut vaikutukset
menoihin 
3.2.1.     Yhteenveto arvioiduista
vaikutuksista menoihin 
milj. euroa
 Monivuotisen rahoituskehyksen otsake || 2 || Kestävä kasvu: luonnonvarat 
 Pääosasto: AGRI ||   ||   || 2015 || 2016 || 2017 || 2018 || 2019 || 2020 || YHTEENSÄ 
  Toimintamäärärahat ||   ||   ||   ||   ||   ||   ||   
 05 04 60 02 Operatiivinen tekninen apu *   || Sitoumukset || (1) || 0,800 || 0,230 || 0,170 || 0,170 || 0,170 || 0,170 || 1,710 
 Maksut || (2) || 0,800 || 0,230 || 0,170 || 0,170 || 0,170 || 0,170 || 1,710 
 Tiettyjen ohjelmien määrärahoista katettavat hallintomäärärahat[63] ||   ||   ||   ||   ||   ||   ||   
   ||   || (3) ||   ||   ||   ||   ||     ||     ||   
 AGRI-pääosaston määrärahat ** YHTEENSÄ || Sitoumukset || =1+1a +3 || 0,800 || 0,230 || 0,170 || 0,170 || 0,170 || 0,170 || 1,710 
 Maksut || =2+2a +3 || 0,800 || 0,230 || 0,170 || 0,170 || 0,170 || 0,170 || 1,710 
* Luomutuotteiden tuontia valvotaan nykyisellään TRACES-järjestelmän avulla,
joka rahoitetaan osittain tästä kohdasta, eikä tähän toimenpiteeseen liittyvien
tarpeiden ennakoida lisääntyvän ehdotuksen myötä. Tuontiin jo nykyisin
liittyvän välineen lisäksi asetuksessa säädetään, että kaikella EU:ssa
markkinoille saatettavalla luonnonmukaisella tuotannolla on oltava
e-sertifikaatti. Tämän vuoksi on tarpeen laajentaa tuonnin e-sertifikaatin
soveltamisala kattamaan tuotteet unionin sisällä. TRACES-järjestelmään on
kehitettävä tietotekninen väline, jonka kustannukseksi arvioidaan 500 000
euroa. Se on tarpeen, jotta komission ehdotuksen 23 artiklassa esitetyn unionin
sisäiseen luomutuotantoon sovellettavan e-sertifikaatin voidaan varmistaa
olevan toimintakuntoinen 1. tammikuuta 2016 alkaen. Ylläpitokustannuksiksi
arvioidaan 110 000 euroa vuodessa.
* Lisäksi
ehdotuksen 10 artiklassa säädetään luonnonmukaisten siementen tietokannan
yhdenmukaistamisesta. Unionin arviolta 300 000 euron tekninen apu rahoitetaan
erillisen siementietokannan perustamiseksi tästä kohdasta TRACESin
ulkopuolella. Ensimmäisen ylläpitovuoden kustannuksiksi arvioidaan 120 000
euroa, seuraavina vuosina 60 000 euroa.
   ||   ||   || 2015 || 2016 || 2017 || 2018 || 2019 || 2020 || Yhteensä 
  Toimintamäärärahat YHTEENSÄ || Sitoumukset || (4) || 0,800 || 0,230 || 0,170 || 0,170 || 0,170 || 0,170 || 1,710 
 Maksut || (5) || 0,800 || 0,230 || 0,170 || 0,170 || 0,170 || 0,170 || 1,710 
  Tiettyjen ohjelmien määrärahoista katettavat hallintomäärärahat YHTEENSÄ || (6) ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 2 kuuluvat määrärahat YHTEENSÄ || Sitoumukset || =4+ 6 || 0,800 || 0,230 || 0,170 || 0,170 || 0,170 || 0,170 || 1,710 
 Maksut || =5+ 6 || 0,800 || 0,230 || 0,170 || 0,170 || 0,170 || 0,170 || 1,710 
** Tietotekninen väline rahoitetaan komission teknisellä avulla Euroopan
maaseudun kehittämisen maatalousrahaston (maaseuturahasto) tuesta maaseudun
kehittämiseen ja neuvoston asetuksen (EY) N:o 1698/2005 kumoamisesta annetun
Euroopan parlamentin ja neuvoston asetuksen (EU) N:o 1305/2013 58 artiklan 2
kohdan mukaisesti. Kyseiset määrät on jo huomioitu vuosien 2014–2020
monivuotisessa rahoituskehyksessä.
 Monivuotisen rahoituskehyksen otsake || 5 || Hallinto 
milj. euroa
   ||   ||   ||  2015 || 2016 || 2017 || 2018 || 2019 || 2020 || YHTEENSÄ 
 Pääosasto: AGRI || 
  Henkilöresurssit || - || - || - || - || - || - || - 
  Muut hallintomenot || 0,127 || 0,127 || 0,055 || 0,055 || 0,055 || 0,055 || 0,474 
 AGRI-pääosasto YHTEENSÄ || Määrärahat || 0,127 || 0,127 || 0,055 || 0,055 || 0,055 || 0,055 || 0,474 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0,127 || 0,127 || 0,055 || 0,055 || 0,055 || 0,055 || 0,474 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0,127 || 0,127 || 0,055 || 0,055 || 0,055 || 0,055 || 0,474 
milj. euroa
   ||   ||   || 2015 || 2016 || 2017 || 2018 || 2019 || 2020 || YHTEENSÄ 
 Monivuotisen rahoituskehyksen OTSAKKEESEEN 1–5 kuuluvat määrärahat YHTEENSÄ || Sitoumukset || 0,927 || 0,357 || 0,225 || 0,225 || 0,225 || 0,225 || 2.184 
 Maksut || 0,927 || 0,357 || 0,225 || 0,225 || 0,225 || 0,225 || 2.184 
3.2.2.     Arvioidut vaikutukset
toimintamäärärahoihin 
–     
¨  Ehdotus/aloite ei edellytä toimintamäärärahoja 
–     
¨  Ehdotus/aloite edellyttää toimintamäärärahoja seuraavasti:
Maksusitoumusmäärärahoina, milj. euroa 
 Tavoitteet ja tulokset ||   ||   || 2016 || 2017 || 2018 || 2019 || 2020 || YHTEENSÄ 
 TUOTOKSET ||   
 Tyyppi[64]   || Keskim. kustan­nukset || Lkm || Kus­tannus || Lkm || Kus­tannus || Lkm || Kus­tannus || Lkm || Kus­tannus || Lkm || Kus­tannus || Lkm || Kustan­nus 
 ERITYISTAVOITE[65] ||  Luoda edellytykset luonnonvarojen kestävälle hoidolle tukemalla resurssien tehokasta käyttöä ja vähähiiliseen talouteen siirtymistä ||   
 Tuotos || Luonnonmukaisessa tuotannossa oleva ala (hehtaarien lkm) ||   ||   ||   ||   ||   ||   ||   ||   ||   ||   ||   ||   ||   
 Tuotos || Siirtymävaiheessa oleva ala (hehtaarien lkm) ||   ||   ||   ||   ||   ||   ||   ||   ||   ||   ||   ||   ||   
 Tuotos || Sertifioitujen luomutoimijoiden lukumäärä ||   ||   ||   ||   ||   ||   ||   ||   ||   ||   ||   ||   ||   
 Tuotos || Sertifioitujen luomutuottajien lukumäärä ||   ||   ||   ||   ||   ||   ||   ||   ||   ||   ||   ||   ||   
 KUSTANNUKSET YHTEENSÄ ||   ||   ||   ||   ||   ||   ||   ||   ||   ||   ||   ||   
3.2.3.     Arvioidut vaikutukset
hallintomäärärahoihin
3.2.3.1.  Yhteenveto
–     
¨  Ehdotus/aloite ei edellytä hallintomäärärahoja 
–     
x   Ehdotus/aloite edellyttää hallintomäärärahoja
seuraavasti:
milj. euroa (kolmen desimaalin tarkkuudella)
   || 2015 || 2016 || 2017 || 2018 || 2019 || 2020 || TOTAL 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ ||   ||   ||   ||   ||   ||   ||   
 Henkilöresurssit || - || - || - || - || - || - || - 
 Muut hallintomenot   || 0,127 || 0,127 || 0,055 || 0,055 || 0,055 || 0,055 || 0,474 
 Monivuotisen rahoituskehyksen OTSAKE 5, välisumma || 0,127 || 0,127 || 0,055 || 0,055 || 0,055 || 0,055 || 0,474 
 Monivuotisen rahoituskehyksen OTSAKKEESEEN 5[66] sisältymättömät ||   ||   ||   ||   ||   ||   ||   
 Henkilöresurssit ||   ||   ||   ||   ||   ||   ||   
 Muut hallintomenot ||   ||   ||   ||   ||   ||   ||   
 Monivuotisen rahoituskehyksen OTSAKKEESEEN 5 sisältymättömät, välisumma || 0,127 || 0,127 || 0,055 || 0,055 || 0,055 || 0,055 || 0,474 
 YHTEENSÄ || 0,127 || 0,127 || 0,055 || 0,055 || 0,055 || 0,055 || 0,474 
Henkilöresursseja koskeva
määrärahatarve katetaan toimen hallinnointiin jo osoitetuilla pääosaston
määrärahoilla ja/tai pääosastossa toteutettujen uudelleenjärjestelyjen
tuloksena saaduilla määrärahoilla sekä tarvittaessa sellaisilla
lisäresursseilla, jotka toimea hallinnoiva pääosasto voi saada käyttöönsä
vuotuisessa määrärahojen jakomenettelyssä talousarvion rajoitukset huomioon
ottaen.
3.2.3.2.   Henkilöresurssien arvioitu tarve 
–     
¨  Ehdotus/aloite ei edellytä henkilöresursseja. 
–     
X  Ehdotus/aloite edellyttää henkilöresursseja
seuraavasti:
Arvio kokoaikaiseksi henkilöstöksi muutettuna 
   || 2015 || 2016 || 2017 || 2018 || 2019 || 2020 
 XX 01 01 01 (päätoimipaikka ja komission edustustot) || 18 || 18 || 18 || 18 || 18 || 18 
 XX 01 01 02 (edustustot EU:n ulkopuolella) ||   ||   ||   ||   ||   ||   
 XX 01 05 01 (epäsuora tutkimustoiminta) ||   ||   ||   ||   ||   ||   
 10 01 05 01 (suora tutkimustoiminta) ||   ||   ||   ||   ||   ||   
 XX 01 02 01 (kokonaismäärärahoista katettavat sopimussuhteiset toimihenkilöt, kansalliset asiantuntijat ja vuokrahenkilöstö) || 3 || 3 || 3 || 3 || 3 || 3 
 XX 01 02 02 (sopimussuhteiset ja paikalliset toimihenkilöt, kansalliset asiantuntijat, vuokrahenkilöstö ja nuoremmat asiantuntijat EU:n ulkopuolisissa edustustoissa) ||   ||   ||   ||   ||   ||   
 XX 01 04 yy   || - päätoimipaikassa   ||   ||   ||   ||   ||   ||   
 - EU:n ulkop. edustustoissa ||   ||   ||   ||   ||   ||   
 XX 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) ||   ||   ||   ||   ||   ||   
 10 01 05 02 (suora tutkimustoiminta: sopimussuhteiset toimihenkilöt, kansalliset asiantuntijat ja vuokrahenkilöstö) ||   ||   ||   ||   ||   ||   
 Muu budjettikohta (mikä?) ||   ||   ||   ||   ||   ||   
 YHTEENSÄ (*) || 21 || 21 || 21 || 21 || 21 || 21 
XX viittaa kyseessä
olevaan toimintalohkoon eli talousarvion osastoon..
Henkilöresurssien tarve
katetaan toimen hallinnointiin jo osoitetulla pääosaston henkilöstöllä ja/tai
pääosastossa toteutettujen henkilöstön uudelleenjärjestelyjen tuloksena
saadulla henkilöstöllä sekä tarvittaessa sellaisilla lisäresursseilla, jotka
toimea hallinnoiva pääosasto voi saada käyttöönsä vuotuisessa määrärahojen
jakomenettelyssä talousarvion puitteissa.
Kuvaus henkilöstön
tehtävistä:
 Virkamiehet ja väliaikaiset toimihenkilöt || Toimintalinjojen kehittäminen Toimintalinjojen täytäntöönpano Suunnittelu, ohjelmointi, seuranta ja valvonta Suhteet jäsenvaltioihin ja sidosryhmiin Neuvottelut kolmansien maiden kanssa ja komission edustaminen Suhteet muihin unionin toimielimiin ja elimiin 
 Ulkopuolinen henkilöstö || Toimintalinjan täytäntöönpanossa ja seurannassa avustaminen sekä yhteydenpito jäsenvaltioihin ja sidosryhmiin 
3.2.4.     Yhteensopivuus nykyisen
monivuotisen rahoituskehyksen kanssa 
–     
X  Ehdotus/aloite on
nykyisen monivuotisen rahoituskehyksen mukainen.
–     
¨  Ehdotus/aloite edellyttää monivuotisen rahoituskehyksen asianomaisen
otsakkeen rahoitussuunnitelman muuttamista.
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista.
3.2.5.     Ulkopuolisten tahojen
rahoitusosuudet 
–     
X Ehdotuksen/aloitteen
rahoittamiseen ei osallistu ulkopuolisia tahoja. 
–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
3.3.        Arvioidut vaikutukset
tuloihin 
–     
X  Ehdotuksella/aloitteella
ei ole vaikutuksia tuloihin.
–     
¨  Ehdotuksella/aloitteella on vaikutuksia tuloihin seuraavasti:
–              
¨  vaikutukset omiin varoihin 
–              
¨  vaikutukset sekalaisiin tuloihin
[1]               Neuvoston asetus (EY) N:o 834/2007, annettu 28
päivänä kesäkuuta 2007, luonnonmukaisesta tuotannosta ja luonnonmukaisesti
tuotettujen tuotteiden merkinnöistä sekä asetuksen (ETY) N:o 2092/91
kumoamisesta (EUVL L 189, 20.7.2007, s. 1).
[2]               COM (2012) 212 lopullinen, annettu 11 päivänä toukokuuta
2012, komission kertomus Euroopan parlamentille ja neuvostolle
luonnonmukaisesta tuotannosta ja luonnonmukaisesti tuotettujen tuotteiden
merkinnöistä annetun neuvoston asetuksen (EY) N:o 834/2007 soveltamisesta.
[3]               8906/13 AGRILEG 56 – Luonnonmukainen maatalous:
Sääntelypuitteiden soveltaminen ja alan kehittäminen.
[4]               Komission tiedonanto EU:n sääntelyn tilasta, 12.12.2012
– COM(2012)746.
[5]               Euroopan
parlamentin ja neuvoston asetus (EY) N:o 882/2004, annettu 29 päivänä
huhtikuuta 2004, rehu- ja elintarvikelainsäädännön sekä eläinten terveyttä ja
hyvinvointia koskevien sääntöjen mukaisuuden varmistamiseksi suoritetusta
virallisesta valvonnasta (EUVL L 165, 30.4.2004, s. 1). 
[6]               Euroopan parlamentin ja neuvoston asetus (EU) N:o
1307/2013, annettu 17 päivänä joulukuuta 2013, yhteisen maatalouspolitiikan
tukijärjestelmissä viljelijöille myönnettäviä suoria tukia koskevista
säännöistä ja neuvoston asetuksen (EY) N:o 637/2008 ja neuvoston asetuksen
(EY) N:o 73/2009 kumoamisesta (EUVL L 347, 20.12.2013, s. 608). Euroopan
parlamentin ja neuvoston asetus (EU) N:o 1308/2013, annettu 17 päivänä
joulukuuta 2013, maataloustuotteiden yhteisestä markkinajärjestelystä ja
neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja
(EY) N:o 1234/2007 kumoamisesta (EUVL L 347, 20.12.2013, s. 671). Euroopan
parlamentin ja neuvoston asetus (EU) N:o 1305/2013, annettu 17 päivänä
joulukuuta 2013, Euroopan maaseudun kehittämisen maatalousrahaston
(maaseuturahasto) tuesta maaseudun kehittämiseen ja neuvoston asetuksen (EY)
N:o 1698/2005 kumoamisesta (EUVL L 347, 20.12.2013, s. 487). Euroopan
parlamentin ja neuvoston asetus (EU) N:o 1306/2013, annettu 17 päivänä
joulukuuta 2013, yhteisen maatalouspolitiikan rahoituksesta, hallinnoinnista ja
seurannasta ja neuvoston asetusten (ETY) N:o 352/78, (EY) N:o 165/94,
(EY) N:o 2799/98, (EY) N:o 814/2000, (EY) N:o 1290/2005 ja (EY)
N:o 485/2008 kumoamisesta (EUVL L 347, 20.12.2013, s. 549). 
[7]               Ehdotus Euroopan parlamentin ja neuvoston asetukseksi
virallisesta valvonnasta ja muista virallisista toimista, jotka suoritetaan
elintarvike- ja rehulainsäädännön ja eläinten terveyttä ja hyvinvointia,
kasvien terveyttä, kasvien lisäysaineistoa ja kasvinsuojeluaineita koskevien
sääntöjen soveltamisen varmistamiseksi, sekä asetusten (EY) N:o 999/2001, (EY)
N:o 1829/2003, (EY) N:o 1831/2003, (EY) N:o 1/2005, (EY) N:o 396/2005, (EY) N:o
834/2007, (EY) N:o 1099/2009, (EY) N:o 1069/2009, (EY) N:o 1107/2009, (EU) N:o
1151/2012 ja (EU) N:o [….]/2013 [Office of Publications, please insert number
of Regulation laying down provisions for the management of expenditure relating
to the food chain, animal health and animal welfare, and relating to plant
health and plant reproductive material] ja direktiivien 98/58/EY, 1999/74/EY,
2007/43/EY, 2008/119/EY, 2008/120/EY ja 2009/128/EY muuttamisesta (virallista
valvontaa koskeva asetus), COM(2013)265 final, 6.5.2013.
[8]               Euroopan parlamentin ja neuvoston asetus (EU) N:o
1151/2012, annettu 21 päivänä marraskuuta 2012, maataloustuotteiden ja
elintarvikkeiden laatujärjestelmistä (EUVL L 343, 14.12.2012, s. 1).
[9]               EUVL C , , s. .
[10]             EUVL C , , s. .
[11]             KOM(2009) 234 lopullinen.
[12]             Euroopan parlamentin ja neuvoston asetus (EU) N:o
1151/2012, annettu 21 päivänä marraskuuta 2012, maataloustuotteiden ja
elintarvikkeiden laatujärjestelmistä (EUVL L 343, 14.12.2012, s. 1).
[13]             Euroopan parlamentin ja neuvoston asetus (EU) N:o
228/2013, annettu 13 päivänä maaliskuuta 2013, Egeanmeren pienten saarten
hyväksi toteutettavista maatalousalan erityistoimenpiteistä ja neuvoston
asetuksen (EY) N:o 247/2006 kumoamisesta (EUVL L 78, 20.3.2013, s. 23).
[14]             Euroopan parlamentin ja neuvoston asetus (EU) N:o
1307/2013, annettu 17 päivänä joulukuuta 2013, yhteisen maatalouspolitiikan
tukijärjestelmissä viljelijöille myönnettäviä suoria tukia koskevista
säännöistä ja neuvoston asetuksen (EY) N:o 637/2008 ja neuvoston asetuksen
(EY) N:o 73/2009 kumoamisesta (EUVL L 347, 20.12.2013, s. 608).
[15]             Euroopan parlamentin ja neuvoston asetus (EU) N:o
1305/2013, annettu 17 päivänä joulukuuta 2013, Euroopan maaseudun kehittämisen
maatalousrahaston (maaseuturahasto) tuesta maaseudun kehittämiseen ja neuvoston
asetuksen (EY) N:o 1698/2005 kumoamisesta (EUVL L 347, 20.12.2013, s.
487).
[16]             KOM(2011) 244 lopullinen "Luonnonpääoma elämämme
turvaajana: luonnon monimuotoisuutta koskeva EU:n strategia vuoteen
2020"’.
[17]             SWD(2013) 155 final "Vihreä infrastruktuuri (GI) –
Euroopan luonnonpääoman parantaminen.
[18]             KOM(2006) 231 lopullinen "Maaperän suojelua koskeva
teemakohtainen strategia".
[19]             Euroopan parlamentin ja neuvoston direktiivi 2009/147/EY,
annettu 30 päivänä marraskuuta 2009, luonnonvaraisten lintujen suojelusta (EUVL
L 20, 26.1.2010, s. 7).
[20]             Neuvoston direktiivi 92/43/ETY, annettu 21 päivänä
toukokuuta 1992, luontotyyppien sekä luonnonvaraisen eläimistön ja kasviston
suojelusta (EYVL L 206, 22.7.1992, s. 7).
[21]             Neuvoston direktiivi 91/676/ETY, annettu 12 päivänä
joulukuuta 1991, vesien suojelemisesta maataloudesta peräisin olevien
nitraattien aiheuttamalta pilaantumiselta (EYVL L 375, 31.12.1991, s. 1).
[22]             Euroopan parlamentin ja neuvoston direktiivi 2000/60/EY,
annettu 23 päivänä lokakuuta 2000, yhteisön vesipolitiikan puitteista (EYVL L
327, 22.12.2000, s. 1).
[23]             Euroopan parlamentin ja neuvoston direktiivi 2001/81/EY,
annettu 23 päivänä lokakuuta 2001, tiettyjen ilman epäpuhtauksien kansallisista
päästörajoista (EYVL L 309, 27.11.2001, s. 22).
[24]             Euroopan parlamentin ja neuvoston direktiivi 2009/18/EY,
annettu 21 päivänä lokakuuta 2009, yhteisön politiikan puitteista
torjunta-aineiden kestävän käytön aikaansaamiseksi (EUVL L 309, 24.11.2009, s.
71).
[25]             KOM(2010) 2020 lopullinen.
[26]             Neuvoston asetus (EY) N:o 834/2007, annettu 28 päivänä
kesäkuuta 2007, luonnonmukaisesta tuotannosta ja luonnonmukaisesti tuotettujen
tuotteiden merkinnöistä sekä asetuksen (ETY) N:o 2092/91 kumoamisesta (EUVL L
189, 20.7.2007, s. 1).
[27]             Komission suositus 2003/361/EY, annettu 6 päivänä
toukokuuta 2003, mikroyritysten sekä pienten ja keskisuurten yritysten
määritelmästä (EUVL L 124, 20.5.2003, s. 36).
[28]             Euroopan parlamentin ja neuvoston asetus (EY) N:o
1107/2009, annettu 21 päivänä lokakuuta 2009, kasvinsuojeluaineiden
markkinoille saattamisesta sekä neuvoston direktiivien 79/117/ETY ja 91/414/ETY
kumoamisesta (EUVL L 309, 24.11.2009, s. 1).
[29]             KOM(2013) 229, 29.4.2013.
[30]             Komission asetus (EY) N:o 889/2008, annettu 5 päivänä
syyskuuta 2008, luonnonmukaisesta tuotannosta ja luonnonmukaisesti tuotettujen
tuotteiden merkinnöistä annetun neuvoston asetuksen (EY) N:o 834/2007
soveltamista koskevista yksityiskohtaisista säännöistä luonnonmukaisen
tuotannon, merkintöjen ja valvonnan osalta (EUVL L 250, 18.9.2008, s. 1).
[31]             Komission direktiivi 2006/125/EY, annettu 5 päivänä
joulukuuta 2006, imeväisille ja pikkulapsille tarkoitetuista viljapohjaisista
valmisruoista ja muista lastenruoista (EUVL L 339, 6.12.2006, s. 16).
[32]             Euroopan parlamentin ja neuvoston asetus (EU)
N:o 1169/2011, annettu 25 päivänä lokakuuta 2011, elintarviketietojen
antamisesta kuluttajille, Euroopan parlamentin ja neuvoston asetusten (EY)
N:o 1924/2006 ja (EY) N:o 1925/2006 muuttamisesta sekä komission
direktiivin 87/250/ETY, neuvoston direktiivin 90/496/ETY, komission direktiivin
1999/10/EY, Euroopan parlamentin ja neuvoston direktiivin 2000/13/EY, komission
direktiivien 2002/67/EY ja 2008/5/EY sekä komission asetuksen (EY)
N:o 608/2004 kumoamisesta (EUVL L 304, 22.11.2011, s. 18).
[33]             Euroopan parlamentin ja neuvoston asetus (EU) N:o XX/XXX,
annettu [...], virallisesta valvonnasta ja muista virallisista toimista, jotka
suoritetaan elintarvike- ja rehulainsäädännön ja eläinten terveyttä ja
hyvinvointia, kasvien terveyttä, kasvien lisäysaineistoa ja kasvinsuojeluaineita
koskevien sääntöjen soveltamisen varmistamiseksi, sekä asetusten (EY) N:o
999/2001, (EY) N:o 1829/2003, (EY) N:o 1831/2003, (EY) N:o 1/2005, (EY) N:o
396/2005, (EY) N:o 834/2007, (EY) N:o 1099/2009, (EY) N:o 1069/2009, (EY) N:o
1107/2009, (EU) N:o 1151/2012 ja (EU) N:o [….]/2013 [Office of Publications,
please insert number of Regulation laying down provisions for the management of
expenditure relating to the food chain, animal health and animal welfare, and
relating to plant health and plant reproductive material] ja direktiivien
98/58/EY, 1999/74/EY, 2007/43/EY, 2008/119/EY, 2008/120/EY ja 2009/128/EY
muuttamisesta (virallista valvontaa koskeva asetus) (EUVL L ...).
[34]             Euroopan parlamentin ja neuvoston
asetus (EU) N:o 182/2011, annettu 16 päivänä helmikuuta 2011, yleisistä
säännöistä ja periaatteista, joiden mukaisesti jäsenvaltiot valvovat komission
täytäntöönpanovallan käyttöä (EUVL L 55, 28.2.2011, s. 13).
[35]             Euroopan parlamentin ja neuvoston asetus (EU) N:o
1169/2011, annettu 25 päivänä lokakuuta 2011, elintarviketietojen antamisesta
kuluttajille, Euroopan parlamentin ja neuvoston asetusten (EY) N:o 1924/2006 ja
(EY) N:o 1925/2006 muuttamisesta sekä komission direktiivin 87/250/ETY,
neuvoston direktiivin 90/496/ETY, komission direktiivin 1999/10/EY, Euroopan
parlamentin ja neuvoston direktiivin 2000/13/EY, komission direktiivien
2002/67/EY ja 2008/5/EY sekä komission asetuksen (EY) N:o 608/2004 kumoamisesta
(EUVL L 304, 22.11.2011, s. 18). 
[36]             [full title] (EUVL L,…).
[37]             [full title] (EUVL L,…).
[38]             Euroopan parlamentin ja neuvoston asetus (EU) N:o
1308/2013, annettu 17 päivänä joulukuuta 2013, maataloustuotteiden yhteisestä
markkinajärjestelystä ja neuvoston asetusten (ETY) N:o 922/922, (ETY) N:o
234/79, (EY) N:o 1037/2001 ja (EY) N:o 1234/2007 kumoamisesta (EUVL L 347,
20.12.2013, s. 671).
[39]             Euroopan parlamentin ja neuvoston asetus (EU) N:o
1380/2013, annettu 11 päivänä joulukuuta 2013, yhteisestä kalastuspolitiikasta,
neuvoston asetusten (EY) N:o 1954/2003 ja (EY) N:o 1224/2009 muuttamisesta sekä
neuvoston asetusten (EY) N:o 2371/2002 ja (EY) N:o 639/2004 ja neuvoston
päätöksen 2004/585/EY kumoamisesta (EUVL L 354, 28.12.2013, s. 22). 
[40]             Euroopan parlamentin ja neuvoston direktiivi 2001/82/EY,
annettu 6 päivänä marraskuuta 2001, eläinlääkkeitä koskevista yhteisön
säännöistä (EYVL L 311, 28.11.2001, s. 1).
[41]             Euroopan parlamentin ja neuvoston asetus (EY) N:o
178/2002, annettu 28 päivänä tammikuuta 2002, elintarvikelainsäädäntöä
koskevista yleisistä periaatteista ja vaatimuksista, Euroopan elintarviketurvallisuusviranomaisen
perustamisesta sekä elintarvikkeiden turvallisuuteen liittyvistä menettelyistä
(EYVL L 31, 1.2.2002, s. 1).
[42]             Euroopan parlamentin ja neuvoston asetus (EY) N:o
767/2009, annettu 13 päivänä heinäkuuta 2009, rehun markkinoille saattamisesta
ja käytöstä, Euroopan parlamentin ja neuvoston asetuksen (EY) N:o 1831/2003
muuttamisesta sekä neuvoston direktiivin 79/373/ETY, komission direktiivin
80/511/ETY, neuvoston direktiivien 82/471/ETY, 83/228/ETY, 93/74/ETY, 93/113/EY
ja 96/25/EY ja komission päätöksen 2004/217/EY kumoamisesta (EUVL L 229,
1.9.2009, s. 1).
[43]             Euroopan parlamentin ja neuvoston direktiivi 2001/18/EY,
annettu 12 päivänä maaliskuuta 2001, geneettisesti muunnettujen organismien
tarkoituksellisesta levittämisestä ympäristöön ja neuvoston direktiivin
90/220/ETY kumoamisesta (EYVL L 106, 17.4.2001, s. 1). 
[44]             Euroopan parlamentin ja neuvoston asetus (EY) N:o
1333/2008, annettu 16 päivänä joulukuuta 2008, elintarvikelisäaineista (EUVL L
354, 31.12.2008, s. 16).
[45]             Euroopan parlamentin ja neuvoston asetus (EY)
N:o 1831/2003, annettu 22 päivänä syyskuuta 2003, eläinten
ruokinnassa käytettävistä lisäaineista (EUVL L 268, 18.10.2003,
s. 29).
[46]             Euroopan parlamentin ja neuvoston asetus (EY) N:o
1332/2008, annettu 16 päivänä joulukuuta 2008, elintarvike-entsyymeistä sekä
neuvoston direktiivin 83/417/ETY, neuvoston asetuksen (EY) N:o 1493/1999,
direktiivin 2000/13/EY, neuvoston direktiivin 2001/112/EY ja asetuksen (EY) N:o
258/97 muuttamisesta (EUVL L 354, 31.12.2008, s. 7).
[47]             Neuvoston direktiivi 96/29/Euratom, annettu 13 päivänä
toukokuuta 1996, perusnormien vahvistamisesta työntekijöiden ja väestön
terveyden suojelemiseksi ionisoivasta säteilystä aiheutuvilta vaaroilta (EYVL L
159, 29.6.1996, s. 1).
[48]             Euroopan parlamentin ja neuvoston asetus (EY) N:o
1829/2003, annettu 22 päivänä syyskuuta 2003, muuntogeenisistä elintarvikkeista
ja rehuista (EUVL L 268, 18.10.2003, s. 1).
[49]             Euroopan parlamentin ja neuvoston asetus (EY) N:o
1830/2003, annettu 22 päivänä syyskuuta 2003, muuntogeenisten organismien jäljitettävyydestä
ja merkitsemisestä ja muuntogeenisistä organismeista valmistettujen
elintarvikkeiden ja rehujen jäljitettävyydestä sekä direktiivin 2001/18/EY
muuttamisesta (EUVL L 268, 18.10.2003, s. 24).
[50]             Euroopan parlamentin ja neuvoston direktiivi 95/46/EY,
annettu 24 päivänä lokakuuta 1995, yksilöiden suojelusta henkilötietojen
käsittelyssä ja näiden tietojen vapaasta liikkuvuudesta (EYVL L 281,
23.11.1995, s. 31).
[51]             Euroopan parlamentin ja neuvoston asetus
(EY) N:o 765/2008, annettu 9 päivänä heinäkuuta 2008,
tuotteiden kaupan pitämiseen liittyvää akkreditointia ja markkinavalvontaa
koskevista vaatimuksista ja neuvoston asetuksen (ETY) N:o 339/93 kumoamisesta
(EUVL L 218, 13.8.2008, s. 30).
[52]             Vähintään 6 kuukautta voimaantulosta. 
[53]             ABM: toimintoperusteinen johtaminen; ABB:
toimintoperusteinen budjetointi.
[54]             Sellaisina kuin nämä on määritelty varainhoitoasetuksen
54 artiklan 2 kohdan a ja b alakohdassa.
[55]             Yhteisen maatalouspolitiikan rahoituksesta,
hallinnoinnista ja seurannasta annetun Euroopan parlamentin ja neuvoston
asetuksen (EU) N:o 1306/2013 110 artikla.
[56]             Sanders, J (ed.) 2013: Evaluation of the EU legislation
on organic farming, Thünen Institute of Farm Economics http://ec.europa.eu/agriculture/evaluation/market-and-income-reports/organic-farming-2013_en.htm
[57]             Euroopan
parlamentin ja neuvoston asetus (EU) N:o 1307/2013, annettu 17 päivänä
joulukuuta 2013, yhteisen maatalouspolitiikan tukijärjestelmissä viljelijöille
myönnettäviä suoria tukia koskevista säännöistä ja neuvoston asetuksen (EY) N:o
637/2008 ja neuvoston asetuksen (EY) N:o 73/2009 kumoamisesta.
[58]             Euroopan parlamentin ja neuvoston asetus (EU) N:o
1305/2013, annettu 17 päivänä joulukuuta 2013, Euroopan maaseudun kehittämisen
maatalousrahaston (maaseuturahasto) tuesta maaseudun kehittämiseen ja neuvoston
asetuksen (EY) N:o 1698/2005 kumoamisesta.
[59]             Kuvaukset eri hallinnointitavoista ja viittaukset
varainhoitoasetukseen ovat saatavilla budjettipääosaston verkkosivuilla
osoitteessa http://www.cc.cec/budg/man/budgmanag/budgmanag_en.html
[60]             JM = jaksotetut määrärahat; EI-JM = jaksottamattomat
määrärahat.
[61]             EFTA: Euroopan vapaakauppaliitto. 
[62]             Ehdokasmaat ja soveltuvin osin Länsi-Balkanin mahdolliset
ehdokasmaat.
[63]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[64]             Tuotokset ovat tuloksena olevia tuotteita ja palveluja
(esim. rahoitettujen opiskelijavaihtojen määrä tai rakennetut tiekilometrit)..
[65]             YMP:aa koskevien yhteisten seuranta- ja arviointisääntöjen
mukaisesti yhteiset seuranta- ja arviointisäännöt otetaan käyttöön vuodesta
2014 lähtien, minkä vuoksi indikaattoritaulukot täydennetään myöhemmin.
[66]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
LIITE I
2
ARTIKLAN 1 KOHDASSA TARKOITETUT MUUT TUOTTEET
–              
elintarvikkeina tai rehuina käytettävät hiivat
–              
olut
–              
mate
–              
kahvi-, tee- ja mateuutteet, -esanssit ja
-tiivisteet sekä näihin tuotteisiin tai kahviin, teehen ja mateen perustuvat
valmisteet; paahdettu juurisikuri ja muut paahdetut kahvinkorvikkeet sekä
niiden uutteet, esanssit ja tiivisteet
–              
hedelmänektarit
–              
kaakaotahna, -voi, -rasva, -öljy ja -jauhe; suklaa
ja muut kaakaota sisältävät elintarvikevalmisteet
–              
sokerimakeiset
–              
viljasta, jauhoista, tärkkelyksestä tai maidosta
valmistetut tuotteet; leipomatuotteet
–              
keitot
–              
kastikkeet
–              
valmisateriat
–              
jäätelö
–              
maustetut jugurtit, lisättyä hedelmää, pähkinää tai
kaakaota sisältävät jugurtit
–              
merisuola
–              
luonnonkumit ja kumihartsit
–              
siitepöly
–              
mehiläisvaha
–              
eteeriset öljyt
–              
tislatut alkoholijuomat, jos niiden tuotannossa
käytetty etyylialkoholi on yksinomaan maatalousperäistä.
LIITE II
III
LUVUSSA TARKOITETUT ERITYISET TUOTANTOSÄÄNNÖT
I
osa: Kasvintuotantoa koskevat säännöt
Luonnonmukaiseen kasvintuotantoon sovelletaan
7–10 artiklassa säädettyjen tuotantosääntöjen lisäksi tässä osassa
vahvistettuja sääntöjä.
1.                      
Yleiset vaatimukset
1.1.                
Ravinneliuosviljely eli sellainen kasvien
kasvatusmenetelmä, jossa niiden juuret ovat pelkästään
mineraaliravinneliuoksessa tai inertissä aineessa, johon ravinneliuosta
lisätään, on kielletty.
1.2.                
Kaikilla käytetyillä kasvintuotantotekniikoilla on
estettävä ympäristöä saastuttavat vaikutukset tai saatettava ne mahdollisimman
vähiin.
1.3.                
Siirtyminen luonnonmukaiseen tuotantoon
1.3.1.          
Jotta kasvien ja kasvituotteiden voidaan katsoa
olevan luonnonmukaisia, tässä asetuksessa säädettyjä tuotantosääntöjä on
pitänyt noudattaa viljelylohkolla vähintään kahden vuoden siirtymävaiheen ajan
ennen kylvöä tai nurmialojen osalta vähintään kahden vuoden ajan ennen niiden
käyttöä luonnonmukaiseksi rehuksi tai monivuotisten kasvien osalta,
nurmikasveja lukuun ottamatta, vähintään kolmen vuoden ajan ennen
luonnonmukaisten tuotteiden ensimmäistä satoa.
1.3.2.          
Toimivaltainen viranomainen voi päättää pidentää
1.3.1 kohdassa tarkoitetun siirtymävaiheen kestoa tapauksissa, joissa maa on
saastunut tuotteista, joita ei sallita luonnonmukaisessa tuotannossa.
1.3.3.          
Jos tuotteelle on tehty käsittely tuotteella, jota
ei sallita luonnonmukaisessa tuotannossa, toimivaltaisen viranomaisen on
edellytettävä uutta siirtymävaihetta 1.3.1 kohdan mukaisesti.
Kyseistä
ajanjaksoa voidaan lyhentää seuraavissa kahdessa tapauksessa:
a)      käsittely tuotteella, jota ei ole
sallittu luonnonmukaisessa tuotannossa, osana jäsenvaltion toimivaltaisen
viranomaisen määräämiä pakollisia tuholaisten tai rikkakasvien torjumistoimia,
mukaan lukien karanteeniin määrättävät organismit ja haitalliset vieraslajit;
b)      käsittely tuotteella, jota ei sallita
luonnonmukaisessa tuotannossa, jäsenvaltion toimivaltaisen viranomaisen
hyväksymien tieteellisten kokeilujen yhteydessä.
1.3.4.          
Edellä 1.3.2 ja 1.3.3 kohdassa tarkoitetuissa
tapauksissa siirtymävaiheen kesto vahvistetaan seuraavien seikkojen
perusteella:
a)      kyseisen tuotteen on hajottava siten,
että siirtymävaiheen päättyessä jäämien määrä maaperässä, ja jos kyseessä on
monivuotinen viljelmä, kasvissa on merkityksetön;
b)      käsittelyn jälkeen korjattua satoa ei saa
myydä siten, että tuotteeseen on liitetty viittaus luonnonmukaiseen tuotantoon.
1.3.5.          
Luonnonmukaiseen tuotantoon siirtymistä koskevien
erityissääntöjen olisi kotieläintuotantoon liittyvän maan osalta oltava
seuraavanlaiset:
1.3.5.1.    
Siirtymävaiheen sääntöjä sovelletaan
tuotantoyksikön koko rehunviljelyalaan.
1.3.5.2.    
Sen estämättä, mitä 1.3.5.1 kohdassa
säädetään, siirtymävaiheen kesto voidaan lyhentää yhteen vuoteen sellaisten
laidunten ja ulkojaloittelualueiden kohdalla, joilla laidunnetaan muita lajeja
kuin kasvinsyöjiä.
1.4.                
Kasvien alkuperä, kasvien lisäysaineisto mukaan
lukien
1.4.1.          
Kasvien ja kasvituotteiden tuotannossa saa käyttää
ainoastaan luonnonmukaisesti tuotettua kasvien lisäysaineistoa. Kasvien
lisäysaineiston tuotantoon tarkoitettua kasvia ja tapauksen mukaan emokasvia on
tämän saavuttamiseksi pitänyt viljellä tämän asetuksen mukaisesti vähintään
yhden sukupolven ajan tai, jos kyseessä ovat monivuotiset kasvit, kahden kasvukauden
ajan.
1.4.2.          
Sellaisen kasvien lisäysaineiston käyttö, jota ei
ole saatu luonnonmukaisesta tuotannosta 
Kasvien
lisäysaineistoa, jota ei ole saatu luonnonmukaisesta tuotannosta, voi käyttää
ainoastaan, jos se on saatu tuotantoyksiköstä, joka on siirtymässä
luonnonmukaiseen maatalouteen tai käyttö on perusteltua jäsenvaltion
toimivaltaisen viranomaisen hyväksymää tutkimuskäyttöä, pienimuotoista
kenttätutkimusta tai geenivarojen säilyttämistä varten.
1.5.                
Maaperän hoito ja lannoittaminen
1.5.1.          
Luonnonmukaisessa kasvintuotannossa on käytettävä
maanmuokkaus- ja viljelykäytäntöjä, jotka säilyttävät tai parantavat maaperän
orgaanista ainesta, lisäävät maaperän kestävyyttä ja biologista
monimuotoisuutta sekä estävät maaperän tiivistymistä ja eroosiota.
1.5.2.          
Maaperän hedelmällisyyttä ja biologista
aktiivisuutta on pidettävä yllä ja parannettava muun muassa palkokasvien ja
muun viherlannoituskasvuston monivuotisella viljelykierrolla ja
luonnonmukaisesta tuotannosta peräisin olevan mieluiten kompostoidun
karjanlannan tai orgaanisen aineksen käytöllä.
1.5.3.          
Jos kasvien ravintotarpeita ei voida tyydytettyä
1.5.1 ja 1.5.2 kohdassa säädetyillä toimenpiteillä, voidaan käyttää ainoastaan
sellaisia lannoitteita ja maanparannusaineita, joiden käyttö luonnonmukaisessa
tuotannossa on sallittu 19 artiklan nojalla, ja ainoastaan siinä määrin kuin on
tarpeen.
1.5.4.          
Maatilalla käytettävän neuvoston direktiivissä
91/676/EEC[1]
määritellyn karjanlannan kokonaismäärä ei saa ylittää 170:tä kilogrammaa typpeä
vuodessa käytettyä maatalousmaan hehtaaria kohden. Tätä enimmäismäärää
sovelletaan ainoastaan karjanlannan, kuivatun lannan, siipikarjan dehydratoidun
lannan, kompostoidun eläinten kiinteän ulosteen, siipikarjan lanta mukana
lukien, kompostoidun karjanlannan ja eläinten nestemäisen ulosteen käyttöön.
1.5.5.          
Luonnonmukaista tuotantoa harjoittavat tilat voivat
tehdä kirjallisia yhteistyösopimuksia luonnonmukaisesta tuotannosta saatavan
ylijäämälannan levittämiseksi ainoastaan sellaisten muiden tilojen ja yritysten
kanssa, jotka noudattavat luonnonmukaista tuotantoa koskevia sääntöjä. Edellä
1.5.4 kohdassa tarkoitettu enimmäismäärä lasketaan tällaiseen yhteistyöhön
osallistuvien kaikkien luonnonmukaista tuotantoa harjoittavien yksiköiden
perusteella.
1.5.6.          
Maaperän yleiskunnon ja maaperän tai viljelykasvien
ravinnepitoisuuden parantamiseksi voidaan käyttää asianmukaisia
mikro-organismivalmisteita.
1.5.7.          
Kompostoitumisen edistämiseksi voidaan käyttää
asianmukaisia kasvipohjaisia valmisteita tai mikro-organismivalmisteita.
1.5.8.          
Mineraalityppilannoitteiden käyttö on kiellettyä.
1.6.                
Tuholaisten ja rikkakasvien hallinta
1.6.1.          
Tuholaisten ja rikkakasvien aiheuttamia vahinkoja
on ehkäistävä pääasiassa
–     
luonnollisten vihollisten avulla,
–     
lajien, lajikkeiden tai epäyhtenäisten aineistojen
valinnalla,
–     
viljelykierrolla,
–     
biologisen savudesinfektion kaltaisilla viljelytekniikoilla,
ja
–     
maaperän insolaation ja matalan höyrykäsittelyn
kaltaisilla lämpöprosesseilla (enintään 10 cm:n syvyyteen).
1.6.2.          
Jos kasveja ei voida asianmukaisesti suojella
tuholaisilta 1.6.1 kohdassa säädetyillä toimenpiteillä tai jos viljelmät ovat
todistettavasti vaarassa, voidaan käyttää ainoastaan sellaisia tuotteita,
joiden käyttö luonnonmukaisessa tuotannossa on sallittu 19 artiklan nojalla, ja
ainoastaan siinä määrin kuin on tarpeen.
1.6.3.          
Pyydyksissä ja haihduttimissa, feromonihaihduttimia
lukuun ottamatta, käytettävien tuotteiden osalta on estettävä aineiden
leviäminen ympäristöön sekä näiden aineiden ja viljelykasvien joutuminen
kosketuksiin toistensa kanssa. Pyydykset on kerättävä käytön jälkeen ja
hävitettävä turvallisesti.
1.7.                
Puhdistus- ja desinfiointiaineet
Kasvintuotannossa
voi puhdistuksessa ja desinfioinnissa käyttää ainoastaan sellaisia puhdistus-
ja desinfiointituotteita, joiden käyttö luonnonmukaisessa tuotannossa on
sallittu 19 artiklan nojalla.
2.                      
Tiettyjä kasveja tai kasvituotteita koskevat
vaatimukset
2.1.                
Sienten tuotantoa koskevat säännöt
Sienten
tuotannossa voidaan käyttää kasvualustaa, jos se koostuu ainoastaan seuraavista
aineksista:
a)      karjanlanta ja eläinten ulosteet,
i)       jotka joko ovat peräisin luonnonmukaista
tuotantoa harjoittavilta tiloilta; tai
ii)      joita tarkoitetaan 1.5.3 kohdassa, mutta
ainoastaan silloin, kun i alakohdassa tarkoitettua tuotetta ei ole saatavilla,
eikä niiden osuus ole yli 25 prosenttia kaikkien kasvualustaan käytettävien
ainesten painosta (lukuun ottamatta kateaineita ja lisättyä vettä) ennen
kompostointia;
b)      muut kuin a alakohdassa tarkoitetut
maataloudesta saatavat tuotteet, jotka ovat peräisin luonnonmukaista tuotantoa
harjoittavilta tiloilta;
c)      turve, jota ei ole käsitelty
kemiallisesti;
d)      puu, jota ei ole käsitelty kemiallisilla
aineilla kaadon jälkeen;
e)      liitteessä I tarkoitetut
mineraalituotteet, vesi ja maa.
2.2.                
Luonnonvaraisten kasvien keräämistä koskevat
säännöt
Luonnonalueilla,
metsissä ja maatalousmaalla luontaisesti kasvavien luonnonvaraisten kasvien ja
niiden osien keruuta pidetään luonnonmukaisena tuotantomenetelmänä, jos
a)      kyseisiä alueita ei ole keruuta
edeltävien vähintään kolmen vuoden aikana käsitelty muilla kuin sellaisilla
tuotteilla, joiden käyttö luonnonmukaisessa tuotannossa on sallittu
19 artiklan nojalla;
b)      keruu ei vahingoita luonnollisen
elinympäristön vakautta eikä lajien pysyvyyttä keruualueella.
II
osa: Kotieläintuotantoa koskevat säännöt
Luonnonmukaiseen kotieläintuotantoon
sovelletaan 7, 8, 9 ja 11 artiklassa säädettyjen tuotantosääntöjen lisäksi
tässä osassa vahvistettuja sääntöjä.
1.                      
Yleiset vaatimukset
1.1.                
Jos karjankasvatusta harjoittava viljelijä ei
hallinnoi maatalousmaata eikä ole tehnyt kirjallista yhteistyösopimusta toisen
viljelijän kanssa, kotieläintuotanto, jolla ei ole yhteyttä maahan, on
kielletty.
1.2.                
Siirtyminen luonnonmukaiseen tuotantoon
1.2.1.          
Siirtymävaihe voi alkaa aikaisintaan silloin kun
viljelijä on ilmoittanut toiminnastaan toimivaltaisille viranomaisille ja
saattanut maatilansa valvontajärjestelmän alaisuuteen tämän asetuksen mukaisesti.
1.2.2.          
Eläintuotantotyypin mukaiset siirtymävaiheet
esitetään 2 kohdassa.
1.2.3.          
Siirtymävaiheen aikana tuotettuja eläimiä ja
eläintuotteita ei saa pitää kaupan luonnonmukaisina.
1.2.4.          
Eläimiä ja eläintuotteita voidaan pitää
siirtymävaiheen lopussa luonnonmukaisina, jos koko tuotantoyksikkö, mukaan
lukien kotieläimet, laitumet ja muu eläinten rehuksi käytettävä maa-ala,
siirtyy luonnonmukaiseen tuotantoon samanaikaisesti. 
1.3.                
Eläinten alkuperä
1.3.1.          
Luonnonmukaisten kotieläinten on oltava
luonnonmukaista tuotantoa harjoittavalla tilalla syntyneitä ja kasvatettuja.
1.3.2.          
Tilalla siirtymävaiheen alkaessa olevat eläimet ja
niistä peräisin olevat tuotteet voidaan katsoa luonnonmukaisiksi 2 kohdassa
tarkoitetun siirtymävaiheen jälkeen.
1.3.3.          
Kun kyseessä on luonnonmukaisten eläinten jalostus,
a)      lisääntymiseen on käytettävä luonnollisia
menetelmiä; keinosiemennys kuitenkin sallitaan;
b)      hormonien tai vastaavien aineiden käyttö
lisääntymisen säätelemiseksi on kiellettyä, paitsi yksittäisen eläimen
eläinlääkinnällisenä hoitomuotona;
c)      muita keinotekoisia lisääntymismuotoja,
kuten kloonausta ja alkion siirtoa, ei saa käyttää;
d)      rotujen valinnan on myös osaltaan
estettävä eläinten kärsimystä ja vähennettävä typistystarvetta.
1.3.4.          
Rotujen tai linjojen valinnassa on otettava
huomioon eläinten kyky sopeutua paikallisiin olosuhteisiin ilman että niiden
hyvinvointi, elinvoimaisuus ja taudinvastustuskyky heikkenevät. Lisäksi
eläinten rodut tai linjat on valittava siten, että vältetään joitakin
voimaperäisessä tuotannossa käytettyjä rotuja tai linjoja, joihin liittyy
erityisiä sairauksia tai terveysongelmia (esimerkiksi sikaeläinten
stressialttius, PSE-syndrooma (PSE-liha), äkillinen kuolema, äkilliset
luomiset, keisarinleikkauksia vaativat vaikeat poikimiset jne.). Etusijalle on
asetettava alkuperäisrodut ja -linjat.
1.3.5.          
Kun rodut ovat uhanalaisia kasvatuksesta luopumisen
vuoksi komission asetuksen (EY) N:o 1974/2006[2]
liitteen IV mukaisesti, tilalle voidaan tuoda jalostustarkoituksessa eläimiä,
joita ei ole kasvatettu luonnonmukaisesti, eikä kyseisten rotujen eläinten tällöin
tarvitse välttämättä olla poikimattomia.
1.4.                
Ruokinta
1.4.1.          
Yleiset ruokintavaatimukset 
Ruokintaan
sovelletaan seuraavia sääntöjä:
a)      kotieläinten rehun on oltava pääasiassa
peräisin tilalta, jolla eläimiä pidetään, tai saman alueen muilta
luonnonmukaisilta tiloilta;
b)      kotieläimiä on ruokittava eläimen
ravitsemukselliset tarpeet sen eri kehitysvaiheissa täyttävällä
luonnonmukaisella rehulla. Rajoitettu ruokinta ei ole sallittua
kotieläintuotannossa;
c)      kotieläinten pitäminen sellaisissa
olosuhteissa tai sellaisella ruokinnalla, joka saattaa aiheuttaa anemiaa, on
kielletty;
d)      lihotusmenetelmät on voitava keskeyttää
missä tahansa kasvatuksen vaiheessa. Pakkosyöttö on kielletty;
e)      kotieläimillä on mehiläisiä lukuun
ottamatta oltava jatkuva pääsy laitumelle tai niiden käytössä on jatkuvasti
oltava karkearehua;
f)       kasvunedistäjien ja synteettisten
aminohappojen käyttö on kielletty;
g)      vieroittamattomia eläimiä on ruokittava
mieluiten emän maidolla tietty vähimmäisaika;
h)      kivennäisperäisiä rehuaineita, rehun
lisäaineita, eräitä eläinten ruokinnassa käytettyjä tuotteita ja valmistuksen
apuaineita saa käyttää ainoastaan, jos niiden käyttö luonnonmukaisessa
tuotannossa on sallittu 19 artiklan nojalla.
1.4.2.          
Laiduntaminen yhteis- ja siirtolaitumilla
1.4.2.1.    
Luonnonmukaiset eläimet voivat laiduntaa
yhteislaitumella edellyttäen, että
a)      yhteislaidunta hoidetaan täysin tämän
asetuksen mukaisesti;
b)      asianomaista maata käyttävät muut kuin
luonnonmukaiset eläimet tulevat tuotantojärjestelmästä, joka vastaa jotakin
asetuksen (EU) N:o 1305/2013[3]
28 ja 30 artiklassa säädetyistä tuotantojärjestelmistä;
c)      luonnonmukaisista eläimistä tämän maan
käyttämisen aikana saatuja eläintuotteita ei pidetä luonnonmukaisesta
tuotannosta saatuina tuotteina, jollei voida todistaa, että kyseisiä eläimiä on
pidetty asianmukaisesti erillään muista kuin luonnonmukaisista eläimistä.
1.4.2.2.    
Harjoitettaessa vuodenaikojen mukaista siirtymistä
laitumelta toiselle eläimet voivat laiduntaa myös muulla kuin luonnonmukaisella
maalla, kun ne siirretään jalan laitumelta toiselle. Muuta kuin luonnonmukaista
rehua eli heinää ja muita kasveja, joita eläimet laiduntavat, sallitaan
syötävän meno- ja tulomatkoilla yhteensä enintään 35 päivän ajan.
1.4.3.          
Siirtymävaiheen rehu 
1.4.3.1.    
Kun kyseessä on siirtymävaiheessa oleva tila,
karjalle syötetystä rehun keskimääräisestä kokonaismäärästä 15 prosenttia saa
olla peräisin laiduntamisesta sellaisilla tilan omilla pysyvillä laitumilla,
monivuotisilla rehulohkoilla tai valkuaiskasviviljelmillä, jotka on kylvetty
ensimmäisenä siirtymävuonna luonnonmukaisen tuotantotavan mukaisesti, taikka
niistä saadusta sadosta. Ensimmäisen siirtymävuoden rehua ei saa käyttää
luonnonmukaisen jalostetun rehun tuotannossa. Käytettäessä sekä siirtymävaiheen
rehuja että ensimmäisen siirtymävuoden lohkojen rehuja näiden rehujen yhteenlaskettu
prosenttiosuus ei saa ylittää 1.4.3.2 kohdassa vahvistettuja
enimmäisprosenttiosuuksia.
1.4.3.2.    
Luonnonmukaisilla tiloilla rehuannos voi sisältää
keskimäärin enintään 20 prosenttia siirtymävaiheen rehua, joka on saatu
toisesta siirtymävuodesta alkaen. Siirtymävaiheessa olevilla tiloilla kyseisen
prosenttiosuuden voi nostaa sataan, jos siirtymävaiheen rehu on peräisin
asianomaiselta tilalta.
1.4.3.3.    
Edellä 1.4.3.1 ja 1.4.3.2 kohdassa mainitut luvut
lasketaan vuosittain kasviperäisten rehujen sisältämän kuiva-aineen
prosenttiosuutena.
1.4.4.          
Eräiden rehuaineiden ja aineiden käyttö rehuissa
Luonnonmukaisen
rehun jalostuksessa ja luonnonmukaisten eläinten ruokinnassa saa käyttää
ainoastaan luonnonmukaisia eläinperäisiä rehuaineita sekä sellaisia rehuaineita
ja rehun lisäaineita, joiden käyttö luonnonmukaisessa tuotannossa on sallittu
19 artiklan nojalla. 
1.5.                
Terveydenhuolto
1.5.1.          
Tautien ennaltaehkäisy
1.5.1.1.    
Tautien ennaltaehkäisyn perustana ovat rotujen ja
kantojen valinta, kotieläinten hoitokäytännöt, laadukas rehu, eläinten
liikunta, asianmukainen eläintiheys sekä tarkoituksenmukaisessa hygieenisessä
kunnossa pidettävät riittävät ja asianmukaiset eläinsuojat.
1.5.1.2.    
Immunologisten eläinlääkkeiden käyttö on sallittua.
1.5.1.3.    
Kemiallisesti syntetisoitujen allopaattisten
eläinlääkkeiden tai antibioottien käyttö ennaltaehkäisevään hoitoon on
kielletty.
1.5.1.4.    
Kasvun tai tuotannon edistämiseen tarkoitettujen
aineiden (myös antibioottien, kokkidiostaattien ja muiden kasvun edistämiseen
tarkoitettujen keinotekoisten valmisteiden), hormonien tai vastaavien aineiden käyttö
lisääntymisen säätelemiseksi (esim. kiima-aikojen käynnistäminen tai
samanaikaistaminen) tai muihin tarkoituksiin on kielletty.
1.5.1.5.    
Jos eläimet hankitaan muuta kuin luonnonmukaista
tuotantoa harjoittavista yksiköistä, paikallisista olosuhteista riippuen on
sovellettava seulontakokeiden tai karanteeniaikojen kaltaisia
erityistoimenpiteitä.
1.5.1.6.    
Eläinsuojien ja eläinten pidossa käytettävien
laitteiden puhdistuksessa ja desinfioinnissa voi käyttää ainoastaan sellaisia
puhdistus- ja desinfiointituotteita, joiden käyttö luonnonmukaisessa
tuotannossa on sallittu 19 artiklan nojalla.
1.5.1.7.    
Eläinsuojat, karsinat, laitteet ja välineet on
puhdistettava ja desinfioitava asianmukaisesti ristitartuntojen ja tauteja
kantavien organismien muodostumisen ehkäisemiseksi. Ulosteet, virtsa ja
tähteeksi jäänyt tai haaskaantunut rehu on poistettava riittävän usein hajujen
muodostumisen ja hyönteisten tai jyrsijöiden houkuttamisen välttämiseksi.
Rotanmyrkkyjä (joita saa käyttää ainoastaan pyydyksissä) ja tuotteita, joiden
käyttö luonnonmukaisessa tuotannossa on sallittu 19 artiklan nojalla, voidaan
käyttää hyönteisten ja muiden tuholaisten poistamisessa eläinsuojista ja muista
eläinten pidossa käytettävistä rakennelmista.
1.5.2.          
Eläinlääkinnällinen hoito
1.5.2.1.    
Jos eläimet sairastuvat tai loukkaantuvat eläinten
terveyden varmistamiseksi toteutetuista ennaltaehkäisevistä toimenpiteistä
huolimatta, ne on hoidettava viipymättä.
1.5.2.2.    
Tautien hoitoon on ryhdyttävä välittömästi eläimen
kärsimyksen estämiseksi; kemiallisesti syntetisoituja allopaattisia
eläinlääkkeitä, myös antibiootteja, voidaan käyttää tarvittaessa ja tiukoin
edellytyksin eläinlääkärin vastuulla, jos fytoterapeuttisten, homeopaattisten
ja muiden tuotteiden käyttö ei tule kyseeseen. Erityisesti on määriteltävä
rajoituksia hoitokertojen ja varoaikojen osalta.
1.5.2.3.    
Kemiallisesti syntetisoitujen allopaattisten
eläinlääkkeiden, antibiootit mukaan lukien, sijasta on mieluummin käytettävä
kivennäisperäisiä rehuaineita ja ravitsemuksellisia lisäaineita, joiden käyttö
luonnonmukaisessa tuotannossa on sallittu 19 artiklan nojalla, sekä
fytoterapeuttisia ja homeopaattisia tuotteita edellyttäen, että niillä on
todellista terapeuttista vaikutusta kyseisen eläinlajin kohdalla ja hoitoa
vaativan tilan kannalta.
1.5.2.4.    
Lukuun ottamatta rokotteita, loiskäsittelyjä ja
pakollisia taudinhävittämisohjelmia, kun eläimelle tai kasvatuserälle annetaan
yli kolme kemiallisesti syntetisoitujen allopaattisten eläinlääkkeiden,
antibiootit mukaan lukien, avulla suoritettavaa hoitokertaa 12 kuukaudessa tai
useampi kuin yksi hoitokerta, jos eläimen tuotantoelinkaari on alle vuoden
mittainen, kyseisiä eläimiä tai niistä peräisin olevia tuotteita ei saa myydä
luonnonmukaisina tuotteina, ja eläimiin on sovellettava 1.2 ja 2 kohdassa
määriteltyjä siirtymävaiheita.
1.5.2.5.    
Eläimelle normaaleissa käyttöolosuhteissa
allopaattisen eläinlääkkeen avulla suoritetun viimeisen hoitokerran jälkeen
noudatettava varoaika ennen kuin kyseisestä eläimestä voidaan valmistaa
luonnonmukaisesti tuotettuja elintarvikkeita on kaksinkertainen direktiivin
2001/82/EY 11 artiklassa tarkoitettuun varoaikaan nähden tai, jos varoaikaa ei
ole asetettu, 48 tuntia.
1.5.2.6.    
Unionin lainsäädännön nojalla määrätyt hoidot
ihmisten ja eläinten terveyden suojelemiseksi ovat sallittuja.
1.6.                
Eläinsuojia koskevat edellytykset ja
kotieläintuotannon käytännöt
1.6.1.          
Rakennuksen eristyksen, lämmityksen ja ilmanvaihdon
avulla on varmistettava, että ilmankierto, pölytaso, lämpötila, suhteellinen
ilmankosteus ja kaasupitoisuus pysyvät tasoilla, jotka varmistavat eläinten
hyvinvoinnin. Rakennuksessa on oltava runsaasti luonnollista ilmanvaihtoa ja
valoa.
1.6.2.          
Eläimille ei vaadita eläinsuojia alueilla, joilla
on sopivat ilmasto-olot eläinten ulkokasvatukseen. Kotieläimillä on oltava
sääolojen ja maanpinnan tilan salliessa jatkuva pääsy ulkojaloittelualueelle,
mieluiten laitumelle, paitsi jos unionin lainsäädännön perusteella määrätään
ihmisten ja eläinten terveyden suojeluun liittyviä rajoituksia ja velvoitteita.
Eläimillä on oltava epäsuotuisien sääolojen vallitessa pääsy suojiin tai
varjoon.
1.6.3.          
Rakennusten eläintiheydessä on otettava huomioon
eläinten mukavuus, hyvinvointi ja erityistarpeet, jotka ovat riippuvaisia
erityisesti eläinten lajista, rodusta ja iästä. Eläintiheyttä määriteltäessä on
otettava huomioon myös eläinten käyttäytymistarpeet, jotka riippuvat
erityisesti kasvatuserän koosta ja eläinten sukupuolesta. Eläintiheydellä
turvataan eläinten hyvinvointi varaamalla niiden käyttöön riittävästi tilaa
seisoa luonnollisessa asennossa, liikkua, asettua helposti makuulle, kääntyä
ympäri, ruokota itseään, asettua kaikkiin luonnollisiin asentoihin ja tehdä
kaikkia luonnollisia liikkeitä, kuten venyttely ja siipien räpyttely.
1.6.4.          
Eri eläinlajien ja -luokkien eläinsuojien sisä- ja
ulkotilojen vähimmäispinta-alojen ja muiden ominaisuuksien on oltava 2.1.4,
2.2.4, 2.3.4 ja 2.4.5 kohdassa esitettyjen mukaiset.
1.6.5.          
Ulkojaloittelualueet voivat olla osittain
katettuja. Katoksia ei pidetä ulkojaloittelualueina.
1.6.6.          
Eläintiheys ei saa ylittää 170:tä kilogrammaa
orgaanista typpeä vuodessa maatalousmaan hehtaaria kohden.
1.6.7.          
Toimivaltaisen viranomaisen on 1.6.6 kohdassa
tarkoitetun asianmukaisen eläintiheyden määrittämiseksi vahvistettava 1.6.6
kohdassa tarkoitettua enimmäismäärää vastaavat eläinyksiköt kussakin
eläintuotantokohtaisessa erityisvaatimuksessa vahvistettujen lukujen
perusteella.
1.7.                
Eläinten hyvinvointi
1.7.1.          
Kaikilla eläinten pitoon osallistuvilla henkilöillä
on oltava riittävät perustiedot ja -taidot eläinten terveydestä ja
hyvinvointitarpeista.
1.7.2.          
Kotieläintuotannon käytäntöjen – eläintiheys ja
eläinsuojat mukaan lukien – on oltava sellaiset, että eläinten kehitykselliset,
fysiologiset ja etologiset tarpeet tulevat huomioon otetuiksi.
1.7.3.          
Kotieläimillä on oltava sääolojen ja maanpinnan
tilan salliessa jatkuva pääsy ulkojaloittelualueelle, mieluiten laitumelle,
paitsi jos unionin lainsäädännön perusteella määrätään ihmisten ja eläinten
terveyden suojeluun liittyviä rajoituksia ja velvoitteita.
1.7.4.          
Kotieläinten lukumäärän on oltava rajattu
ylilaiduntamisen, maaperän kulumisen ja eroosion sekä eläinten tai lannan
levittämisen aiheuttaman saastumisen minimoimiseksi.
1.7.5.          
Sovellettaessa 8 artiklan 5 kohtaa ja tämän osan
1.4.2.2 kohtaa luonnonmukaiset kotieläimet on pidettävä erossa muista
kotieläimistä. 
1.7.6.          
Kotieläinten pitäminen kytkettynä tai eristyksissä
on kiellettyä; yksittäistä eläintä voidaan kuitenkin pitää kytkettynä tai eristyksissä
rajoitetun ajan ja siltä osin kuin se on perusteltua eläinlääkinnällisistä
syistä. Toimivaltaiset viranomaiset voivat antaa luvan pitää nautakarjaa
mikrotiloilla kytkettynä, jos karjaa ei ole mahdollista pitää sen
käyttäytymistarpeiden kannalta sopivissa ryhmissä edellyttäen, että se pääsee
laitumelle laidunkaudella ja sillä on vähintään kahdesti viikossa pääsy
ulkojaloittelualueille, jos laiduntaminen ei ole mahdollista. 
1.7.7.          
Kotieläinten kuljetuksen keston on oltava
mahdollisimman lyhyt.
1.7.8.          
Eläimille ei saa aiheuttaa tarpeetonta kärsimystä
niiden koko elinaikana, mihin luetaan myös teurastushetki.
1.7.9.          
Eläinten typistäminen on kielletty.
1.7.10.      
Eläimille on aiheutettava mahdollisimman vähän
kärsimystä käyttämällä asianmukaista anestesiaa ja/tai kivunlievitystä ja huolehtimalla,
että pätevä henkilöstö toteuttaa toimet eläimen kannalta soveltuvimmassa iässä.
1.7.11.      
Tuotteiden laadun ja perinteisten
tuotantomenetelmien säilyttämiseksi sallitaan fyysinen kastraatio, mutta
ainoastaan käyttämällä asianmukaista anestesiaa tai kivunlievitystä ja
huolehtimalla, että toimet toteuttaa pätevä henkilöstö eläimen kannalta
soveltuvimmassa iässä.
1.7.12.      
Eläinten lastaaminen ja purkaminen on tehtävä
pakottamatta eläimiä sähköisin apuvälinein. Rauhoittavien allopaattisten
lääkkeiden käyttö ennen kuljetusta tai sen aikana on kielletty.
2.                      
Tiettyjä kotieläinlajeja koskevat
vaatimukset
2.1.                
Nauta-, lammas- ja vuohieläinten tuotanto
2.1.1.          
Siirtyminen luonnonmukaiseen tuotantoon
Jotta nauta-,
lammas- ja vuohieläinten sekä niistä saatavien tuotteiden voidaan katsoa olevan
luonnonmukaisia, tässä asetuksessa säädettyjä tuotantosääntöjä on pitänyt
noudattaa 
a)      lihantuotantoon käytettävien
nautaeläinten osalta vähintään 12 kuukauden ajan ja joka tapauksessa vähintään
kolmen neljäsosan ajan niiden eliniästä;
b)      lammas- ja vuohieläinten sekä
maidontuotantoon käytettävien eläinten osalta vähintään 6 kuukauden ajan.
2.1.2.          
Ruokinta
Ruokintaan
sovelletaan seuraavia sääntöjä:
a)      Nauta-, lammas- ja vuohieläinten on
päästävä laitumelle aina, kun olosuhteet sen sallivat;
b)      sen estämättä, mitä a alakohdassa
säädetään, yli vuoden ikäisten urospuolisten nautaeläinten on päästävä
laitumelle tai ulkojaloittelualueelle;
c)      jos nauta-, lammas- ja vuohieläimet
pääsevät laitumelle laidunkaudella ja talvella käytössä olevat kasvatustilat
mahdollistavat eläinten vapaan liikkumisen, voidaan  ulkojaloittelualueiden
vaatimuksesta luopua talvikuukausien osalta;
d)      edellä 1.4.2.2 kohdassa tarkoitettua
vuodenaikojen mukaista eläinten vuotuista laiduntamisjaksoa lukuun ottamatta
eläinten rehusta vähintään 90 prosenttia on oltava peräisin omalta tilalta, tai
jos tämä ei ole mahdollista, oltava tuotettu yhteistyössä muiden saman alueen
luonnonmukaisten tilojen kanssa;
e)      nauta-, lammas- ja vuohieläimillä
kasvatusmenetelmien on perustuttava laiduntamisen mahdollisimman laajaan
hyödyntämiseen vuoden eri aikoina käytössä olevien laiduntamismahdollisuuksien
mukaan. Nauta-, lammas- ja vuohieläinten päivittäisannoksen sisältämästä
kuiva-aineesta vähintään 60 prosenttia on oltava karkearehua tuore-, kuiva- tai
säilörehuna. Maidon tuottamiseksi pidettävien eläimien osalta määrä voidaan
vähentää 50 prosenttiin lypsykauden alussa enintään kolmen kuukauden ajaksi;
f)       vieroittamattomia nautaeläimiä, lammas-
ja vuohieläimiä on ruokittava mieluiten emän maidolla vähintään 3 kuukauden
ajan, kun kyseessä ovat nautaeläimet, ja vähintään 45 päivän ajan, kun kyseessä
ovat lammas- ja vuohieläimet.
2.1.3.          
Eläinsuojia koskevat erityisedellytykset
Eläinsuojiin
sovelletaan seuraavia sääntöjä:
a)      nauta-, lammas- ja vuohieläinten
eläinsuojien lattioiden on oltava sileitä muttei liukkaita. Vähintään puolet
2.1.4 kohdassa vahvistetusta sisätilojen pinta-alasta, joka täsmennetään
nauta-, lammas- ja vuohieläinten vähimmäislattiapinta-alaa koskevassa
taulukossa, on oltava rakenteeltaan kiinteä eli se ei saa olla rako- tai
ritiläpohjainen;
b)      eläinsuojissa on oltava mukava, puhdas ja
kuiva makuu-/lepoalue, joka on kooltaan riittävän suuri ja rakenteeltaan
kiinteä, ei rakopohjainen. Lepoalueella on oltava tilava ja kuiva makuupaikka,
joka on kuivitettu. Kuivikkeen on oltava olkea tai muuta soveltuvaa
luonnonmateriaalia. Kuivikkeiden parantamiseksi ja niiden lisänä voidaan
käyttää kaikkia kivennäisvalmisteita, joiden käyttö luonnonmukaisessa
tuotannossa lannoitteena tai maanparannusaineena on sallittu 19 artiklan
nojalla;
c)      sen estämättä, mitä neuvoston direktiivin
2008/119/EC[4]
3 artiklan 1 kohdan ensimmäisen alakohdan a alakohdassa ja toisessa alakohdassa
säädetään, vasikoiden kasvattaminen yksittäiskarsinoissa on kiellettyä sen
jälkeen, kun ne ovat yhden viikon ikäisiä, mutta yksittäistä eläintä voidaan
kuitenkin pitää yksittäiskarsinassa rajoitetun ajan ja siltä osin kuin se on
perusteltua eläinlääkintään liittyvistä syistä.
2.1.4.          
Eläintiheys
Nauta-, lammas- ja
vuohieläinten enimmäismäärät hehtaaria kohden ovat seuraavat:
 Luokka tai laji || Eläinten enimmäismäärä hehtaaria kohden, joka vastaa 170:tä kilogrammaa typpeä vuodessa hehtaaria kohden 
 Lihavasikat || 5 
 Muut alle vuoden ikäiset nautaeläimet || 5 
 Urospuoliset nautaeläimet, vähintään 1-vuotiaat mutta alle 2-vuotiaat || 3,3 
 Naaraspuoliset nautaeläimet, vähintään 1-vuotiaat mutta alle 2-vuotiaat || 3,3 
 Urospuoliset nautaeläimet, vähintään 2-vuotiaat || 2 
 Siitoshiehot || 2,5 
 Lihahiehot || 2,5 
 Lypsylehmät || 2 
 Poistolehmät || 2 
 Muut lehmät || 2,5 
 Vuohet || 13,3 
 Uuhet || 13,3 
Nauta-, lammas- ja
vuohieläinten eläinsuojien sisä- ja ulkotilojen vähimmäispinta-alat ja muut
ominaisuudet ovat seuraavat:
   || Sisätilat (eläinten käytettävissä varsinaisesti oleva tila) || Ulkotilat (jaloittelualue laidunta lukuun ottamatta) 
   || Vähimmäiselo­paino (kg) || m2/eläin || m2/eläin 
 Nautaeläimet, siitokseen ja lihotukseen || enintään 100 || 1,5 || 1,1 
 enintään 200 || 2,5 || 1,9 
 enintään 350 || 4,0 || 3 
 yli 350 || 5 ja vähintään 1 m2/100 kg || 3,7 ja vähintään 0,75 m2/100 kg 
 Lypsylehmät ||   || 6 || 4,5 
 Sonnit, siitokseen ||   || 10 || 30 
 Lammas- ja vuohieläimet ||   || 1,5 lammasta/vuohta kohden || 2,5 
   || 0,35 karitsaa/kiliä kohden || 2,5; 0,5 karitsaa/kiliä kohden 
2.2.                
Hevoseläinten tuotanto
2.2.1.          
Siirtyminen luonnonmukaiseen tuotantoon
Jotta hevoseläinten ja niistä saatavien
tuotteiden voidaan katsoa olevan luonnonmukaisia, tässä asetuksessa säädettyjä
tuotantosääntöjä on pitänyt noudattaa
a)      lihantuotantoon käytettävien
hevoseläinten osalta vähintään 12 kuukauden ajan ja joka tapauksessa vähintään
kolmen neljäsosan ajan niiden eliniästä;
b)      6 viikon ajan maidontuotantoon käytettävien
eläinten osalta.
2.2.2.          
Ruokinta
Ruokintaan
sovelletaan seuraavia sääntöjä:
a)      hevoseläinten on päästävä laitumelle
aina, kun olosuhteet sen sallivat;
b)      jos hevoseläimet pääsevät laitumelle
laidunkaudella ja talvella käytössä olevat kasvatustilat mahdollistavat
eläinten vapaan liikkumisen, voidaan  ulkojaloittelualueiden vaatimuksesta
luopua talvikuukausien osalta;
c)      edellä 1.4.2.2 kohdassa tarkoitettua
vuodenaikojen mukaista eläinten vuotuista laiduntamisjaksoa lukuun ottamatta
eläinten rehusta vähintään 90 prosenttia on oltava peräisin omalta tilalta, tai
jos tämä ei ole mahdollista, oltava tuotettu yhteistyössä muiden saman alueen
luonnonmukaisten tilojen kanssa;
d)      hevoseläinten kasvatusmenetelmien on
perustuttava laiduntamisen mahdollisimman laajaan hyödyntämiseen vuoden eri
aikoina käytössä olevien laiduntamismahdollisuuksien mukaan. Hevoseläinten
päivittäisannoksen sisältämästä kuiva-aineesta vähintään 60 prosenttia on
oltava karkearehua tuore-, kuiva- tai säilörehuna;
e)      vieroittamattomia hevoseläimiä on
ruokittava mieluiten emän maidolla vähintään 3 kuukauden ajan.
2.2.3.          
Eläinsuojia koskevat erityisedellytykset
Eläinsuojiin
sovelletaan seuraavia sääntöjä:
a)      hevoseläinten eläinsuojien lattioiden on
oltava sileitä muttei liukkaita. Vähintään puolet 2.2.4 kohdassa vahvistetusta
sisätilojen pinta-alasta, joka täsmennetään hevoseläinten
vähimmäislattiapinta-alaa koskevassa taulukossa, on oltava rakenteeltaan
kiinteä eli se ei saa olla rako- tai ritiläpohjainen;
b)      eläinsuojissa on oltava mukava, puhdas ja
kuiva makuu-/lepoalue, joka on kooltaan riittävän suuri ja rakenteeltaan
kiinteä, ei rakopohjainen. Lepoalueella on oltava tilava ja kuiva makuupaikka,
joka on kuivitettu. Kuivikkeen on oltava olkea tai muuta soveltuvaa
luonnonmateriaalia. Kuivikkeiden parantamiseksi ja niiden lisänä voidaan
käyttää kaikkia kivennäisvalmisteita, joiden käyttö luonnonmukaisessa
tuotannossa lannoitteena tai maanparannusaineena on sallittu 19 artiklan
nojalla.
2.2.4.          
Eläintiheys
Hevoseläinten
enimmäismäärät hehtaaria kohden ovat seuraavat:
 Luokka tai laji || Eläinten enimmäismäärä hehtaaria kohden, joka vastaa 170:tä kilogrammaa typpeä vuodessa hehtaaria kohden 
 Hevoseläimet, yli 6 kuukauden ikäiset || 2 
Hevoseläinten
eläinsuojien sisä- ja ulkotilojen vähimmäispinta-alat ja muut ominaisuudet ovat
seuraavat: 
   || Sisätilat (eläinten käytettävissä varsinaisesti oleva tila) || Ulkotilat (jaloittelualue laidunta lukuun ottamatta) 
   || Vähimmäiselopaino (kg) || m2/eläin || m2/eläin 
 Hevoseläimet, siitokseen ja lihotukseen || enintään 100 || 1,5 || 1,1 
 enintään 200 || 2,5 || 1,9 
 enintään 350 || 4,0 || 3 
 yli 350 || 5 ja vähintään 1 m2/100 kg || 3,7 ja vähintään 0,75 m2/100 kg 
2.3.                
Sikaeläinten tuotanto
2.3.1.          
Siirtyminen luonnonmukaiseen tuotantoon
Jotta sikaeläinten
ja niistä saatavien tuotteiden voidaan katsoa olevan luonnonmukaisia, tässä
asetuksessa säädettyjä tuotantosääntöjä on pitänyt noudattaa vähintään 6
kuukauden ajan.
2.3.2.          
Ruokinta
Ruokintaan
sovelletaan seuraavia sääntöjä:
a)      vähintään 60 prosenttia rehusta on oltava
peräisin omalta tilalta, tai jos tämä ei ole mahdollista, oltava tuotettu samalla
alueella yhteistyössä muiden luonnonmukaisten tilojen tai rehualan toimijoiden
kanssa;
b)      vieroittamattomia sikaeläimiä on
ruokittava mieluiten emän maidolla vähintään 40 päivänä ajan;
c)      sikaeläinten päivittäisiin rehuannoksiin
on lisättävä karkearehua tuore-, kuiva- tai säilörehuna.
2.3.3.          
Eläinsuojia koskevat erityisedellytykset
Eläinsuojiin
sovelletaan seuraavia sääntöjä:
a)      sikaeläinten eläinsuojien lattioiden on
oltava sileitä muttei liukkaita. vähintään puolet 2.3.4 kohdassa vahvistetusta
sisätilojen pinta-alasta, joka täsmennetään sikaeläinten
vähimmäislattiapinta-alaa koskevassa taulukossa, on oltava rakenteeltaan
kiinteä eli se ei saa olla rako- tai ritiläpohjainen;
b)      sikaeläinten eläinsuojissa on oltava
mukava, puhdas ja kuiva makuu-/lepoalue, joka on kooltaan riittävän suuri ja
rakenteeltaan kiinteä, ei rakopohjainen. Lepoalueella on oltava tilava ja kuiva
makuupaikka, joka on kuivitettu. Kuivikkeen on oltava olkea tai muuta
soveltuvaa luonnonmateriaalia. Kuivikkeiden parantamiseksi ja niiden lisänä voidaan
käyttää kaikkia kivennäisvalmisteita, joiden käyttö luonnonmukaisessa
tuotannossa lannoitteena tai maanparannusaineena on sallittu 19 artiklan
nojalla;
c)      emakot on pidettävä ryhmissä, lukuun
ottamatta tiineysajan loppuvaihetta ja imetysvaihetta;
d)      porsaita ei saa pitää päällekkäin
olevissa karsinoissa tai häkeissä;
e)      sikaeläinten on voitava ulostaa ja tonkia
jaloittelualueilla. Tonkimisen mahdollistamiseksi voidaan käyttää erilaisia
alustoja.
2.3.4.          
Eläintiheys
Sikaeläinten
enimmäismäärät hehtaaria kohden ovat seuraavat:
 Luokka tai laji || Eläinten enimmäismäärä hehtaaria kohden, joka vastaa 170:tä kilogrammaa typpeä vuodessa hehtaaria kohden 
 Porsaat || 74 
 Siitosemakot || 6,5 
 Sikaeläimet, lihotukseen || 14 
 Muut sikaeläimet || 14 
Sikaeläinten
eläinsuojien sisä- ja ulkotilojen vähimmäispinta-alat ja muut ominaisuudet ovat
seuraavat:
   || Sisätilat (eläinten käytettävissä varsinaisesti oleva tila) || Ulkotilat (jaloittelualue laidunta lukuun ottamatta) 
   || Vähimmäiselo­paino (kg) || m2/eläin || m2/eläin 
 Porsineet emakot enintään 40 vuorokauden ikäisine porsaineen ||   || 7,5 emakkoa kohden || 2,5 
 Sikaeläimet, lihotukseen || enintään 50 || 0,8 || 0,6 
 enintään 85 || 1,1 || 0,8 
 enintään 110 || 1,3 || 1 
 Porsaat || yli 40 vuorokauden ikäiset, enintään 30 kg || 0,6 || 0,4 
 Sikaeläimet, jalostukseen ||   || 2,5 naarasta kohden || 1,9 
   || 6 urosta kohden   Jos karsinoita käytetään tavanomaisessa astutuksessa: 10 m2 karjua kohden   || 8,0 
2.4.                
Siipikarjan tuotanto
2.4.1.          
Siirtyminen luonnonmukaiseen tuotantoon
Jotta siipikarjan
ja niistä saatavien tuotteiden voidaan katsoa olevan luonnonmukaisia, tässä
asetuksessa säädettyjä tuotantosääntöjä on pitänyt noudattaa
a)      lihantuotantoon käytettävän siipikarjan,
joka on tuotu tilalle alle kolmen vuorokauden ikäisenä, osalta vähintään 10
viikon ajan;
b)      munantuotantoon käytettävän siipikarjan
osalta vähintään 6 viikon ajan.
2.4.2.          
Siipikarjan alkuperä
Siipikarjaa on joko
kasvatettava siihen asti, kun se saavuttaa vähimmäisiän, tai on käytettävä
toimivaltaisen viranomaisen määrittelemiä hitaasti kasvavia siipikarjalinjoja.
Jollei toimija käytä hitaasti kasvavia siipikarjalinjoja, vähimmäisteurastusiät
ovat seuraavat:
a)      81 vuorokautta kananpojilla;
b)      150 vuorokautta salvukukoilla;
c)      49 vuorokautta Pekingin ankoilla;
d)      70 vuorokautta myskisorsanaarailla;
e)      84 vuorokautta myskisorsauroksilla;
f)       92 vuorokautta sinisorsilla;
g)      94 vuorokautta helmikanoilla;
h)      140 vuorokautta uroskalkkunoilla ja
paistiksi kasvatettavilla hanhilla; ja
i)       100 vuorokautta naaraskalkkunoilla.
2.4.3.          
Ruokinta
Ruokintaan
sovelletaan seuraavia sääntöjä:
a)      vähintään 60 prosenttia rehusta on oltava
peräisin omalta tilalta, tai jos tämä ei ole mahdollista, oltava tuotettu
samalla alueella yhteistyössä muiden luonnonmukaisten tilojen tai rehualan
toimijoiden kanssa;
b)      päivittäisiin rehuannoksiin on lisättävä
karkearehua tuore-, kuiva- tai säilörehuna.
2.4.4.          
Eläinsuojia koskevat erityisedellytykset
Eläinsuojiin
sovelletaan seuraavia sääntöjä:
a)      siipikarjaa ei saa pitää häkeissä;
b)      vesilinnuilla on oltava pääsy puroon,
lammikkoon, järveen tai altaaseen aina, kun sää- ja hygieniaolosuhteet sen
sallivat, jotta voidaan ottaa huomioon niiden lajikohtaiset tarpeet ja
hyvinvointia koskevat vaatimukset; jos sääolosuhteet eivät tätä salli, niillä
on oltava pääsy veteen, johon ne voivat upottaa päänsä höyhenpeitteen
puhdistamiseksi;
c)      siipikarjan on päästävä ulkojaloittelualueelle
vähintään yhden kolmasosan ajan elinajastaan. Siipikarjan
ulkojaloittelualueiden on oltava pääosin kasvuston peitossa, niissä on oltava
suojaavat tilat ja linnuilla on oltava vaivaton pääsy riittävälle määrälle
juottopaikkoja;
d)      jos siipikarja pidetään sisätiloissa
unionin lainsäädännön perusteella asetettujen rajoitusten tai velvoitteiden
vuoksi, sen saatavilla on oltava pysyvästi riittävä määrä karkearehua ja
soveltuvia materiaaleja siipikarjan etologisten tarpeiden tyydyttämiseksi;
e)      kaikkien siipikarjarakennusten on
täytettävä seuraavat vaatimukset:
i)       vähintään 1/3 lattiapinta-alasta on
oltava rakenteeltaan kiinteä eli ei rako- tai ritiläpohjainen, ja sen on oltava
peitetty olkien, puulastujen, hiekan tai turpeen kaltaisella kuivikkeella;
ii)      muniville kanoille tarkoitetuissa
siipikarjarakennuksissa riittävän suurta osaa kanojen käytössä olevasta
lattiapinta-alasta on voitava käyttää lintujen ulosteiden keräämiseen;
iii)     siipikarjalla on oltava orsia, jotka
vastaavat mitoiltaan ja lukumäärältään kasvatuserän suuruutta ja lintujen
kokoa, kuten säädetään siipikarjan tuotannossa käytettävien eläinsuojien sisä-
ja ulkotilojen vähimmäispinta-aloja ja muita ominaisuuksia koskevassa 2.4.5
kohdassa esitetyssä taulukossa;
iv)     eläinsuojan ulkorajalla – mahdollinen
katos mukaan lukien – on oltava siipikarjan kokoon nähden soveltuvat ulosmeno-
ja sisääntuloluukut, joiden yhteenlaskettu pituus on vähintään neljä metriä
siipikarjarakennuksen sataa pinta-alaneliömetriä kohden. Jos rakennuksessa on
katos, rakennuksen ja katoksen välisten luukkujen yhteenlasketun pituuden on
oltava kaksi metriä rakennuksen sataa pinta-alaneliömetriä kohden. Katokseen on
oltava ympärivuorokautinen pääsy;
v)      siipikarjarakennukset on rakennettava
siten, että kaikki linnut pääsevät helposti ulkojaloittelualueelle, eli
rakennuksen jokaisesta kohdasta saa olla lähimpään ulkoseinässä sijaitsevaan
luukkuun matkaa enintään 15 metriä;
vi)     monikerroksisessa järjestelmässä saa olla
pohjakerros mukaan lukien käyttöpinta-alaa enintään kolmessa kerroksessa.
Tasojen tai väliparvien, kuten pesimisalueiden, välinen korkeusero saa olla
enintään yksi metri. Ylemmillä tasoilla lanta on pystyttävä poistamaan
automatisoidulla järjestelmällä;
f)       päivänvaloa voidaan täydentää
keinovalaistuksella enintään 16 tunnin pituisen valoisan ajan varmistamiseksi
päivittäin siten, että yön yhtäjaksoinen lepoaika, jolloin ei käytetä
keinovalaistusta, on vähintään kahdeksan tuntia;
g)      rakennukset on tyhjennettävä jokaisen
kasvatetun siipikarjaerän jälkeen. Tänä aikana rakennus laitteineen on
puhdistettava ja desinfioitava. Lisäksi ulkotarhat on  kasvuston takaisinkasvun
mahdollistamiseksi pidettävä tyhjillään kunkin kasvatetun siipikarjaerän
jälkeen tietyn, jäsenvaltion vahvistaman ajanjakson ajan. Näitä vaatimuksia ei
sovelleta, kun siipikarjaa ei kasvateta erissä, sitä ei pidetä ulkotarhassa ja
se voi liikkua vapaasti koko päivän ajan.
2.4.5.          
Eläintiheys
Eläinten
enimmäismäärät hehtaaria kohden ovat seuraavat:
 Luokka tai laji || Eläinten enimmäismäärä hehtaaria kohden, joka vastaa 170:tä kilogrammaa typpeä vuodessa hehtaaria kohden 
 Broilerit || 580 
 Munivat kanat || 230 
Gallus gallus -lajin lintujen eläinsuojien sisä- ja ulkotilojen vähimmäispinta-alat
ja muut ominaisuudet ovat seuraavat:
   || Siitoslinnut/ vanhempais-polven linnut || Poikaskanta || Teuraslinnut || Salvuku­kot || Munijaka­nat 
 Ikä || Siitoslinnut  || Kananuori­kot 0-8 viikkoa || Kananuorikot, 9-18 viikkoa || Alkukasva­tus 0-21 päivää || Loppukasva­tus 22–81 päivää || 22-150 päivää || Munivat kanat, 19 viikosta alkaen 
 Eläintiheys sisätiloissa (lintua käyttöpinnan neliömetriä kohden) kiinteissä ja liikuteltavissa rakennuksissa || 6 lintua || 24 lintua siten, että elopaino on enintään 21 kg/m2 || 15 lintua siten, että elopaino on enintään 21 kg/m2 || 20 lintua siten, että elopaino on enintään 21 kg/m2 || 10 lintua siten, että elopaino on enintään 21 kg/m2 || 10 lintua siten, että elopaino on enintään 21 kg/m2 || 6 lintua 
 Orsitila (cm) ||   ||   ||   ||   || 18 
 Monikerroksisten järjestelmien lisärajat lattiapinta-alan neliömetriä kohden (mukaan lukien katos, jos ympärivuorokautinen pääsy) || 9 lintua || 32 lintua katosalue pois luettuna || 22 lintua || Ei yleensä sovelleta || 9 lintua 
 Parven kokorajoitus || 3 000, urokset mukana lukien || 10 000* || 3 300 || 10 000* || 4 800 || 2 500 || 3 000 
 Eläintiheys ulkotarhassa  (m2/lintu), edellyttäen, että 170 kg typpeä hehtaaria kohti vuodessa ei ylity || 4 || 1 || 4 || 1 || 4 || 4 || 4 
*   voidaan jakaa 3 x 3 000 linnun tai 2 x 4 800
linnun eriin 
Muiden kuin Gallus
gallus -lajin lintujen eläinsuojien sisä- ja ulkotilojen
vähimmäispinta-alat ja muut ominaisuudet ovat seuraavat:
   || Kalkkunat || Hanhet || Ankat || Helmikanat 
 Tyyppi || Uros || Naaras || Kaikki || Pekingin ankka || Myskisor­sauros || Myskisor­sanaaras || Sinisorsa || Kaikki 
 Eläintiheys sisätiloissa (lintua käyttöpinnan neliömetriä kohden) kiinteissä ja liikuteltavissa rakennuksissa || 10 siten, että elo­pai­no on enin­tään 21 kg/m2 || 10 siten, että elopaino on enintään 21 kg/m2 || 10 siten, että elopaino on enintään 21 kg/m2 || 10 siten, että elopaino on enintään 21 kg/m2 || 10 siten, että elopaino on enintään 21 kg/m2 || 10 siten, että elopaino on enintään 21 kg/m2 || 10 siten, että elopaino on enintään 21 kg/m2 || 10 siten, että elopaino on enintään 21 kg/m2 
 Orsitila (cm) || 40 || 40 || Ei yleensä sovelleta || Ei yleensä sovelleta || 40 || 40 || Ei yleensä sovelleta || 20 
 Parven kokorajoitus || 2 500 || 2 500 || 2 500 || 4 000 naarasta 3 200 urosta || 3 200 || 4 000 || 3 200 || 5 200 
 Eläintiheys ulkotarhassa  (m2/lintu), edellyttäen, että 170 kg typpeä hehtaaria kohti vuodessa ei ylity || 10 || 10 || 15 || 4,5 || 4,5 || 4,5 || 4,5 || 4 
2.4.6.          
Pääsy ulkojaloittelualueille
Ulkojaloittelualueille
pääsyyn sovelletaan seuraavia sääntöjä:
a)      siipikarjan on päästävä ulkojaloittelualueelle
vähintään yhden kolmasosan ajan elinajastaan. Sillä on oltava päiväsaikaan
jatkuva pääsy ulkojaloittelualueelle niin nuorena kuin käytännössä on
mahdollista fysiologisten ja fyysisten olosuhteiden sen salliessa, paitsi jos
unionin lainsäädännön perusteella määrätään väliaikaisia rajoituksia;
b)      siipikarjan ulkojaloittelualueiden on
oltava pääosin monien eri kasvien muodostaman kasvuston peitossa, niissä on
oltava suojaavat tilat ja linnuilla on oltava vaivaton pääsy riittävälle
määrälle juoma-asioita. Ulkojaloittelualueiden kasvillisuus on raivattava ja
poistettava säännöllisesti ravinteiden liikasaannin mahdollisuuden
vähentämiseksi. Ulkojaloittelualue ei saa ulottua yli 150 metrin päähän
siipikarjarakennuksen lähimmästä luukusta. Etäisyys voi kuitenkin olla enintään
350 metriä rakennuksen lähimmästä luukusta, jos ulkoalueella on riittävästi
suojia ja juoma-astioita, jotka on sijoitettu tasaisesti siten, että hehtaaria
kohden on vähintään neljä suojaa;
c)      jos ulkoalueella ei saatavilla tarpeeksi
rehua esimerkiksi pitkäkestoisen lumipeitteen tai kuivien sääolosuhteiden
vuoksi, siipikarjalle on annettava lisärehuna karkearehua;
d)      jos siipikarja pidetään sisätiloissa
unionin lainsäädännön perusteella asetettujen rajoitusten tai velvoitteiden
vuoksi, sen saatavilla on oltava pysyvästi riittävä määrä karkearehua ja
soveltuvia materiaaleja siipikarjan etologisten tarpeiden tyydyttämiseksi.
2.4.7.          
Eläinten hyvinvointi
Siipikarjan elävänä kyniminen on kielletty.
2.5.                
Mehiläishoito
2.5.1.          
Siirtyminen luonnonmukaiseen tuotantoon
Mehiläishoitotuotteet
voidaan myydä viittauksilla luonnonmukaiseen tuotantotapaan varustettuina
ainoastaan, jos tässä asetuksessa vahvistettuja luonnonmukaista tuotantoa
koskevia sääntöjä on noudatettu vähintään yhden vuoden ajan.
Siirtymävaiheen
aikana vaha on korvattava luonnonmukaisesta mehiläishoidosta peräisin olevalla
vahalla.
2.5.2.          
Mehiläisten alkuperä
On käytettävä
ensisijaisesti Apis melliferaa ja niiden paikallisia ekotyyppejä.
2.5.3.          
Ruokinta
Ruokintaan
sovelletaan seuraavia sääntöjä:
a)      tuotantokauden lopussa mehiläispesiin on
jätettävä riittävät hunaja- ja siitepölyvarastot, jotta mehiläiset pystyvät
talvehtimaan; 
b)      mehiläisyhdyskuntien ruokinta on
sallittua ainoastaan, jos pesien eloonjääminen on äärimmäisten ilmasto-olojen
vuoksi vaarassa. Ruokinnassa on käytettävä luonnonmukaista hunajaa,
luonnonmukaisia sokerisiirappeja tai luonnonmukaista sokeria.
2.5.4.          
Erityissäännöt tautien ennaltaehkäisystä ja
eläinlääkinnällisistä hoidoista mehiläishoidossa
Tautien
ennaltaehkäisyyn ja eläinlääkinnällisiin hoitoihin sovelletaan seuraavia
sääntöjä:
a)      kehien, mehiläispesien ja kakuston
suojaamiseksi erityisesti tuholaisilta saa käyttää ainoastaan jyrsijämyrkkyjä
(ainoastaan pyydyksissä) ja asianmukaisia tuotteita, joiden käyttö
luonnonmukaisessa tuotannossa on sallittu 19 artiklan nojalla;
b)      fysikaalinen käsittely mehiläistarhojen
desinfioimiseksi esimerkiksi höyryllä tai avotulella on sallittu;
c)      koirassikiöiden tuhoaminen on sallittu
ainoastaan Varroa destructor -punkin eristämiseksi;
d)      jos yhdyskunnat kaikista ennaltaehkäisevistä
toimenpiteistä huolimatta sairastuvat tai saavat loistartunnan, ne on
hoidettava viipymättä, ja yhdyskunnat voidaan tarvittaessa siirtää
eristettyihin mehiläistarhoihin;
e)      muurahais-, maito-, etikka- ja
oksaalihappoa sekä mentolia, tymolia, eukalyptolia tai kamferia voidaan käyttää
Varroa destructor -punkin hävittämiseksi;
f)       jos hoidossa käytetään kemiallisesti
syntetisoituja allopaattisia tuotteita, hoitoa saavat yhdyskunnat on hoidon
ajaksi sijoitettava eristettyihin mehiläistarhoihin ja kaikki vahat on
korvattava luonnonmukaisesta mehiläishoidosta peräisin olevalla vahalla. Tämän
jälkeen kyseisiin yhdyskuntiin sovelletaan 2.5.1 kohdassa säädettyä yhden
vuoden siirtymävaihetta;
g)      edellä olevaa f alakohtaa ei sovelleta
tuotteisiin, joiden käyttö luonnonmukaisessa tuotannossa on sallittu 19
artiklan nojalla.
2.5.5.          
Eläinsuojia koskevat erityisedellytykset
Eläinsuojiin
sovelletaan seuraavia sääntöjä: 
a)      mehiläistarhat on sijoitettava
sellaisille alueille, joilla varmistetaan meden ja siitepölyn muodostuminen
pääasiassa luonnonmukaisista viljelmistä tai tapauksen mukaan luonnonvaraisesta
kasvustosta tai muusta kuin luonnonmukaisesti hoidetuista metsistä tai
viljelmistä, joita käsitellään ainoastaan ympäristövaikutukseltaan vähäisin
menetelmin;
b)      mehiläistarhat on pidettävä riittävän
etäällä lähteistä, jotka saattavat aiheuttaa mehiläishoidosta saatavien
tuotteiden saastumista tai mehiläisten terveyden heikentymistä;
c)      mehiläistarhojen on sijaittava siten,
että kolmen kilometrin säteellä tarhan sijaintipaikasta mesi- ja
siitepölylähteet ovat pääasiassa luonnonmukaisesti tuotettuja viljelykasveja,
luonnonvaraisia kasveja tai viljelykasveja, jotka on käsitelty
ympäristövaikutukseltaan vähäisin menetelmin, jotka ovat vastaavia kuin
asetuksen (EU) N:o 1305/2013 28 ja 30 artiklassa säädetyt menetelmät, jotka
eivät vaikuta mehiläishoidon luonnonmukaisuuteen. Kyseisiä vaatimuksia ei
sovelleta, jos kasvit eivät kuki tai pesät ovat lepotilassa;
d)      mehiläispesien ja mehiläishoidossa
käytettävien materiaalien on oltava valmistettuja luonnollisista
materiaaleista, jotka eivät aiheuta ympäristölle tai mehiläishoitotuotteille
saastumisvaaraa;
2.5.6.          
Mehiläishoidon käytäntöjä koskevat erityissäännöt
Mehiläishoidon
käytäntöihin sovelletaan seuraavia sääntöjä:
a)      uusiin pohjukkeisiin tarvittavan
mehiläisvahan on oltava peräisin luonnonmukaisista tuotantoyksiköistä;
b)      pesissä saa käyttää ainoastaan
luonnollisia aineita, kuten kittivahaa, vahaa ja kasviöljyjä;
c)      kemiallisten synteettisten karkotteiden
käyttö hunajaa kerättäessä on kielletty;
d)      sikiökakkujen käyttö hunajan keruussa on
kielletty;
e)      mehiläishoitoa ei pidetä
luonnonmukaisena, jos sitä harjoitetaan jäsenvaltioiden määrittelemillä
alueilla, joilla luonnonmukaista mehiläishoitoa ei ole mahdollista harjoittaa.
2.5.7.          
Eläinten hyvinvointi
Eläinten
hyvinvoinnin osalta sovelletaan seuraavia sääntöjä:
a)      mehiläisten tuhoaminen kennostoihin
mehiläishoidon tuotteiden keräämisen yhteydessä on kielletty;
b)      silpominen, esimerkiksi
mehiläiskuningatarten siipien typistäminen, on kielletty.
III
osa: Merilevää ja vesiviljelyeläimiä koskevat tuotantosäännöt
1.                      
Määritelmät
Tässä osassa
tarkoitetaan
1)      'kiertovesilaitoksella' laitosta, jossa
vesiviljely tapahtuu suljetussa ympäristössä maalla tai aluksella, jossa on
vesikiertojärjestelmä ja joka on pysyvästi riippuvainen ulkopuolisesta
energiapanoksesta vesiviljelyeläinten kasvuympäristön stabiloimiseksi;
2)      ’uusiutuvista lähteistä peräisin olevalla
energialla’ uusiutuvia, muita kuin fossiilisia energialähteitä, kuten tuuli-,
aurinko-, maalämpö-, aalto- ja vuorovesienergiaa, vesivoimaa, kaatopaikoilla ja
jätevedenpuhdistamoissa syntyvää kaasua ja biokaasua;
3)      'hautomolla' paikkaa, jossa
vesiviljelyeläimiä, erityisesti kaloja ja äyriäisiä, jalostetaan, haudotaan ja
kasvatetaan varhaisissa kehitysvaiheissa;
4)      ’kasvattamolla’ paikkaa, jossa
sovelletaan haudonta- ja lihotusvaiheiden välistä tuotantojärjestelmää.
Kasvattamovaihe saadaan päätökseen tuotantojakson ensimmäisellä kolmanneksella
lukuun ottamatta lajeja, jotka käyvät läpi smolttiutumisvaiheen;
5)      'pilaantumisella' suoraan tai
välillisesti tapahtuvaa aineiden tai energian johtamista vesiympäristöön, kuten
Euroopan parlamentin ja neuvoston direktiivissä 2000/60/EY[5] ja Euroopan parlamentin
ja neuvoston direktiivissä 2008/56/EY[6]
määritellään niiden vesien osalta, joilla mainittuja direktiivejä sovelletaan;
6)      'sekaviljelyllä' vesiviljelyn ja
merilevien tuotannon yhteydessä kahden tai useamman yleensä eri trofiatason
lajin kasvattamista samassa viljely-yksikössä;
7)      'tuotantojaksolla' vesiviljelyeläimen tai
merilevän elinkaarta varhaisimmasta kehitysvaiheesta (hedelmöittyneet
mätimunat, kun kyseessä ovat vesiviljelyeläimet) korjuuseen;
8)      'paikallisesti kasvatetuilla lajeilla'
lajeja, jotka eivät ole neuvoston asetuksen (EY) N:o 708/2007[7] mukaisia tulokaslajeja
tai paikallisesti esiintymättömiä lajeja, sekä kyseisen asetuksen liitteessä IV
lueteltuja lajeja;
9)      'eläintiheydellä' vesiviljelyeläinten
elopainoa yhdessä kuutiometrissä vettä milloin tahansa lihotusvaiheen aikana ja
kampelakalojen ja katkarapujen osalta eläinten painoa vedenpinnan neliömetriä
kohden.
2.                       
Yleiset vaatimukset 
2.1.                
Toiminnan on sijaittava paikoissa, jotka eivät ole
alttiina sellaisten tuotteiden tai aineiden, joiden käyttö luonnonmukaisessa
tuotannossa ei ole sallittua, aiheuttamalle kontaminaatiolle tai
epäpuhtauksille, jotka vaarantaisivat tuotteiden luonnonmukaisuuden.
2.2.                
Luonnonmukaiset ja muut kuin luonnonmukaiset
tuotantoyksiköt on pidettävä riittävän erillään toisistaan noudattaen
jäsenvaltioiden mahdollisesti vahvistamia vähimmäisetäisyyksiä. Tällaisten
erilläänpitotoimenpiteiden on perustuttava luonnolliseen sijaintiin, erillisiin
vedenjakelujärjestelmiin, etäisyyksiin, vuorovesivaihteluun ja luonnonmukaisen
tuotantoyksikön sijaintiin ylä- ja alajuoksulla. Merilevän tuotantoa ei pidetä
luonnonmukaisena, jos sitä harjoitetaan paikoissa tai alueilla, jotka
jäsenvaltion viranomaiset ovat määrittäneet paikoiksi tai alueiksi, jotka eivät
sovellu luonnonmukaiseen vesiviljelyyn tai merilevän keruuseen.
2.3.                
Kaikille toimille, joille haetaan luonnonmukaiseen
tuotantoon liittyvää hyväksyntää ja joissa tuotetaan yli 20 tonnia
vesiviljelytuotteita vuosittain, on tehtävä tuotantoyksikköön suhteutettu
ympäristöarviointi, jossa tarkastetaan tuotantoyksikön toimintaedellytykset ja
sen välittömät ympäristövaikutukset ja todennäköiset vaikutukset. Toimijan on
toimitettava ympäristöarviointi valvontaviranomaiselle tai
tarkastuslaitokselle. Ympäristöarvioinnin sisällön on perustuttava Euroopan
parlamentin ja neuvoston direktiivin 2011/92/EU[8]
liitteeseen IV. Jos yksiköstä on jo tehty vastaava arviointi, sitä voidaan
käyttää tähän tarkoitukseen.
2.4.                
Toimijan on toimitettava vesiviljelyä ja merilevien
korjuuta varten kestävä, tuotantoyksikköön suhteutettu hoitosuunnitelma.
2.5.                
Suunnitelma on päivitettävä vuosittain, ja siinä on
selvitettävä perusteellisesti toimen ympäristövaikutukset ja käyttöön otettava
ympäristöseuranta sekä lueteltava toimenpiteet, jotka on toteutettava
ympäröivään vesi- ja maaekosysteemiin kohdistuvien kielteisten vaikutusten ja
tapauksen mukaan ympäristöön yhden tuotantojakson tai vuoden aikana
kulkeutuvien ravinnepäästöjen minimoimiseksi. Suunnitelmassa on selvitettävä,
miten teknisiä laitteita valvotaan ja korjataan.
2.6.                
Vesiviljely- ja merilevätuotannon harjoittajien on
laadittava kestävän hoitosuunnitelman osana jätteen vähentämistä koskeva
ohjelma, joka otetaan käyttöön toimien alkaessa. Jäännöslämmön käyttö on
mahdollisuuksien mukaan rajoitettava uusiutuvista lähteistä peräisin olevaan
energiaan. Merilevien korjuuta aloitettaessa on suoritettava biomassan
kertaluonteinen arviointi.
3.                      
Merilevää koskevat vaatimukset
Merilevän keruuseen
ja tuotantoon sovelletaan 7, 8, 9 ja 12 artiklassa ja tapauksen mukaan 2
jaksossa säädettyjen yleisten tuotantosääntöjen lisäksi tässä 3 jaksossa
vahvistettuja sääntöjä. Kyseisiä sääntöjä sovelletaan soveltuvin osin kaikkien
sellaisten monisoluisten merilevien tai kasviplanktonin ja mikrolevien
tuotantoon, jotka on tarkoitettu käytettäviksi vesiviljelyeläinten rehuna.
3.1.                
Siirtyminen luonnonmukaiseen tuotantoon
3.1.1.          
Merilevän korjuualueen osalta siirtymävaiheen
pituus on kuusi kuukautta.
3.1.2.          
Merileväviljely-yksikön osalta siirtymävaiheen
pituus on kuusi kuukautta tai yksi kokonainen tuotantojakso riippuen siitä,
kumpi näistä on pidempi.
3.1.3.          
Vesiviljelylaitos voidaan siirtymävaiheen aikana
jakaa täysin erillisiin yksiköihin, joita kaikkia ei hoideta luonnonmukaista
tuotantoa koskevien vaatimusten mukaisesti. Merilevän tuotannossa voidaan
käyttää samaa lajia, jos yksiköt on erotettu toisistaan asianmukaisesti.
3.2.                
Merilevien tuotantosäännöt
3.2.1.          
Meressä luontaisesti kasvavien luonnonvaraisten
merilevien ja niiden osien keruuta pidetään luonnonmukaisena
tuotantomenetelmänä, jos
a)      kasvualueiden ekologinen laatu on
direktiivissä 2000/60/EY[9]
määritellyn mukaisesti erinomainen, eivätkä kasvualueet ole terveysnäkökohdat
huomioon ottaen soveltumattomia;
b)      keruu ei merkittävästi vahingoita
luonnollisen ekosysteemin vakautta eikä lajien pysyvyyttä keruualueella.
3.2.2.          
Jotta merilevien viljelyn voidaan katsoa olevan
luonnonmukaista, sen on tapahduttava rannikkoalueilla, joiden ympäristölliset
ja terveyteen liittyvät ominaispiirteet ovat vähintään 3.2.1 kohdan a
alakohdassa esitettyjä ominaispiirteitä vastaavat. Lisäksi sovelletaan
seuraavia tuotantosääntöjä:
a)      kestäviä viljelykäytäntöjä on
sovellettava kaikissa tuotantovaiheissa merilevän taimien keruusta
sadonkorjuuseen;
b)      luonnonvaraisia merilevän taimia on
kerättävä säännöllisesti sisällä kasvatetun kannan täydentämiseksi, jotta
voidaan varmistaa laajan geenivarannon säilyminen;
c)      lannoitteiden käyttö on kiellettyä
muualla paitsi sisätilajärjestelmissä ja joka tapauksessa vain, jos niiden
käyttö luonnonmukaisessa tuotannossa tähän tarkoitukseen on sallittu.
3.3.                
Merilevien viljely
3.3.1.          
Merellä harjoitettavassa merilevien viljelyssä on
käytettävä yksinomaan ravinteita, joita esiintyy ympäristössä luonnostaan tai
jotka on saatu luonnonmukaisesta vesiviljelyeläinten tuotannosta, mieluiten
lähistöllä sijaitsevasta sekaviljelyjärjestelmästä.
3.3.2.          
Maalla olevissa laitoksissa, joissa käytetään
ulkoisia ravinnelähteitä, jäteveden ravinnetasojen on todistettavasti
vastattava tuloveden ravinnetasoja tai oltava näitä alempia. Voidaan käyttää
ainoastaan sellaisia kasvi- tai kivennäisperäisiä ravinteita, joiden käyttö
luonnonmukaisessa tuotannossa on sallittu 19 artiklan nojalla.
3.3.3.          
Viljelytiheys tai toiminnan intensiteetti on
kirjattava, ja vesiympäristön koskemattomuus on säilytettävä varmistamalla,
ettei ylitetä merilevien enimmäismäärää, joka voidaan korjata ilman ympäristöön
kohdistuvia kielteisiä vaikutuksia.
3.3.4.          
Köysiä ja muita merilevien kasvatuksessa
käytettäviä välineitä on mahdollisuuksien mukaan käytettävä uudelleen tai
kierrätettävä.
3.4.                
Luonnonvaraisten merilevien kestävä sadonkorjuu
3.4.1.          
Merilevien korjuuta aloitettaessa on suoritettava
biomassan kertaluonteinen arviointi.
3.4.2.          
Toimintayksikössä tai -tiloissa on säilytettävä
kirjanpitoasiakirjoja, joiden perusteella toimija voi todeta ja
valvontaviranomainen tai tarkastuslaitos voi varmistaa, että sadonkorjaajat
ovat toimittaneet ainoastaan tämän asetuksen mukaisesti tuotettua
luonnonvaraista merilevää.
3.4.3.          
Sadonkorjuu on suoritettava varmistaen, että
korjatut määrät eivät vaikuta merkittävästi vesiympäristön tilaan. Merilevien
uusiutumisen ja sivusaaliiden estämisen varmistamiseksi on toteutettava
toimenpiteitä, jotka liittyvät sadonkorjuutekniikkaan, vähimmäiskokoon, ikään,
lisääntymissykleihin tai jäljelle jäävän merilevän kokoon.
3.4.4.          
Jos merilevät korjataan jaetulta tai yhteiseltä
korjuualueelta, saatavilla on oltava kirjalliset todisteet siitä, että
kokonaissato on tämän asetuksen säännösten mukainen.
4.                      
Vesiviljelyeläimiä koskevat vaatimukset
Jäljempänä 4.1.5.10
kohdassa tarkoitettuihin kala-, äyriäis-, piikkinahkais- ja nilviäislajeihin
sovelletaan 7, 8, 9 ja 12 artiklassa säädettyjen yleisten tuotantosääntöjen
lisäksi tässä 4 jaksossa vahvistettuja sääntöjä. Kyseisiä sääntöjä sovelletaan
soveltuvin osin eläinplanktoniin, pieniin äyriäisiin, rataseläimiin, matoihin
ja muihin rehuna käytettäviin vesieläimiin.
4.1.                
Yleiset vaatimukset
4.1.1.          
Siirtyminen luonnonmukaiseen tuotantoon
4.1.1.1.    
Vesiviljelyn tuotantoyksiköihin on sovellettava
seuraavia siirtymävaiheita seuraavanlaisissa, vesiviljelyeläimiä sisältävissä
vesiviljelylaitoksissa:
a)      laitoksissa, joita ei voida tyhjentää,
puhdistaa ja desinfioida, siirtymävaiheen pituus on 24 kuukautta;
b)      laitoksissa, jotka on tyhjennetty tai
pidetty tyhjillään, siirtymävaiheen pituus on 12 kuukautta;
c)      laitoksissa, jotka on tyhjennetty,
puhdistettu ja desinfioitu, siirtymävaiheen pituus on kuusi kuukautta;
d)      avoimen veden laitoksissa,
simpukanviljelylaitokset mukaan luettuina, siirtymävaiheen pituus on kolme
kuukautta.
4.1.1.2.    
Vesiviljelylaitos voidaan siirtymävaiheen aikana
jakaa täysin erillisiin yksiköihin, joita kaikkia ei hoideta luonnonmukaista
tuotantoa koskevien vaatimusten mukaisesti. Vesiviljelyeläinten tuotannossa
voidaan käyttää samaa lajia, jos yksiköt on erotettu toisistaan
asianmukaisesti.
4.1.2.          
Vesiviljelyeläinten alkuperä
4.1.2.1.    
Vesiviljelyeläinten alkuperään sovelletaan
seuraavia sääntöjä:
a)      luonnonmukaisen vesiviljelyn on
perustuttava luonnonmukaisista emokannoista ja luonnonmukaisilta viljelylaitoksilta
peräisin olevan poikaskannan kasvattamiseen;
b)      on käytettävä paikallisesti kasvatettuja
lajeja, ja jalostuksella on pyrittävä saamaan aikaan kantoja, jotka soveltuvat
paremmin tuotanto-olosuhteisiin, varmistavat eläinten hyvän terveyden ja hyödyntävät
hyvin rehuvaroja. Lajien alkuperästä ja käsittelystä on toimitettava
asiakirjatodisteet valvontaviranomaiselle tai tarkastuslaitokselle.
c)      on valittava vakaita lajeja, joita
voidaan kasvattaa aiheuttamatta merkittävää vahinkoa luonnonvaraisille kannoille;
d)      luonnosta pyydystettyjä tai muita kuin
luonnonmukaisia vesiviljelyeläimiä voidaan tuoda viljelylaitokseen geenikannan
parantamiseksi. Tällaisiin eläimiin on sovellettava luonnonmukaista
tuotantotapaa vähintään kolmen kuukauden ajan ennen kuin niitä voidaan käyttää
jalostukseen.
4.1.2.2.    
Jalostukseen sovelletaan seuraavia sääntöjä: 
a)      hormonien ja hormonijohdannaisten käyttö
on kielletty;
b)      samaa sukupuolta olevien kantojen
keinotekoinen tuotanto  käsin toteutettua lajittelua lukuun ottamatta, polyploidian
aiheuttaminen, keinotekoinen hybridisaatio ja kloonaus ovat kiellettyjä;
c)      on valittava tarkoituksenmukaiset kannat;
d)      tapauksen mukaan on vahvistettava
emokantojen hoitoa, jalostusta ja poikasten tuotantoa koskevat lajikohtaiset
edellytykset.
4.1.3.          
Ruokinta
4.1.3.1.    
Kalojen, äyriäisten ja piikkinahkaisten rehun
osalta sovelletaan seuraavia sääntöjä:
a)      vesiviljelyeläimiä on ruokittava eläimen
ravitsemukselliset tarpeet sen eri kehitysvaiheissa täyttävällä rehulla;
b)      ruokintajärjestelmiä suunniteltaessa on
otettava huomioon seuraavat prioriteetit:
i)       eläinten terveys ja hyvinvointi;
ii)      tuotteiden korkea laatu ja
ravitsemuksellinen koostumus, mikä takaa syötävän lopputuotteen korkean laadun;
iii)     vähäiset ympäristövaikutukset;
c)      rehun kasviperäisen osuuden on oltava
peräisin luonnonmukaisesta tuotannosta ja vesieläimistä johdetun rehun osuuden
on oltava peräisin luonnonmukaisesta vesiviljelystä tai kalavarojen kestävästä
hyödyntämisestä;
d)      muita kuin luonnonmukaisia kasviperäisiä
rehuaineita, eläin- ja kivennäisperäisiä rehuaineita, rehun lisäaineita, eräitä
eläinten ruokinnassa käytettyjä tuotteita ja valmistuksen apuaineita saa
käyttää vain, jos niiden käyttö luonnonmukaisessa tuotannossa on sallittu tämän
asetuksen nojalla;
e)      kasvunedistäjien ja synteettisten aminohappojen
käyttö on kielletty;
f)       voidaan käyttää ainoastaan sellaisia
kivennäisperäisiä rehuaineita, joiden käyttö luonnonmukaisessa tuotannossa on
sallittu 19 artiklan nojalla;
g)      luonnonmukaisessa vesiviljelyssä saa
käyttää ainoastaan II osan 1.4.4 kohdassa tarkoitettuja rehun lisäaineita,
tiettyjä eläinten ruokinnassa käytettäviä tuotteita ja valmistuksen apuaineita.
4.1.3.2.    
Simpukoihin ja muihin lajeihin, jotka eivät ole
ihmisen ruokkimia vaan jotka käyttävät ravinnokseen luonnon planktonia,
sovelletaan seuraavia sääntöjä:
a)      näiden siivilöimällä ravintonsa ottavien
eläinten on täytettävä kaikki ravitsemukselliset tarpeensa luonnosta, lukuun
ottamatta hautomoissa ja kasvatuspaikoissa kasvatettavia nuoria eläimiä;
b)      kasvualueiden ekologisen laadun on oltava
direktiivissä 2000/60/EY määritellyn mukaisesti erinomainen. 
4.1.3.3.    
Lihaa syövien vesiviljelyeläinten rehua koskevat
erityissäännöt
Lihaa syövien
vesiviljelyeläinten rehu on hankittava ensisijaisesti seuraavista lähteistä:
a)      vesiviljelystä peräisin oleva luonnonmukainen
rehu;
b)      luonnonmukaisesta vesiviljelystä saatujen
kalojen, äyriäisten tai nilviäisten perkeistä valmistettu kalajauho ja
kalaöljy;
c)      kalajauho ja kalaöljy sekä kalaperäiset
ainesosat, jotka on saatu kestävässä kalastuksessa ihmisravinnoksi pyydettyjen
kalojen, äyriäisten tai nilviäisten perkeistä;
d)      kalajauho ja kalaöljy sekä kalaperäiset
ainesosat, jotka on saatu kestävässä kalastuksessa pyydettyjen kokonaisten
kalojen, äyriäisten tai nilviäisten, joita ei ole tarkoitettu ihmisravinnoksi,
perkeistä;
e)      luonnonmukaiset kasvi- tai eläinperäiset
rehuaineet; kasviperäisten aineiden osuus ainesosien kokonaismäärästä ei saa
ylittää 60:tä prosenttia.
4.1.3.4.    
Eräiden vesiviljelyeläinten rehua koskevat
erityissäännöt
Sisämaavesien kaloja, Penaeus-katkarapuja, makean
veden katkarapuja ja trooppisia makean veden kaloja on ruokittava seuraavasti: 
a)      niitä on ruokittava lammissa ja järvissä
luontaisesti esiintyvillä rehuilla;
b)      jos luontaista rehua ei ole saatavilla
riittävästi a alakohdan mukaisia tarkoituksia varten, voidaan käyttää
luonnonmukaista kasviperäistä rehua, joka on mieluiten kasvatettu kyseisessä
laitoksessa, tai merilevää. Toimijoiden on pidettävä kirjaa lisärehun
käyttötarpeesta;
c)      jos luonnonravintoa täydennetään b
alakohdan mukaisesti, 4.1.5.10 kohdan g alakohdassa tarkoitettujen lajien ja
kiinanhaimonnin (Pangasius sp.) rehuannos voi koostua enintään
10-prosenttisesti kestävästä kalastuksesta saadusta kalajauhosta tai
kalaöljystä. 
4.1.4.          
Terveydenhuolto
4.1.4.1.    
Tautien ennaltaehkäisy
Tautien
ennaltaehkäisyyn sovelletaan seuraavia sääntöjä:
a)      tautien ennaltaehkäisyn perustana on
eläinten pitäminen mahdollisimman hyvissä olosuhteissa siten, että laitoksen
sijainti on valittu oikein ottaen huomioon muun muassa lajin vaatimukset veden
hyvän laadun, virtauksen ja vaihtumisnopeuden osalta, viljelylaitokset ovat
mahdollisimman hyvin suunniteltuja, sovelletaan hyviä kasvatus- ja
hoitokäytäntöjä, joihin kuuluu tilojen säännöllinen puhdistus ja desinfiointi,
käytetään laadukasta rehua sekä sovelletaan asianmukaista eläintiheyttä ja
rotujen ja kantojen valintaa;
b)      immunologisten eläinlääkkeiden käyttö on
sallittu;
c)      eläinten terveydenhoitosuunnitelmassa on
esitettävä yksityiskohtaisesti bioturvallisuutta ja tautien ennaltaehkäisyä
koskevat menettelyt ja annettava kirjallinen suostumus vesiviljelyeläinten
terveydestä huolehtivien pätevien toimijoiden tarjoamaan, tuotantoyksikköön
suhteutettuun terveysneuvontaan; näiden toimijoiden on vierailtava laitoksessa
vähintään kerran vuodessa ja simpukkaviljelmillä vähintään joka toinen vuosi;
d)      rakennelmat, välineet ja laitteet on
puhdistettava ja desinfioitava asianmukaisesti;
e)      biologista likaantumista aiheuttavat
organismit on poistettava ainoastaan fysikaalisin menetelmin tai käsin ja
tapauksen mukaan palautettava mereen riittävän kauas viljelylaitoksesta;
f)       voidaan käyttää ainoastaan sellaisia
puhdistus- ja desinfiointivälineitä ja -laitteita, joiden käyttö
luonnonmukaisessa tuotannossa on sallittu 19 artiklan nojalla.
g)      Viljelytaukoon sovelletaan seuraavia
sääntöjä:
i)       toimivaltaisen viranomaisen on
päätettävä, onko viljelytauko tarpeen ja mikä on sen asianmukainen kesto, jota
sovelletaan kunkin tuotantojakson jälkeen merellä olevissa avoimen veden
viljelyrakennelmissa, ja tästä on laadittava asiakirjat; 
ii)      viljelytauko ei ole pakollinen
simpukanviljelyn yhteydessä;
iii)     viljelytauon aikana vesiviljelyeläinten
tuotantoon käytettävät häkit tai muut rakenteet on tyhjennettävä, desinfioitava
ja jätettävä tyhjiksi ennen uutta käyttöä;
h)      syömättä jäänyt kalanrehu, ulosteet ja kuolleet
eläimet on tarvittaessa poistettava viipymättä, jotta voidaan välttää veden
laadun suhteen merkittävien ympäristövahinkojen riski, vähentää tautiriskejä ja
välttää houkuttelemasta hyönteisiä tai jyrsijöitä;
i)       ultraviolettivaloa ja otsonia saa käyttää
ainoastaan hautomoissa ja kasvattamoissa;
j)       ulkoloisien biologisessa torjunnassa on
etusijalle asetettava puhdistajakalojen käyttö.
4.1.4.2.    
Eläinlääkinnällinen hoito
Eläinlääkinnälliseen
hoitoon sovelletaan seuraavia sääntöjä:
a)      tautien hoitoon on ryhdyttävä
välittömästi eläimen kärsimyksen estämiseksi; kemiallisesti syntetisoituja
allopaattisia eläinlääkkeitä, myös antibiootteja, voidaan käyttää tarvittaessa
ja tiukoin edellytyksin eläinlääkärin vastuulla, jos fytoterapeuttisten,
homeopaattisten ja muiden tuotteiden käyttö ei tule kyseeseen. Tapauksen mukaan
on määriteltävä rajoituksia hoitokertojen ja varoaikojen osalta;
b)      unionin lainsäädännön nojalla määrätyt
hoidot ihmisten ja eläinten terveyden suojelemiseksi ovat sallittuja;
c)      jos 4.1.4.1 kohdan mukaisista eläinten
terveyden varmistamiseksi toteutetuista ennaltaehkäisevistä toimenpiteistä
huolimatta ilmenee jokin terveysongelma, voidaan käyttää eläinlääkinnällisiä
hoitoja seuraavassa tärkeysjärjestyksessä:
i)       kasvi-, eläin- tai mineraaliperäiset
aineet homeopaattisessa laimennoksessa;
ii)      ilman anesteettista vaikutusta olevat
kasvit ja niiden uutteet;  ja 
iii)     hivenaineet, metallit, luonnolliset
immunostimulantit tai hyväksytyt probiootit;
d)      lääkehoitojen käyttö rajoitetaan kahteen
hoitokertaan vuodessa lukuun ottamatta rokotteita ja pakollisia
taudinhävittämisohjelmia. Vesiviljelyeläimiin, joiden tuotantojakso on alle
vuoden pituinen, sovelletaan kuitenkin vain yhtä lääkehoitokertaa. Jos mainitut
lääkehoitojen rajoitukset ylitetään, näin käsiteltyjä vesiviljelyeläimiä ei voi
myydä luonnonmukaisina tuotteina;
e)      jäsenvaltioiden hallinnoimia pakollisia
torjuntaohjelmia lukuun ottamatta loiskäsittelyjen käyttö rajoitetaan kahteen
kertaan vuodessa, tai yhteen kertaan vuodessa, kun tuotantojakso on alle 18
kuukautta;
f)       eläinlääkinnällisten lääkehoitojen ja d
alakohdan mukaisten loiskäsittelyjen, mukaan lukien pakollisten torjunta- ja
hävittämisohjelmien mukaiset käsittelyt, yhteydessä noudatettavan varoajan on
oltava kaksi kertaa niin pitkä kuin direktiivin 2001/82/EY 11 artiklassa
tarkoitettu lakisääteinen varoaika, tai jos varoaikaa ei ole täsmennetty, 48
tuntia;
g)      eläinlääkettä käytettäessä sen käytöstä
on aina ilmoitettava valvontaviranomaiselle tai tarkastuslaitokselle ennen
eläinten kaupan pitämistä luonnonmukaisesti tuotettuina. Hoidon kohteena olleen
kannan on oltava selkeästi tunnistettavissa.
4.1.5.          
Eläinsuojia koskevat edellytykset ja eläintuotannon
käytännöt 
4.1.5.1.    
Kiertovesilaitokset ovat vesiviljelyeläinten
tuotannossa kiellettyjä lukuun ottamatta hautomoita ja kasvattamoita sekä
luonnonmukaiseksi rehuksi käytettävien lajien tuotantoa.
4.1.5.2.    
Keinolämmitys tai veden jäähdytys sallitaan
ainoastaan hautomoissa ja kasvattamoissa. Veden lämmittämiseen tai
jäähdyttämiseen voidaan käyttää porakaivovettä kaikissa tuotantovaiheissa.
4.1.5.3.    
Vesiviljelyeläinten tuotantoympäristö on
suunniteltava siten, että lajikohtaisten erityistarpeidensa mukaisesti
a)      vesiviljelyeläimillä on riittävästi tilaa
tai tapauksen mukaan vähimmäiseläintiheys hyvinvointinsa takaamiseksi;
b)      vesiviljelyeläimiä pidetään
hyvälaatuisessa vedessä, jonka virtaus ja vaihtuvuusnopeus on asianmukainen,
happipitoisuus riittävä ja metaboliittien pitoisuus alhainen;
c)      vesiviljelyeläimiä pidetään lajin
vaatimusten mukaisissa lämpötila- ja valo-olosuhteissa maantieteellinen
sijainti huomioon ottaen.
Makean veden kaloja
viljeltäessä pohjatyypin on vastattava mahdollisimman tarkoin
luonnonolosuhteita.
Karppeja
viljeltäessä pohjan on oltava luonnon maa-ainesta.
4.1.5.4.    
Vesiviljelyeläinten viljelyrakennelmien
suunnittelussa ja rakentamisessa on määriteltävä virtausnopeudet ja
fysikokemialliset parametrit, joiden avulla voidaan turvata eläinten terveys ja
hyvinvointi ja ottaa huomioon niiden käyttäytymistarpeet. 
4.1.5.5.    
Maalla sijaitsevien kasvatusyksiköiden on
täytettävä seuraavat vaatimukset:
a)      läpivirtausjärjestelmissä on voitava
seurata ja valvoa sekä sisään- että ulosvirtaavan veden virtausnopeutta ja
veden laatua;
b)      ”veden ja maan rajapinnasta” vähintään
viiden prosentin suuruisen osan on oltava luonnollisen kasviston peitossa.
4.1.5.6.    
Merellä olevien viljelyrakennelmien on täytettävä
seuraavat vaatimukset:
a)      niiden on sijaittava paikassa, jossa
veden virtaus, syvyys ja veden vaihtumisnopeus ovat riittäviä merenpohjaan ja
ympäröivään vesialueeseen kohdistuvien vaikutusten minimoimiseksi;
b)      häkkien suunnittelussa, rakentamisessa ja
kunnossapidossa on otettava huomioon toimintaympäristön olosuhteet.
4.1.5.7.    
Viljelyrakennelmat on suunniteltava ja sijoitettava
ja niitä on käytettävä siten, että karkaamisriski on mahdollisimman pieni.
4.1.5.8.    
Jos kaloja tai äyriäisiä pääsee karkuun, on
toteutettava aiheellisia toimia paikalliseen ekosysteemiin kohdistuvien
vaikutusten vähentämiseksi, mukana lukien takaisinpyynti, kun se on
tarkoituksenmukaista. Asiakirjatodisteet on säilytettävä.
4.1.5.9.    
Kalalammikoissa, altaissa tai uoma-altaissa
harjoitettavan vesiviljelyeläinten tuotannon tapauksessa vesiviljelylaitoksissa
on oltava joko luonnollisia suodatinkerroksia, saostuslammikoita tai biologisia
tai mekaanisia suodattimia jätteiksi katsottavien ravinteiden keräämiseksi, tai
niissä on käytettävä merileviä tai eläimiä (simpukoita ja levää), jotka
parantavat osaltaan jäteveden laatua. Jätevesien laatua on tarvittaessa
seurattava säännöllisin väliajoin.
4.1.5.10.
Eläintiheys 
Tarkasteltaessa eläintiheyden vaikutuksia
viljeltyjen kalojen hyvinvointiin on seurattava kalojen kuntoa (kuten evä- ja
muita vaurioita, kasvunopeutta, käyttäytymistä ja yleistä terveydentilaa) ja
veden laatua.
Eläintiheys vahvistetaan laji- tai
lajiryhmäkohtaisesti seuraavasti:
a)      Lohikalojen luonnonmukainen tuotanto makeassa
vedessä:
Asianomaiset
lajit: taimen (Salmo trutta) – kirjolohi (Oncorhynchus mykiss) –
puronieriä (Salvelinus fontinalis) – lohi (Salmo salar) – nieriä (Salvelinus
alpinus) – harjus (Thymallus thymallus) – harmaanieriä (Salvelinus
namaycush) – tonavanjokilohi (Hucho hucho)
 Tuotantojärjestelmä || Kasvatuslaitosjärjestelmiin on syötettävä vettä avoimista järjestelmistä. Virtausnopeuden avulla on varmistettava kannalle vähintään 60 prosentin happisaturaatio ja taattava kalojen hyvinvointi sekä tuotantojätteiden poistuminen. 
 Kalojen enimmäistiheys || Lohikalalajit, joita ei luetella jäljempänä: 15 kg/m3 Lohi 20 kg/m3 Taimen ja kirjolohi: 25 kg/m3 Nieriä 20 kg/m3 
b)      Lohikalojen luonnonmukainen tuotanto
merivedessä:
Asianomaiset
lajit: lohi (Salmo salar), taimen (Salmo trutta) – kirjolohi (Oncorhynchus
mykiss)
 Kalojen enimmäistiheys || 10 kg/m3 verkkokasseissa 
c)      Turskan (Gadus morhua) ja muiden Gadidae-heimon
kalojen, meribassin (Dicentrarchus labrax), kultaotsasargin (Sparus
aurata), kotkakalan (Argyrosomus regius), piikkikampelan (Psetta
maxima [= Scopthalmus maximux]), pargon (Pagrus pagrus [=Sparus
pagrus]), punarummuttajan (Sciaenops ocellatus) ja muiden Sparidae-heimon
kalojen sekä kaniini- ja kettukalojen (Siganus spp.) luonnonmukainen
tuotanto
 Tuotantojärjestelmä || Avoimen veden viljelyrakennelmissa (verkkokassit/häkit), joissa meriveden virtausnopeus on riittävän suuri kalojen hyvinvoinnin optimoimiseksi, tai maalla olevissa avoimissa järjestelmissä. 
 Kalojen enimmäistiheys || Muut kalat kuin piikkikampela: 15 kg/m3   Piikkikampela: 25 kg/m3 
d)      Meribassin, kultaotsasargin, kotkakalan,
kelttien (Liza, Mugil) ja ankeriaan (Anguilla spp.)
luonnonmukainen tuotanto vuorovesialueilla ja rannikkolaguuneissa sijaitsevissa
maalla olevissa lammikoissa
 Viljelyrakennelma || Perinteiset suola-altaat, jotka on muunnettu vesiviljelyn tuotantoyksiköiksi, ja vastaavat vuorovesialueilla sijaitsevat maalla olevat lammikot 
 Tuotantojärjestelmä || Veden vaihtumisen on oltava riittävää lajien hyvinvoinnin varmistamiseksi.   Vähintään 50 prosenttia lammikosta on oltava kasviston peitossa   Kosteikkopuhdistuslammikot tarpeen 
 Kalojen enimmäistiheys || 4 kg/m3 
e)      Sammen luonnonmukainen tuotanto makeassa
vedessä:
Asianomaiset
lajit: Sammensukuiset kalat (Acipenseridae)
 Tuotantojärjestelmä || Veden virtauksen on kussakin kasvatusyksikössä oltava riittävä varmistamaan kalojen hyvinvointi.   Poistoveden laadun on vastattava tuloveden laatua. 
 Kalojen enimmäistiheys || 30 kg/m3 
f)       Kalojen luonnonmukainen tuotanto
sisämaan vesissä
Karpinsukuiset
kalat (Cyprinidae) ja muut lähilajit, joita kasvatetaan sekaviljelyssä,
mukaan luettuina ahven, hauki, merikissa, siika ja sampi.
 Tuotantojärjestelmä || Kalalammikoissa, jotka tyhjennetään säännöllisesti kokonaan, ja järvissä. Järvissä on harjoitettava yksinomaan luonnonmukaista tuotantoa, mukaan lukien kasvinviljely kuivalla maalla.   Kalojen korjuualueella on oltava puhtaan veden tuloputki, ja alueen on oltava riittävän suuri kalojen optimaalisen hyvinvoinnin varmistamiseksi. Kalat on varastoitava korjuun jälkeen puhtaaseen veteen.   Lammikoiden ja järvien luonnonmukainen ja kivennäislannoitus on toteutettava käyttäen ainoastaan sellaisia lannoitteita ja maanparannusaineita, joiden käyttö luonnonmukaisessa tuotannossa on sallittu 19 artiklan nojalla, ja siten, että käytetyn typen määrä on enintään 20 kg hehtaaria kohden.   Vesikasvien ja kasvipeitteen torjuntaan tuotantovesissä tarkoitetut, synteettisiä kemikaaleja sisältävät käsittelyt on kielletty.   Sisämaan vesialueita ympäröivä luonnollinen kasvisto on säilytettävä, sillä se toimii suojavyöhykkeenä vesialueen ja niiden ulkopuolisten maa-alueiden välillä, joilla ei harjoiteta luonnonmukaista vesiviljelyä koskevien sääntöjen mukaista tuotantoa.   Sekaviljelyä käytetään lihotusvaiheessa sillä ehdolla, että näissä eritelmissä muiden järvikalalajien osalta vahvistettuja kriteerejä noudatetaan asianmukaisesti.   
 Tuotos || Lajin vuotuinen kokonaistuotanto on rajoitettu 1 500 kilogrammaan kalaa hehtaarilta. 
g)      Penaeus-katkarapujen ja makean
veden katkarapujen (Macrobrachium spp.) luonnonmukainen tuotanto
 Tuotantoyksikön/-yksiköiden perustaminen || Sijainti hedelmättömillä savimaa-alueilla, jotta lampien rakentamisesta aiheutuvat ympäristövaikutukset jäävät mahdollisimman pieniksi. Lammet rakennetaan alueella olevasta luonnon savesta. Mangroven tuhoaminen ei ole sallittua. 
 Siirtymäaika || Kuusi kuukautta per lammikko; vastaa tuotetun katkaravun tavanomaista elinkaarta. 
 Emokannan alkuperä || Vähintään puolen emokannasta on oltava jalostettua kolmen toimintavuoden jälkeen. Toisen puoliskon on muodostuttava luonnonvaraisesta emokannasta, joka on vapaa taudinaiheuttajista ja peräisin kestävästä kalastuksesta. Ensimmäiselle ja toiselle sukupolvelle on tehtävä pakollinen seulontatesti ennen viljelylaitokseen tuontia. 
 Silmänvarren poistaminen || Kielletty 
 Enimmäistiheys viljelylaitoksissa ja tuotantorajat || Istutus: enintään 22 poikasta/m2   Biomassan enimmäismäärä millä tahansa hetkellä: 240 g/m2 
h)      Nilviäiset ja piikkinahkaiset
 Tuotantojärjestelmät || Pitkätsiimat, lautat, pohjaviljely, verkkokassit, häkit, laatikot, rysät, simpukkapaalut ja muut viljelyrakennelmat.   Lautoilla harjoitetussa simpukanviljelyssä käytettävien köysien lukumäärä saa olla enintään yksi köysi neliömetrillä. Köysi saa olla enintään 20 metrin pituinen. Köysiä ei saa ohentaa tuotantokauden aikana, mutta niiden jakaminen on kuitenkin sallittua lisäämättä eläinten alkutiheyttä. 
i)       Trooppiset makeanveden kalat: maitokalat
(Chanos chanos), tilapia (Oreochromis sp.), kiinanhaimonni (Pangasius
sp.)
 Tuotantojärjestelmät || Lammikot ja verkkohäkit 
 Kalojen enimmäistiheys || Pangasius: 10 kg/m3   Tilapia: 20 kg/m3 
4.1.6.          
Eläinten hyvinvointi
4.1.6.1.    
Eläinten hoitajilla on oltava eläinten terveyttä ja
hyvinvointitarpeita koskevat riittävät perustiedot ja -taidot.
4.1.6.2.    
Vesiviljelyeläinten käsittely on vähennettävä minimiin
ja toteutettava erittäin huolellisesti asianmukaisin välinein ja menetelmin,
joiden tarkoituksena on käsittelyihin liittyvän stressin ja fyysisten
vaurioiden välttäminen. Emokantoja on käsiteltävä siten, että fyysiset vauriot
ja stressi saadaan vähennettyä minimiin, ja tarvittaessa on käytettävä
anestesiaa. Luokittelutoimet on pidettävä mahdollisimman vähäisinä, ja niitä on
tehtävä vain kalojen hyvinvoinnin varmistamiseksi.
4.1.6.3.    
Keinovalon käyttöön on sovellettava seuraavia
rajoituksia:
a)      luonnollisen päivänpituuden
pidentämiseksi keinovalon käyttö ei saa ylittää kasvatettavien eläinten
etologisten tarpeiden, maantieteellisten olosuhteiden ja yleisen terveyden
mukaista enimmäismäärää, joka on 16 tuntia päivässä, paitsi
lisääntymistarkoituksissa;
b)      valon voimakkuuden äkillisiä muutoksia on
vältettävä käyttämällä himmennettäviä valoja tai taustavalaistusta.
4.1.6.4.    
Ilmastus sallitaan eläinten hyvinvoinnin ja
terveyden varmistamiseksi sillä edellytyksellä, että mekaanisten ilmastimien
voimanlähteenä käytetään lähinnä uusiutuvia energialähteitä.
4.1.6.5.    
Nestemäisen hapen käyttö sallitaan ainoastaan
eläinten terveyteen ja hyvinvointiin liittyvistä syistä, kriittisissä
tuotantovaiheissa tai kuljetuksen aikana seuraavissa tapauksissa:
a)      jos lämpötila kohoaa tai ilmanpaine
laskee poikkeuksellisesti tai jos esiintyy satunnaista pilaantumista;
b)      jos tehdään satunnaisia kantojen
hallintamenettelyjä, kuten näytteenottoja ja lajitteluja;
c)      viljelylaitoksessa olevan kannan
eloonjäämisen takaamiseksi.
4.1.6.6.    
On toteutettava asianmukaiset toimenpiteet sen
varmistamiseksi, että vesiviljelyeläinten kuljetuksen kesto on mahdollisimman
lyhyt.
4.1.6.7.    
Eläimille ei saa aiheuttaa tarpeetonta kärsimystä
niiden koko elinaikana, mihin luetaan myös teurastushetki.
4.1.6.8.    
Teurastusmenetelmien on oltava sellaisia, että kalat
saadaan tainnutettua välittömästi ja kivuttomasti. Teurastusta edeltävä
käsittely on tehtävä siten, että vältetään vaurioita sekä minimoidaan kärsimys
ja stressi. Teuraskokojen, lajien ja tuotantopaikkojen erot on otettava
huomioon optimaalisia teurastusmenetelmiä tarkasteltaessa.
4.2.                
Nilviäisiä koskevat erityissäännöt
4.2.1.          
Toukkien alkuperä
Toukkien alkuperään
sovelletaan seuraavia sääntöjä:
a)      simpukanviljelyssä voidaan käyttää
tuotantoalueen ulkopuolelta tulevia luonnonvaraisia toukkia, jos siitä ei
aiheudu merkittäviä ympäristövahinkoja, se on paikallisen lainsäädännön
mukaisesti sallittua ja toukat ovat peräisin
i)       yhdyskunnista, jotka eivät
todennäköisesti selviä hengissä talven yli tai joista on ylitarjontaa; tai
ii)      keruulaitteisiin spontaanisti asettuneista
simpukantoukkien yhdyskunnista;
b)      japaninosterin (Crassostrea gigas)
tapauksessa etusija on annettava kannalle, johon sovelletaan valikoivaa
jalostusta luonnonvaraisen lisääntymisen vähentämiseksi;
c)      on kirjattava, mistä, milloin ja miten
luonnonvaraiset toukat kerättiin, jotta mahdollistetaan niiden jäljitettävyys
takaisin keruupaikalle.
4.2.2.          
Eläinsuojia koskevat edellytykset ja eläintuotannon
käytännöt
Eläinsuojiin ja
eläintuotannon käytäntöihin sovelletaan seuraavia sääntöjä:
a)      tuotantoa voidaan harjoittaa
sekaviljelyjärjestelmässä samalla vesialueella kuin kalojen ja merilevien
luonnonmukaista tuotantoa, ja tästä on mainittava kestävässä
hoitosuunnitelmassa. Simpukoita voidaan viljellä sekaviljelyssä myös yhdessä
kotilosimpukoiden, kuten rantakotiloiden, kanssa.
b)      luonnonmukaista simpukantuotantoa on
harjoitettava alueilla, jotka on merkitty viitoilla, kohoilla tai muilla
selkeillä merkeillä, ja ne on tarvittaessa rajattava verkkokasseilla, häkeillä
tai muilla keinotekoisilla laitteilla;
c)      luonnonmukaisissa
äyriäisviljelylaitoksissa on vähennettävä suojeltaville lajeille aiheutuvat
riskit minimiin. Jos petoeläinten torjuntaan käytetään verkkoja, ne on
suunniteltava siten, ettei niistä aiheudu vahinkoa sukeltaville linnuille.
4.2.3.          
Viljely
Viljelyyn sovelletaan
seuraavia sääntöjä:
a)      sinisimpukoiden viljely köysissä ja muut
4.1.5.10 kohdan h alakohdassa luetellut menettelyt voidaan katsoa
luonnonmukaisiksi menetelmiksi;
b)      nilviäisten pohjaviljely sallitaan
ainoastaan, jos keruu- ja kasvatusalueille ei aiheudu merkittäviä
ympäristövaikutuksia. Mahdollisimman vähäisten ympäristövaikutusten
todistamiseksi on laadittava tuotantoaluetta koskeva tutkimus ja raportti, joka
toimijan on esitettävä valvontaviranomaiselle tai tarkastuslaitokselle.
Raportti on lisättävä erillisenä lukuna kestävään hoitosuunnitelmaan.
4.2.4.          
Hoito
Hoitoon sovelletaan seuraavia sääntöjä:
a)      tuotannossa on käytettävä eläintiheyttä,
joka ei ylitä muiden kuin luonnonmukaisten nilviäisten yhteydessä kyseisessä
vesiviljelylaitoksessa käytettyä eläintiheyttä. Lajittelu, harvennus ja
eläintiheyden mukauttaminen on tehtävä biomassan mukaan siten, että
varmistetaan eläinten hyvinvointi ja tuotteiden korkea laatu;
b)      biologista likaantumista aiheuttavat
organismit on poistettava ainoastaan fysikaalisin menetelmin tai käsin ja
tapauksen mukaan palautettava mereen riittävän kauas nilviäislaitoksista.
Nilviäiset voidaan käsitellä tuotantojakson aikana yhden kerran
kalkkiliuoksella likaantumista aiheuttavien organismien torjumiseksi.
4.2.5.          
Ostereiden viljelyä koskevat erityissäännöt
Ostereiden viljely
paaluihin kiinnitetyissä säkeissä on sallittua. Nämä tai muut osterinviljelyssä
käytettävät rakenteet on sijoitettava siten, että vältetään läpipääsemättömän
esteen muodostuminen rannikon edustalle. Tuotannon optimoimiseksi kanta on
sijoitettava huolellisesti kasvualustoille ottaen huomioon vuorovesivaihtelut.
Tuotannon on oltava 4.1.5.10 kohdan h alakohdassa säädettyjen vaatimusten
mukaista.
IV
osa: Jalostettujen elintarvikkeiden ja jalostetun rehun tuotantosäännöt
Jalostettuihin elintarvikkeisiin ja
jalostettuun rehuun sovelletaan 7, 9 ja 13 artiklassa säädettyjen yleisten
tuotantosääntöjen lisäksi tässä osassa vahvistettuja sääntöjä.
1.                      
Jalostettujen elintarvikkeiden ja jalostetun
rehun  tuotantoa koskevat yleiset vaatimukset
1.1.                
Elintarvikkeiden ja rehujen jalostuksessa
käytettävien lisäaineiden, valmistuksen apuaineiden sekä muiden aineiden ja
ainesosien samoin kuin valmistusmenetelmien, kuten savustamisen, on oltava
hyvien tuotantotapojen[10]
periaatteiden mukaisia.
1.2.                
Jalostettuja elintarvikkeita tai rehuja tuottavien
toimijoiden on otettava käyttöön kriittisten valmistusvaiheiden systemaattiseen
määrittelyyn perustuvat asianmukaiset menettelyt ja pidettävä ne ajan tasalla.
1.3.                
Edellä 1.2 kohdassa tarkoitettujen menettelyjen
soveltamisella on jatkuvasti varmistettava, että tuotetut jalostetut tuotteet
ovat tämän asetuksen mukaisia.
1.4.                
Toimijoiden on noudatettava 1.2 kohdassa
tarkoitettuja menettelyjä, pantava ne täytäntöön ja erityisesti
a)      toteutettava ennalta ehkäiseviä
toimenpiteitä estääkseen sellaisten aineiden tai tuotteiden, joita ei ole
sallittu, aiheuttaman saastumisriskin;
b)      toteutettava asianmukaisia
puhdistustoimenpiteitä, valvottava niiden tehokkuutta ja pidettävä kirjaa
kyseisistä toimista;
c)      taattava, ettei markkinoille saateta
tuotteita, jotka eivät ole luonnonmukaisia mutta joiden merkinnöissä on
viittaus luonnonmukaiseen tuotantotapaan.
1.5.                
Luonnonmukaisten jalostettujen tuotteiden valmistus
on pidettävä ajallisesti tai paikallisesti erillään tuotteista, jotka eivät ole
luonnonmukaisia. Jos asianomaisessa valmistusyksikössä valmistetaan tai
varastoidaan myös tuotteita, jotka eivät ole luonnonmukaisia, toimijan on  
a)      ilmoitettava siitä valvontaviranomaiselle
tai -laitokselle;
b)      suoritettava toiminnot yhtenäisenä
jaksona ja kokonaisina erinä sekä ajallisesti tai paikallisesti erillään niistä
samankaltaisista toiminnoista, jotka suoritetaan tuotteille, jotka eivät ole
luonnonmukaisia;
c)      varastoitava luonnonmukaiset tuotteet
ennen toimintojen suorittamista ja niiden suorittamisen jälkeen eri paikkaan
tai eri aikoina kuin tuotteet, jotka eivät ole luonnonmukaisia;
d)      pidettävä kaikista toiminnoista ja
jalostetuista määristä ajantasaista kirjaa;
e)      toteutettava tarvittavat toimenpiteet,
jotta erät voidaan tunnistaa sekä estää sekoittuminen tai vaihtuminen
tuotteisiin, jotka eivät ole luonnonmukaisia;
f)       suoritettava luonnonmukaisia tuotteita
koskevat toiminnot vasta tuotantovälineiden asianmukaisen puhdistuksen jälkeen.
1.6.                
On kiellettyä käyttää sellaisia tuotteita, aineita
ja tekniikoita, joilla palautetaan luonnonmukaisten elintarvikkeiden
jalostuksessa ja varastoinnissa menetettyjä ominaisuuksia tai korjataan
luonnonmukaisten elintarvikkeiden huolimattoman käsittelyn tuloksia tai jotka
voivat muutoin olla harhaanjohtavia sellaisten tuotteiden, jotka aiotaan pitää
kaupan luonnonmukaisina elintarvikkeina, todellisen luonteen suhteen.
2.                      
Jalostettujen elintarvikkeiden tuotantoa
koskevat vaatimukset
2.1.                
Luonnonmukaisten jalostettujen elintarvikkeiden
koostumukseen sovelletaan seuraavia edellytyksiä:
a)      tuote on valmistettava pääosin
maatalousperäisistä ainesosista; määritettäessä sitä, onko tuote valmistettu
pääosin maatalousperäisistä ainesosista, lisättyä vettä ja suolaa ei oteta
huomioon;
b)      ainoastaan sellaisia lisäaineita,
valmistuksen apuaineita, aromiaineita, vettä, suolaa, mikro-organismi- ja
elintarvike-entsyymivalmisteita, kivennäisaineita, hivenaineita, vitamiineja
sekä erityisravinnoksi tarkoitetuissa elintarvikkeissa olevia aminohappoja ja
muita mikroravintoaineita saa käyttää, joiden käyttö luonnonmukaisessa
tuotannossa on sallittu 19 artiklan nojalla; 
c)      elintarvikkeessa ei saa olla
luonnonmukaista ainesosaa yhdessä sellaisen saman ainesosan kanssa, joka on
peräisin siirtymävaiheen tuotannosta tai joka ei ole luonnonmukainen;
d)      siirtymävaiheen tuotannosta peräisin
olevista kasveista tuotettu elintarvike saa sisältää vain yhden
maatalousperäisen kasviperäisen ainesosan.
2.2.                
Eräiden tuotteiden ja aineiden käyttö
elintarvikkeiden jalostuksessa 
2.2.1.          
Elintarvikkeiden jalostuksessa saa käyttää ainoastaan
2.1 kohdan b alakohdassa tarkoitettuja tuotteita ja aineita sekä 2.2.2, 2.2.4
ja 2.2.5 kohdassa tarkoitettuja tuotteita ja aineita, lukuun ottamatta
viinialan tuotteita ja aineita, joihin sovelletaan V osan 2 kohtaa, ja hiivaa,
johon sovelletaan VI osan 1.3 kohtaa.
2.2.2.          
Elintarvikkeiden jalostuksessa on sallittua käyttää
seuraavia tuotteita ja aineita: 
a)      elintarvikkeiden jalostuksessa
tavanomaisesti käytetyt mikro-organismi- ja elintarvike-entsyymivalmisteet;
elintarvikkeiden lisäaineena käytettävien elintarvike-entsyymien käytön
luonnonmukaisessa tuotannossa on kuitenkin oltava 19 artiklan nojalla sallittu;
b)      Euroopan parlamentin ja neuvoston
direktiivin (EY) N:o 1334/2008[11]
3 artiklan 2 kohdan b ja d alakohdassa määritellyt aineet ja tuotteet, jotka luokitellaan
luontaisiksi aromiaineiksi tai luontaisiksi aromivalmisteiksi mainitun
direktiivin 15 artiklan 1 kohdan e alakohdan ja 16 artiklan mukaisesti;
c)      Euroopan parlamentin ja neuvoston
asetuksen (EY) N:o  1333/2008[12]
17 artiklan mukaiset lihan ja munankuorien leimaamisessa käytettävät
väriaineet;
d)      tavanomaisesti elintarvikkeiden
jalostuksessa käytetty juomavesi ja suola (perusainesosana natriumkloridi tai
kaliumkloridi);
e)      kivennäisaineet (mukaan lukien
hivenaineet), vitamiinit, aminohapot ja mikroravintoaineet, jotka ovat
sallittuja ainoastaan, jos niiden käyttö on lakisääteisesti pakollista
elintarvikkeissa, joihin niitä lisätään.
2.2.3.          
Tämän asetuksen 21 artiklan 3 kohdassa
tarkoitettuun laskentaan sovelletaan seuraavia sääntöjä:
a)      eräitä elintarvikkeiden lisäaineita,
joiden käyttö luonnonmukaisessa tuotannossa on sallittu 19 artiklan nojalla,
pidetään maatalousperäisinä ainesosina;
b)      2.2.2 kohdassa tarkoitettuja valmisteita
ja aineita ei pidetä maatalousperäisinä ainesosina;
c)      hiivaa ja hiivatuotteita pidetään
maatalousperäisinä ainesosina.
2.2.4.          
Luonnonmukaisten elintarvikkeiden jalostuksessa
voidaan käyttää seuraavia maatalousperäisiä ainesosia, jotka eivät ole
luonnonmukaisia:
a)      eläintuotteet;
i)       muusta kuin vesiviljelystä peräisin
olevat vedessä elävät organismit, jotka ovat sallittuja sellaisten
elintarvikkeiden valmistuksessa, jotka eivät ole luonnonmukaisia;
ii)      gelatiini;
iii)     suolet;
b)      jalostamattomat kasvituotteet ja niistä
jalostamalla johdetut tuotteet:
i)       syötävät hedelmät, pähkinät ja siemenet:
–      kolapähkinät                           Cola acuminata;
 ii)     syötävät mausteet ja yrtit:
–      piparjuuren siemenet              Armoracia rusticana;
–      saflorin kukat                         Carthamus tinctorius;
–      vesikrassi                                Nasturtium officinale;
iii)     muut:
–      levät, mukaan lukien merilevä;
c)      jalostetut kasvituotteet:
i)       sokerit, tärkkelykset ja muut viljasta
ja mukuloista saatavat tuotteet:
–      riisipaperi;
–      riisi- tai vahamaissitärkkelys, kemiallisesti muuntamaton;
ii)      muut:
–      rommi, ainoastaan ruokosokerista valmistettu.
2.2.5.          
Rasvoja ja öljyjä, myös puhdistettuja mutta
kemiallisesti muuntamattomia, voidaan käyttää muina kuin luonnonmukaisina, jos
ne on saatu muista kuin seuraavista kasveista:
–      kaakao                                    Theobroma cacao;
–      kookos                                    Cocos nucífera;
–      oliivi                                       Olea europaea;
–      auringonkukka                        Helianthus annuus;
–      palmu                                      Elaeis guineensis;
–      rapsi, rypsi                              Brassica napus, rapa;
–      saflori                                     Carthamus tinctorius;
–      seesami                                   Sesamum indicum;
–      soija                                        Glycine max.
3.                      
Jalostettujen rehujen tuotantoa koskevat
vaatimukset
3.1.                
Luonnonmukaisen rehutuotteen koostumuksessa ei saa
olla samanaikaisesti luonnonmukaista rehuainesta tai siirtymävaiheen
tuotannosta peräisin olevaa rehuainesta ja samaa rehuainesta, joka on tuotettu
muutoin kuin luonnonmukaisesti.
3.2.                
Mitään luonnonmukaisessa tuotannossa käytettyä tai
jalostettua rehuainesta ei ole saanut missään vaiheessa jalostaa kemiallisesti
syntetisoitujen liuottimien avulla.
V
osa: Viini
1.                      
Soveltamisala
1.1.                
Asetuksen (EU) N:o 1308/2013 1 artiklan 2 kohdan l
alakohdassa tarkoitettujen viinialan tuotteiden luonnonmukaiseen tuotantoon
sovelletaan 7, 8, 9 ja 14 artiklassa säädettyjen yleisten tuotantosääntöjen
lisäksi tässä osassa vahvistettuja sääntöjä.
1.2.                
Komission asetusten (EY) N:o 606/2009[13] ja (EY) N:o 607/2009[14] säännöksiä
sovelletaan, jollei tässä osassa nimenomaisesti muuta säädetä.
2.                      
Eräiden tuotteiden ja aineiden käyttö
2.1.                
Viinialan tuotteet on valmistettava luonnonmukaisista
raaka-aineista.
2.2.                
Viinialan tuotteiden valmistuksessa –
viininvalmistusmenetelmät ja -käsittelyt mukaan luettuina – voidaan käyttää
ainoastaan sellaisia tuotteita ja aineita, joiden käyttö luonnonmukaisessa
tuotannossa on sallittu 19 artiklan nojalla, sanotun kuitenkaan rajoittamatta
asetuksessa (EU) N:o 1308/2013 sekä asetuksessa (EY) N:o 606/2009 ja
erityisesti sen liitteessä I A säädettyjen edellytysten ja rajoitusten
soveltamista.
3.                      
Viininvalmistusmenetelmät ja rajoitukset
3.1.                
Sallittuja ovat ainoastaan sellaiset
viininvalmistusmenetelmät, -käytännöt ja -käsittelyt, jotka olivat käytössä
ennen 1 päivää elokuuta 2010, mukaan lukien asetuksen (EU) N:o 1308/2013 80
artiklassa ja 83 artiklan 2 kohdassa, asetuksen (EY) N:o 606/2009 3 artiklassa,
5–9 artiklassa ja 11–14 artiklassa sekä mainittujen asetusten liitteissä
säädetyt rajoitukset, sanotun kuitenkaan rajoittamatta 1 ja 2 jakson
soveltamista sekä 3.2–3.5 kohdassa säädettyjen erityisten kieltojen ja
rajoitusten soveltamista.
3.2.                
Seuraavien viininvalmistusmenetelmien, -käytäntöjen
ja -käsittelyjen käyttö on kielletty:
a)      asetuksen (EU) N:o 1308/2013 liitteessä
VIII olevan I osan B.1 jakson c alakohdassa tarkoitettu osittainen
tiivistäminen jäähdyttämisen avulla;
b)      asetuksen (EY) N:o 606/2009 liitteessä I
A olevassa 8 kohdassa tarkoitettu rikkidioksidin poistaminen fysikaalisilla
menetelmillä;
c)      asetuksen (EY) N:o 606/2009 liitteessä I
A olevassa 36 kohdassa tarkoitettu elektrodialyysikäsittely viinikiven
stabiloimiseksi;
d)      asetuksen (EY) N:o 606/2009 liitteessä I
A olevassa 40 kohdassa tarkoitettu viinin sisältämän alkoholin osittainen
poistaminen;
e)      asetuksen (EY) N:o 606/2009 liitteessä I
A olevassa 43 kohdassa tarkoitettu kationinvaihtokäsittely viinikiven
stabiloinnin varmistamiseksi.
3.3.                
Seuraavien viininvalmistusmenetelmien, -käytäntöjen
ja -käsittelyjen käyttö on sallittu seuraavin edellytyksin:
a)      asetuksen (EY) N:o 606/2009 liitteessä I
A olevassa 2 kohdassa tarkoitetut lämpökäsittelyt siten, että lämpötila on
enintään 70 celsiusastetta;
b)      käytettäessä asetuksen (EY) N:o 606/2009
liitteessä I A olevassa 3 kohdassa tarkoitettua sentrifugointia ja suodatusta
inertillä suodatuksen apuaineella tai ilman sitä huokoskoon on oltava vähintään
0,2 μm.
3.4.                
Komissio tarkastelee seuraavia
viininvalmistusmenetelmiä, -käytäntöjä ja -käsittelyjä uudelleen ennen 1 päivää
elokuuta 2015 niiden asteittaista poistamista tai lisärajoittamista varten:
a)      asetuksen (EY) N:o 606/2009 liitteessä I
A olevassa 2 kohdassa tarkoitetut lämpökäsittelyt;
b)      asetuksen (EY) N:o 606/2009 liitteessä I
A olevassa 20 kohdassa tarkoitettu ioninvaihtohartsien käyttö;
c)      asetuksen (EY) N:o 1308/2013 liitteessä
VIII olevan I osan B.1 jakson b alakohdassa tarkoitettu käänteisosmoosi. 
3.5.                
Asetuksessa (EY) N:o 1234/2007 tai (EY) N:o
606/2009 säädettyihin viininvalmistusmenetelmiin, -käytäntöihin ja
-käsittelyihin 1 päivän elokuuta 2010 jälkeen tehtyjä muutoksia voidaan
soveltaa viinien luonnonmukaisessa tuotannossa vasta kun tässä 3 jaksossa
säädetyt tuotantosääntöjen täytäntöönpanemiseksi tarvittavat toimenpiteet ja
tämän asetuksen 19 artiklan mukainen mahdollisesti tarvittava arviointi on
toteutettu.
VI
osa: Elintarvikkeena tai rehuna käytettävät hiivat 
Elintarvikkeena tai rehuna käytettävään
luonnonmukaiseen hiivaan sovelletaan 7, 9 ja 15 artiklassa säädettyjen yleisten
tuotantosääntöjen lisäksi tässä osassa vahvistettuja sääntöjä.
1.                      
Yleiset vaatimukset
1.1.                
Luonnonmukaisen hiivan tuotannossa saa käyttää vain
luonnonmukaisesti tuotettuja kasvualustoja.
1.2.                
Luonnonmukaisessa elintarvikkeessa tai rehussa ei
saa olla luonnonmukaista hiivaa yhdessä sellaisen hiivan kanssa, joka ei ole
luonnonmukaista.
1.3.                
Luonnonmukaisen hiivan tuotannossa ja
hiivavalmisteissa saa käyttää seuraavia aineita:
a)      valmistuksen apuaineet, joiden käyttö
luonnonmukaisessa tuotannossa on sallittu 19 artiklan nojalla;
b)      IV osan 2.2.2 kohdan a ja d alakohdassa
tarkoitetut tuotteet ja aineet.
LIITE III
TUOTTEIDEN
KERÄÄMINEN, PAKKAAMINEN, KULJETTAMINEN JA VARASTOINTI
1.                      
Tuotteiden kerääminen ja kuljettaminen
valmistusyksiköihin
Toimijat voivat kerätä luonnonmukaiset ja muut
kuin luonnonmukaiset tuotteet samanaikaisesti ainoastaan, jos toteutetaan
asianmukaisia toimenpiteitä, joilla voidaan estää mahdollinen sekoittuminen tai
vaihtuminen muihin kuin luonnonmukaisiin tuotteisiin ja varmistaa luonnonmukaisten
tuotteiden tunnistaminen. Toimijan on pidettävä tuotteiden keräyspäiviin,
-tunteihin, -reittiin sekä vastaanottopäivään ja -aikaan liittyvät tiedot
valvontaviranomaisen tai tarkastuslaitoksen saatavilla.
2.                      
Tuotteiden pakkaaminen ja kuljettaminen toisille
toimijoille tai toisiin yksiköihin
2.1.                
Rajoittamatta muiden unionin lainsäädännössä
säädettyjen merkintöjen soveltamista toimijoiden on varmistettava, että
luonnonmukaiset tuotteet kuljetetaan toisille toimijoille tai toisiin
yksiköihin, myös tukku- ja vähittäiskauppiaille, ainoastaan sellaisissa
pakkauksissa, säiliöissä tai ajoneuvoissa, jotka on suljettu siten, ettei
sisältöä voida korvata toisella tuotteella sinettiä vilpillisesti
käsittelemättä tai rikkomatta, ja varustettuna merkinnöillä, joista käy ilmi 
a)      toimijan nimi ja osoite sekä, jos eri
kuin toimija, tuotteen omistajan tai myyjän nimi ja osoite;
b)      tuotteen nimi, tai jos kyseessä on
rehuseos, rehuseoksen kuvaus, sekä viittaus luonnonmukaiseen tuotantoon;
c)      sen valvontaviranomaisen tai tarkastuslaitoksen
nimi ja/tai tunnusnumero, joka vastaa toimijalle tehtävistä tarkastuksista; ja
d)      tarvittaessa erätunnus, joka on joko
kansallisesti hyväksytyn tai valvontaviranomaisen tai tarkastuslaitoksen kanssa
sovitun merkintäjärjestelmän mukainen ja joka mahdollistaa erän yhdistämisen 24
artiklassa tarkoitettuun kirjanpitoon.
Edellä a–d alakohdassa vaaditut tiedot voidaan
myös esittää saateasiakirjassa, jos tällainen asiakirja voidaan kiistatta
yhdistää tuotteen pakkaukseen, säiliöön tai sitä kuljettavaan ajoneuvoon.
Saateasiakirjaan on merkittävä toimittajaa tai kuljetusliikettä koskevat
tiedot.
2.2.                
Pakkausten, säiliöiden tai ajoneuvojen sulkeminen
ei ole tarpeen, jos
a)      kuljetus tapahtuu suoraan kahden
sellaisen toimijan välillä, jotka molemmat kuuluvat luonnonmukaisten tuotteiden
valvontajärjestelmään; 
b)      tuotteiden mukana on asiakirja, josta 2.1
kohdassa vaaditut tiedot käyvät ilmi; ja
c)      sekä lähettävä että vastaanottava toimija
pitää kirjaa tällaisista kuljetuksista, ja valvontaviranomaiselle tai tarkastuslaitokselle
on mahdollisuus tutustua kirjanpitoon.
3.                      
Erityissäännöt rehun kuljettamisesta toisiin
tuotanto- tai valmistusyksiköihin tai varastointitiloihin
Kuljetettaessa rehua muihin tuotanto- tai
valmistusyksiköihin tai varastointitiloihin toimijoiden on varmistettava, että
seuraavat edellytykset täyttyvät:
a)      luonnonmukaisesti tuotetut rehut,
siirtymävaiheen rehut ja muut kuin luonnonmukaiset rehut erotetaan kuljetuksen
aikana toisistaan fyysisesti;
b)      ajoneuvoja tai säiliöitä, joissa on
kuljetettu muita kuin luonnonmukaisia tuotteita, saa käyttää luonnonmukaisten
tuotteiden kuljettamiseen ainoastaan, jos
i)       ne on puhdistettu asianmukaisesti ja
puhdistuksen tehokkuus on tarkastettu ennen luonnonmukaisten tuotteiden
kuljetusta ja toimijat kirjaavat nämä toimet;
ii)      kaikki valvontajärjestelyjen mukaisesti
arvioituihin riskeihin suhteutetut asianmukaiset toimenpiteet toteutetaan, ja
toimija varmistaa tarvittaessa, ettei muita kuin luonnonmukaisia tuotteita
voida pitää kaupan niin, että niissä on viittaus luonnonmukaiseen tuotantoon;
iii)     toimija pitää rekisteriä tällaisista
kuljetuksista, ja valvontaviranomaiselle tai tarkastuslaitokselle on
mahdollisuus tutustua siihen;
c)      valmiit luonnonmukaiset rehut kuljetetaan
fyysisesti erillään tai eri aikoina kuin muut lopputuotteet;
d)      kuljetuksen aikana kirjataan tuotteiden
määrä kuljetuksen alkaessa sekä jokainen jakelukierroksen kuluessa toimitettu
yksittäinen määrä.
4.                      
Elävien kalojen kuljetus
4.1.                
Elävät kalat on kuljetettava asiaankuuluvissa
säiliöissä, joissa oleva puhdas vesi täyttää kalojen fysiologiset tarpeet
lämpötilan ja liuenneen hapen suhteen.
4.2.                
Säiliöt on ennen luonnonmukaisten kalojen ja
kalatuotteiden kuljetusta puhdistettava, desinfioitava ja huuhdeltava
perusteellisesti.
4.3.                
Stressin vähentämiseksi on toteutettava
varotoimenpiteitä. Eläintiheys ei saa kuljetuksen aikana saavuttaa lajille
haitallista tasoa.
4.4.                
Edellä 4.1, 4.2 ja 4.3 kohdassa tarkoitetuista
toimista on säilytettävä asiakirjatodisteet. 
5.                      
Tuotteiden vastaanottaminen muilta
toimijoilta tai yksiköiltä
Vastaanottaessaan luonnonmukaista tuotetta
toimijan on tarkistettava, onko pakkaus tai säiliö suljettu, jos sitä
vaaditaan, ja onko 2 jaksossa säädetyt merkinnät tehty.
Toimijan on ristiintarkastettava 2 jaksossa
tarkoitetussa merkinnässä olevat tiedot saateasiakirjassa olevien tietojen
kanssa. Näiden tarkastusten tulokset on mainittava selvästi 24 artiklassa
tarkoitetuissa kirjanpitoasiakirjoissa.
6.                      
Erityissäännöt kolmansista maista tuotavien
tuotteiden vastaanottamisesta
Jos luonnonmukaisia tuotteita tuodaan kolmansista
maista, ne on kuljetettava asianmukaisissa pakkauksissa ja säiliöissä, jotka on
suljettu tavalla, joka estää niiden sisällön korvaamisen toisella tuotteella,
ja jotka on varustettu viejän tunnistusmerkinnällä sekä muilla merkeillä ja
numeroilla, joiden perusteella erä voidaan tunnistaa kolmansista maista
tapahtuvalle tuonnille tapauksen mukaan myönnetystä tarkastustodistuksesta.
Vastaanottaessaan kolmannesta maasta tuotua
tuotetta luonnollisen tai oikeushenkilön, jolle tuontilähetys toimitetaan ja joka
ottaa sen vastaan tarkoituksenaan valmistaa sitä edelleen tai pitää sitä
kaupan, on tarkastettava, onko pakkaus tai säiliö suljettu, ja silloin kun
kyseessä ovat 28 artiklan 1 kohdan b alakohdan ii alakohdan mukaisesti tuodut
tuotteet, kattaako mainitussa artiklassa mainittu tarkastustodistus lähetyksen
sisältämän tuotetyypin. Tarkastuksen tulokset on mainittava selvästi 24
artiklassa tarkoitetuissa kirjanpitoasiakirjoissa.
7.                      
Tuotteiden varastointi
7.1.                
Varastointialueita on hoidettava niin, että erät
voidaan tunnistaa ja välttää sekoittuminen tuotteisiin tai aineisiin, jotka
eivät ole luonnonmukaista tuotantoa koskevien sääntöjen mukaisia, tai
tällaisten tuotteiden tai aineiden aiheuttama kontaminaatio. Luonnonmukaisten
tuotteiden on aina oltava selvästi tunnistettavissa. 
7.2.                
Kun kyseessä ovat luonnonmukaiset kasvien tai
kotieläinten tuotantoyksiköt, tuotantoyksikössä ei saa varastoida muita kuin
sellaisia tuotantopanoksia, joiden käyttö luonnonmukaisessa tuotannossa on
sallittu 19 artiklan nojalla.
7.3.                
Maatiloilla ja vesiviljelylaitoksissa saa
varastoida allopaattisia eläinlääkkeitä ja antibiootteja edellyttäen, että ne
ovat eläinlääkärin liitteessä II olevan II osan 1.5.2.2 kohdassa ja III osan
4.1.4.2 kohdan a alakohdassa tarkoitettujen hoitojen yhteydessä määräämiä,
niitä säilytetään valvotussa paikassa ja ne kirjataan 24  artiklassa
tarkoitettuun eläinrekisteriin.
7.4.                
Jos toimijat käsittelevät sekä muita kuin
luonnonmukaisia tuotteita että luonnonmukaisia tuotteita ja viimeksi mainittuja
säilytetään varastointitiloissa, joissa säilytetään myös muita
maataloustuotteita tai elintarvikkeita,
a)      luonnonmukaiset tuotteet on pidettävä
erillään muista maataloustuotteista tai elintarvikkeista;
b)      on toteutettava kaikki toimenpiteet,
jotta varmistetaan lähetysten tunnistaminen sekä estetään sekoittuminen tai
vaihtuminen muihin kuin luonnonmukaisiin tuotteisiin;
c)      tilat on puhdistettu asianmukaisesti ja
puhdistuksen tehokkuus on tarkastettu ennen luonnonmukaisten tuotteiden
varastointia, ja toimijat kirjaavat nämä toimet.
LIITE IV
21
ARTIKLASSA TARKOITETUT ILMAISUT
BG:
биологичен.
ES: ecológico, biológico.
CS: ekologické, biologické.
DA: økologisk.
DE: ökologisch, biologisch.
ET: mahe, ökoloogiline.
EL: βιολογικό.
EN: organic.
FR: biologique.
GA: orgánach.
HR: ekološki.
IT: biologico.
LV: bioloģisks, ekoloģisks.
LT: ekologiškas.
LU: biologësch.
HU: ökológiai.
MT: organiku.
NL: biologisch.
PL: ekologiczne.
PT: biológico.
RO: ecologic.
SK: ekologické, biologické.
SL: ekološki.
FI: luonnonmukainen.
SV: ekologisk.
--------------------------------------------------
LIITE V
EUROOPAN
UNIONIN LUONNONMUKAISEN TUOTANNON TUNNUS JA TUNNUSNUMEROT
1.                      
Tunnus
1.1.                
Euroopan unionin luonnonmukaisen tuotannon
tunnuksen on oltava seuraavan mallin mukainen:
LOGO to be inserted
1.2.                
Kun käytetään neliväripainatusta, Pantone-viiteväri
on Green Pantone 376 ja Green [50 % Cyan + 100 % Yellow].
1.3.                
Jos Euroopan unionin luonnonmukaisen tuotannon
tunnusta ei ole mahdollista käyttää värillisenä, sitä voidaan käyttää myös
mustavalkoisena seuraavasti:
LOGO to be inserted
1.4.                
Jos pakkauksen tai etiketin pohjaväri on tumma,
tunnukset voidaan esittää samanvärisenä negatiivina kuin pakkauksen tai
etiketin pohjaväri.
1.5.                
Jos värillistä tunnusta käytetään värillisellä
pohjalla, mikä vaikeuttaa tunnuksen havaitsemista, tunnuksen ympärillä voidaan
käyttää ääriviivoja, jotta tunnus erottuisi paremmin pohjaväristä.
1.6.                
Joissakin erityistapauksissa, joissa merkinnät on
tehty yhdellä ainoalla värillä, myös Euroopan unionin luonnonmukaisen tuotannon
tunnusta voidaan käyttää kyseisen värisenä.
1.7.                
Euroopan unionin luonnonmukaisen tuotannon
tunnuksen korkeuden on oltava vähintään 9 mm ja leveyden vähintään 13,5 mm;
korkeuden ja leveyden suhteen on aina oltava 1:1,5. Hyvin pienissä pakkauksissa
vähimmäiskorkeus voi poikkeuksellisesti olla 6 mm.
1.8.                
Euroopan unionin luonnonmukaisen tuotannon
tunnukseen voi liittää luonnonmukaiseen maatalouteen viittaavia graafisia tai
tekstielementtejä sillä edellytyksellä, että ne eivät muunna tai muuta Euroopan
unionin luonnonmukaisen tuotannon tunnuksen luonnetta tai 22 artiklan mukaisesti
määriteltyjä merkintöjä. Jos Euroopan unionin luonnonmukaisen tuotannon
tunnukseen liitetään kansallinen tai yksityinen tunnus, jonka vihreä väri
poikkeaa 2 kohdassa säädetystä viiteväristä, Euroopan unionin luonnonmukaisen
tuotannon tunnuksessa voidaan käyttää kyseistä viiteväristä poikkeavaa väriä.
2.                      
Tunnusnumerot
Tunnusnumeroiden yleismalli on
seuraavanlainen:
AB-CDE-999
jossa
a)      ”AB” sen maan ISO-koodi, jossa
tarkastukset tehdään;
b)      ”CDE” on kolmikirjaiminen ilmaisu,
esimerkiksi ”bio” tai ”öko” tai ”org” tai ”eko”, josta päättää komissio tai
asianomainen jäsenvaltio ja joka viittaa luonnonmukaiseen tuotantotapaan; ja
c)      ”999” on enintään kolminumeroinen
viitenumero, jonka antaa 
i)       asianomaisen jäsenvaltion toimivaltainen
viranomainen valvontaviranomaisille tai tarkastuslaitoksille, joille se on
siirtänyt tarkastustehtävien suorittamisen;
ii)      komissio
–      niille valvontaviranomaisille tai tarkastuslaitoksille, jotka se on
hyväksynyt 29 artiklan mukaisesti,
–      niille kolmansien maiden toimivaltaisille viranomaisille, jotka se on
hyväksynyt 31 artiklan mukaisesti.
[1]               Neuvoston direktiivi 91/676/ETY, annettu 12 päivänä
joulukuuta 1991, vesien suojelemisesta maataloudesta peräisin olevien
nitraattien aiheuttamalta pilaantumiselta (EYVL L 375, 31.12.1991, s. 1).
[2]               Komission asetus (EY) N:o 1974/2006, annettu 15 päivänä
joulukuuta 2006, Euroopan maaseudun kehittämisen maatalousrahaston
(maaseuturahaston) tuesta maaseudun kehittämiseen annetun neuvoston asetuksen
(EY) N:o 1698/2005 soveltamista koskevista yksityiskohtaisista säännöistä  
 (EUVL L 368, 23.12.2006, s. 15).
[3]               Euroopan parlamentin ja neuvoston asetus (EU) N:o
1305/2013, annettu 17 päivänä joulukuuta 2013, Euroopan maaseudun kehittämisen
maatalousrahaston (maaseuturahasto) tuesta maaseudun kehittämiseen ja neuvoston
asetuksen (EY) N:o 1698/2005 kumoamisesta (EUVL L 347, 20.12.2013, s.
487).
[4]               Neuvoston direktiivi 2008/119/EY, annettu 18 päivänä
joulukuuta 2008, vasikoiden suojelun vähimmäisvaatimuksista (EUVL L 10,
15.1.2009, s. 7).
[5]               Euroopan parlamentin ja neuvoston direktiivi 2000/60/EY,
annettu 23 päivänä lokakuuta 2000, yhteisön vesipolitiikan puitteista (EYVL L
327, 22.12.2000, s. 1).
[6]               Euroopan parlamentin ja neuvoston direktiivi 2008/56/EY,
annettu 17 päivänä kesäkuuta 2008, yhteisön meriympäristöpolitiikan puitteista
(meristrategiadirektiivi) (EUVL L 164, 25.6.2008, s. 19).
[7]               Neuvoston asetus (EY) N:o 708/2007, annettu 11 päivänä
kesäkuuta 2007, tulokaslajien ja paikallisesti esiintymättömien lajien käytöstä
vesiviljelyssä (EUVL L 168, 28.6.2007, s. 1).
[8]               Euroopan parlamentin ja neuvoston direktiivi 2011/92/EU,
annettu 13 päivänä joulukuuta 2011, tiettyjen julkisten ja yksityisten
hankkeiden ympäristövaikutusten arvioinnista (EUVL L 26, 28.1.2012, s. 1).
[9]               Euroopan parlamentin ja neuvoston direktiivi
2006/113/EY, annettu 12 päivänä joulukuuta 2006, simpukkavesiltä vaadittavasta
laadusta (EUVL L 376, 27.12.2006, s. 14).
[10]             Hyvät tuotantotavat määritellään elintarvikkeen kanssa
kosketukseen joutuvien materiaalien ja tarvikkeiden hyvistä tuotantotavoista 
22 päivänä joulukuuta 2006 annetun komission asetuksen (EY) N:o 2023/2006 3
artiklan a alakohdassa (EUVL L 384, 29.12.2006, s. 75).
[11]             Euroopan parlamentin ja neuvoston asetus (EY) N:o
1334/2008, annettu 16 päivänä joulukuuta 2008, elintarvikkeissa käytettävistä
aromeista ja tietyistä ainesosista, joilla on aromaattisia ominaisuuksia, sekä
neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o
110/2008 sekä direktiivin 2000/13/EY muuttamisesta (EUVL L 354, 31.12.2008, s.
34).
[12]             Euroopan parlamentin ja neuvoston asetus (EY) N:o
1333/2008, annettu 16 päivänä joulukuuta 2008, elintarvikelisäaineista (EUVL L
354, 31.12.2008, s. 16). 
[13]             Komission asetus (EY) N:o 606/2009, annettu 10
päivänä heinäkuuta 2009, neuvoston asetuksen (EY) N:o 479/2008
yksityiskohtaisista soveltamissäännöistä rypäletuoteluokkien sekä
viininvalmistusmenetelmien ja niiden rajoitusten osalta (EUVL L 193, 24.7.2009,
s. 1).
[14]             Komission asetus (EY) N:o 607/2009, annettu 14 päivänä
heinäkuuta 2009, neuvoston asetuksen (EY) N:o 479/2008 soveltamista
koskevista eräistä yksityiskohtaisista säännöistä tiettyjen viinialan
tuotteiden suojattujen alkuperänimitysten, maantieteellisten merkintöjen ja perinteisten
merkintöjen sekä merkintöjen ja esittelyn osalta (EUVL 193, 24.7.2009, s. 60).